നടുവൊടിഞ്ഞ് സന്പദ്ഘടന ആദ്യ ക്വാർട്ടർ വളർച്ച 5% : Deepika.com Business News\nലോകത്തിലെ ഏറ്റവും വേഗം വളരുന്ന സന്പദ്ഘടനയെന്ന് നാഴികയ്ക്ക് നാൽപ്പതുവട്ടം വിളിച്ചുപറയുന്ന ഇന്ത്യയുടെ വളർച്ച ഏപ്രിൽ- ജൂണിൽ അഞ്ചു ശതമാനമായി. ഇരുപത്തിയേഴു വർഷത്തെ ഏറ്റവും കുറഞ്ഞ ചൈനീസ് വളർച്ചയേക്കാൾ ( ഏപ്രിൽ- ജൂണിൽ 6.2 ശതമാനം) കുറവ്. ചൈനയ്ക്കു പിന്നിലേക്കു തളളപ്പെട്ട ഇന്ത്യൻ വളർച്ച ആറുവർഷത്തെ ഏറ്റവും കുറഞ്ഞ നിലയിലാണ്.\n2018-19ലെ ആദ്യക്വാർട്ടർ വളർച്ച എട്ടു ശതമാനവും നാലാം ക്വാർട്ടറിലെത്തുന്പോൾ അത് 5.8 ശതമാനവുമായിരുന്നു. അവിടെനിന്നാണ് അഞ്ചു ശതമാനത്തിലേക്കുള്ള വീഴ്ച, തീർച്ചയായും ആശങ്കപ്പെടുത്തുന്നതാണ്. 2018-19-ലെ മുഴുവർഷ വളർച്ച 6.8 ശതമാനമായിരുന്നു.\nനടുവൊടിഞ്ഞ് മാനുഫാക്ചറിംഗും കൃഷിയും\nപല കാരണങ്ങൾകൊണ്ടും മാനുഫാക്ചറിംഗിലെ പ്രവർത്തനങ്ങൾ ഗണ്യമായി കുറഞ്ഞതാണ് പൊതു സാന്പത്തിക വളർച്ചയെ ബാധിച്ചത് ഇതോടൊപ്പം കാർഷികമേഖല, മൈനിംഗ്, കണ്‍സട്രക്ഷൻ ധനകാര്യസേവനം മേഖലകളിലെ രൂക്ഷമായ മുരടിപ്പും വളർച്ചയുടെ ഇടിവിന് ആക്കം കൂട്ടി. മേക്ക് ഇൻ ഇന്ത്യപോലുള്ള പദ്ധതികൾ ഒരിടത്തും എത്തിയില്ല എന്നതിന്‍റെ വ്യക്തമായ തെളിവാണ് മാനുഫാക്ചറിംഗ് മേഖലയിലെ വളർച്ച മുൻവർഷമിതേ കാലയളവിലെ 12.1 ശതമാനത്തിൽനിന്ന് 0.6 ശതമാനത്തിലേക്ക് കുത്തനെ ഇടിഞ്ഞത്.\nആദ്യ ക്വാർട്ടറിലെ ജിവിഎ ( ജിഡിപിയിൽനിന്ന് നികുതി കിഴിച്ചതിനുശേഷമുള്ള മൂല്യം) 4.9 ശതമാനമാണ്. ഇതിനർത്ഥം ഉത്പാദനമേഖലയിലുള്ളവർ കാര്യമായ മൂല്യം ആഭ്യന്തരോത്പാദനത്തിലേക്ക് കൂട്ടിച്ചേർത്തില്ല എന്നാണ്. മറ്റു വാക്കിൽ പറഞ്ഞാൽ വരുമാന വളർച്ച കുറവായിരുന്നു എന്നർത്ഥം. ചെലവഴിക്കൽ വിഭാഗത്തിൽ സ്വകാര്യ ഉപഭോഗം ഗണ്യമായി കുറഞ്ഞത് സന്പദ്ഘടനയിലെ ഡിമാൻഡിനേയും പ്രതികൂലമായി ബാധിച്ചു. സ്വഭാവികമായി ഉത്പാദനമേഖലയേയും.\nവ്യവസായ, കാർഷിക മേഖലരാജ്യത്തെ സംബന്ധിച്ചിടത്തോളം ഏറെ പ്രാധാന്യമുള്ളതാണ്. ഏറ്റവും കൂടുതൽ പേർക്ക് തൊഴിൽ നൽകുന്നതും തൊഴിൽ സൃഷ്ടിക്കാൻ സാധ്യതയുള്ളതുമായ മേഖലകളാണ്. ഈ മേഖലകളിലെ മുരടിപ്പ് വിരൽ ചൂണ്ടുന്നത് രണ്ടുകാര്യങ്ങളിലേക്കാണ്. ഒന്ന് വിദ്യാഭ്യാസം കുറഞ്ഞ ഈ മേഖലയിലെ ആളുകൾക്ക് തൊഴിൽ ലഭിക്കുന്നത് കുറയുന്നു. അല്ലെങ്കിൽ ഇവരുടെ വരുമാന വളർച്ച കുറയുന്നു. ഇതു രണ്ടും ഡിമാൻഡിൽ സമ്മർദ്ദമു ണ്ടാക്കുന്നു. ബഹുഭൂരി പക്ഷം വരുന്ന തൊഴിൽ ശക്തിക്ക് ചെലവഴിക്കാൻ സാധിക്കുന്ന വിധത്തിൽ വരുമാനമുണ്ടാകുന്നില്ല എന്നർത്ഥം. കാർഷികമേഖലയിലെ വളർച്ച ഏപ്രിൽ- ജൂണ് ക്വാർട്ടറിൽ മുൻവർഷത്തെ5ശതമാനത്തിൽനിന്ന് രണ്ടു ശതമാനത്തിലേക്കു താഴ്ന്നു.\nഏപ്രിൽ- ജൂണ് ക്വാർട്ടറിൽ സ്വകാര്യ ചെലവവഴിക്കൽ 18 ക്വാർട്ടറിലെ ഏറ്റവും കുറഞ്ഞ നിലയിലാണ്. വളർച്ചാത്തോത് 3.1 ശതമാനത്തിലേക്കു താഴ്ന്നിരിക്കുന്നു. തൊട്ടു മുന്നിലുള്ള ക്വാർട്ടറിൽ 7.2 ശതമാനമാണ്.\nകാർ മുതൽ കണ്‍സ്യൂമർ ഡ്യൂറബിൾസ് വരെയുള്ള മാനുഫാക്ചറിംഗ് ഉത്പന്നങ്ങൾക്കു ഡിമാണ്ട് കുറഞ്ഞു. എന്തിന് ബിസ്കറ്റിന്‍റെ വരെ വിൽപ്പന ഇടിഞ്ഞിരിക്കുകയാണ്.\nനിക്ഷേപ പ്രവർത്തനങ്ങളുടെ പ്രതിഫലനമായി കണക്കാക്കുന്ന ഗ്രോസ് ഫിക്സ്ഡ് കാപ്പിറ്റൽ ഫോർമേഷൻ വളർച്ചാത്തോത് നാലു ശതമാനത്തിലേക്ക് കുറഞ്ഞു. കഴിഞ്ഞ 12 മാസക്കാലത്ത് ഇത് 13.3 ശതമാനമായിരുന്നു.\nതളർന്ന് ബിസിനസ് മേഖല\nജിഡിപിയുടെ 32 ശതമാനത്തോളം സംഭാവന ചെയ്യുന്ന ബിസിനസ് നിക്ഷേപത്തിന്‍റെ വളർച്ച വെറും 4.04 ശതമാനമാണ്. അതിന്‍റെ അർത്ഥം ഇതാണ്. ബിസിനസുകൾ നിക്ഷേപം നടത്തുന്നില്ല. അവർ വായ്പകൾ കുറച്ചുവരികയാണ്. അല്ലെങ്കിൽ ഉത്പാദനം വിൽക്കാതെ കിടക്കുകയാണ്.\nമിക്ക ബിസിനസുകളുടേയും സ്ഥിതി ഇതാണ്. ഉദാഹരണത്തിന് എയർലൈൻസ്. എയർലൈൻ ട്രാഫിക് വളർച്ച നടപ്പുവർഷത്തിന്‍റെ ആദ്യ നാലു മാസക്കാലത്ത് 1.9 ശതമാനമായി. നാലു വർഷം മുന്പ് 2014-15-ലിത് 70.5 ശതമാനമായിരുന്നു. നടപ്പുവർഷത്തെ വളർച്ച അഞ്ചു ശതമാനത്തിനു താഴെയായിരിക്കുമെന്നാണ് ഏവിയേഷൻ കണ്‍സൾട്ടൻസി സ്ഥാപനമായ സിഎപിഎ ഇന്ത്യ പറയുന്നത്. ജെറ്റ് എയർവേസ് നിലംപൊത്തിയതും സന്പദ്ഘനടയുടെ വളർച്ചാമുരടിപ്പുമാണ് ട്രാഫിക്കിനെ ബാധിച്ചത്.\nനിക്ഷേപത്തിലും ഉപഭോഗത്തിലും ഗണ്യമായ കുറവു സംഭവിച്ചിരിക്കുകയാണെന്ന് വ്യവസായങ്ങളുടെ സംഘടനയായ ഫിക്കി വിലയിരുത്തിയിട്ടുണ്ട്. ബാങ്ക് ലയനം, എഫ്ഡിഐ നിബന്ധനകൾ ഉദാരമാക്കിയത്, ബാങ്കുകളുടെ പുനർമൂലധനവത്കരണം, വിദേശ പോർട്ട്ഫോളിയോ നിക്ഷേപകരുടെ വർധിച്ച സർച്ചാർജ് കുറച്ചത് തുടങ്ങിയ പരിഷ്കാരങ്ങൾ നടത്തിയെങ്കിലും സുസ്ഥിരവും ശക്തവുമായ വളർച്ച രാജ്യത്തുണ്ടാകാൻ വളരെ ദൂരം നമുക്കു പോകേണ്ടതുണ്ടെന്ന് ഫിക്കി അഭിപ്രായപ്പെടുന്നു.\nരണ്ടാം ക്വാർട്ടറിലും പ്രതീക്ഷ വേണ്ട\nവളർച്ചയുടെ ദിശ താഴേയ്ക്കു തന്നെയാണെന്നാണ് ആദ്യക്വർട്ടർ നൽകുന്ന സൂചന. 2018-19-ൽ ആദ്യ ക്വാർട്ടറിൽ 8 ശതമാനം വളർച്ച നേടിയപ്പോൾ സന്പദ്ഘടനയിലെ 70 ശതമാനം സൂചകങ്ങളും വളർച്ചാദിശയിലായിരുന്നു. നടപ്പുവർഷത്തിന്‍റെ ആദ്യ ക്വാർട്ടറിൽ വളർച്ച അഞ്ചു ശതമാനത്തിൽ എത്തിയപ്പോൾ വളർച്ചാദിശയിലുള്ള സൂചകങ്ങൾ 35 ശതമാനമായി കുറഞ്ഞു. നടപ്പുവർഷം രണ്ടാം ക്വാർട്ടറിൽ 24 സൂചകങ്ങൾ മാത്രമാണ് വളർച്ചാപാതയിലുള്ളത്. ആദ്യക്വാർട്ടർ ഫലങ്ങൾ സിഎസ്ഒ പുറത്തുവിട്ടതിനെത്തുടർന്ന് ഈരംഗത്തെ വിദഗ്ധർ നടപ്പുവർഷത്തെ വളർച്ചയെക്കുറിച്ചുള്ള പുതുക്കിയ വിലയിരുത്തൽ പുറത്തുവിട്ടു തുടങ്ങി. മിക്കവരും പ്രതീക്ഷിക്കുന്നത് 5.4-6.4 ശതമാനത്തിനിടയ്ക്കുള്ള വളർച്ചയാണ്. എസ്ബിഐ 6.1 ശതമാനം കണക്കാക്കുന്പോൾ ഐസിഐസിഐ സെക്യൂരിറ്റീസ് 6.3 ശതമാനവും ഇന്ത്യയുടെ മുൻ ചീഫ് സ്റ്റാറ്റിസ്റ്റീഷ്യൻ 5.5 ശതമാനവും വളർച്ചയാണു കണക്കാക്കുന്നത്.\nഇത്തരത്തിലുള്ള ദുർബലമായ വളർച്ച കേന്ദ്രസർക്കാരിന്‍റെ വരുമാനത്തെ ബാധിക്കുകയും ധനകമ്മിയിൽ സമ്മർദ്ദമുയർത്തുകയും ചെയ്യും. റിസർവ് ബാങ്കിൽനിന്നു ലഭിച്ച വൻതുകയ്ക്കും ഗവണ്‍മെന്‍റിനെ രക്ഷിക്കാൻ സാധിക്കുകയില്ല. ഗവണ്‍മെന്‍റിന്‍റെ ചെലവഴിക്കാനുള്ള ശേഷി കുറയുകയാണ്. ഇതു വളർച്ച ത്വരിതപ്പെടുത്തുന്നതിനുള്ള ഗവണ്‍മെന്‍റു ശ്രമത്തെ ബാധിക്കും. സന്പദ്ഘടനയെ ഈ വളർച്ചാ മുരടിപ്പിൽനിന്നു പുറത്തുകൊണ്ടുവരുവാനും വളർച്ചാ ഇടിവു തടയാനും ദൂരവ്യാപകമായ പരിഷ്കാരങ്ങൾ ഏറ്റവും അത്യാവശ്യമായിരിക്കുന്നു.\nനടപ്പുക്വാർട്ടറിലും മാനുഫാക്ചറിംഗ് മുരടിച്ചുതന്നെ\nനടപ്പു ക്വാർട്ടറിലും മാനുഫാക്ചറിംഗ് മേഖലയിലെ പ്രവർത്തനങ്ങൾ മുരടിപ്പിൽതന്നെ. ഓഗസ്റ്റിലെ ഐഎച്ച്എസ് മാർക്കിറ്റ് പർച്ചേസിംഗ് മാനേജേഴ്സ് സൂചിക ( പിഎംഐ) നൽകുന്ന സൂചന മുരടിപ്പിന്‍റേതാണ്. സൂചിക ഓഗസ്റ്റിൽ 51.4 പോയിന്‍റാണ്. ജൂലൈയിലിത് 52.5 പോയിന്‍റായിരുന്നു. പതിനഞ്ചുമാസത്തെ ഏറ്റവും കുറഞ്ഞ പിഎംഐ ആണിത്. അന്പതു പോയിന്‍റിനു മുകളിലുള്ള സൂചിക വളർച്ചയെ സൂചിപ്പിക്കുന്നതാണ്. താഴെയുള്ളത് ചുരുങ്ങിലിനേയും.\nകാതൽ മേഖലയുടെ വളർച്ച 2.1 %\nവ്യാവസായികോത്പാദന സൂചികയിൽ 40 ശതമാനത്തോളം വെയിറ്റേജ് ഉള്ള എട്ടു അടിസ്ഥാനസൗകര്യ മേഖല വ്യവസായങ്ങൾ ഉൾപ്പെടുന്ന കാതൽ മേഖലയിലെ വളർച്ച ജൂലൈയിൽ 2.1 ശതമാനമാണ്. ഇത് ജൂണിലെ 0.2 ശതമാനത്തേക്കാൾ ( 50 മാസത്തെ ഏറ്റവും കുറഞ്ഞ വളർച്ച) മെച്ചമാണെങ്കിലും വളർച്ചയ്ക്കു വേഗം കുറവാണ്. 2018 ജൂലൈയിലെ വളർച്ച 7.3 ശതമാനമായിരുന്നു. സിമന്‍റ് ഒഴികെ സൂചികയിൽ ഉൾപ്പെട്ടെ മിക്ക മേഖലകളും മോശം പ്രകടനമാണ് കാഴച് വച്ചിട്ടുള്ളത്.\nകണ്‍സ്ട്രക്ഷൻ മേഖലയുടെ കരുത്തു പ്രതിഫലിപ്പിക്കുന്ന സ്റ്റീൽ മേഖലയിലും വളർച്ച 6.6ശതമാനത്തിലേക്കു താഴ്ന്നു. ജൂണിൽ 8.4 ശതമാനവും മേയിൽ 15.3 ശതമാനവും വളർച്ച കാണിച്ചിരുന്നതാണ്.


കേസെടുത്തത് ദുര്‍ബല വകുപ്പുകളില്; പഞ്ചാബ് ഡിജിപിക്ക് കേന്ദ്രത്തിന്റെകാരണം കാണിക്കല് നോട്ടീസ് - Mangalam News Online\nകേസെടുത്തത് ദുര്‍ബല വകുപ്പുകളില്; പഞ്ചാബ് ഡിജിപിക്ക് കേന്ദ്രത്തിന്റെകാരണം കാണിക്കല് നോട്ടീസ്\nദില്ലി>>പ്രധാനമന്ത്രിയുടെ പഞ്ചാബ് യാത്രക്കിടെ സുരക്ഷാവീഴ്ചയുണ്ടായ സംഭവത്തില്, ദുര്‍ബല വകുപ്പുകള് ചുമത്തിയാണ് പഞ്ചാബ് പൊലീസ് കേസെടുത്തത്. ഇത് 200 രൂപ പിഴ ചുമത്താനുള്ള വകുപ്പ് മാത്രമാണ്. ഇക്കാര്യത്തില് പഞ്ചാബ് ഡിജിപിക്ക് കേന്ദ്രസര്‍ക്കാര് കാരണം കാണിക്കല് നോട്ടീസ് നല്‍കി.\nഅതേസമയം, കോടതി മേല്‍നോട്ടത്തിലെ അന്വേഷണത്തോട് യോജിക്കണോ എന്ന് കേന്ദ്രം ഇന്ന് തീരുമാനിച്ചേക്കും. ഇന്ന് നിലപാട് അറിയിച്ചുള്ള സത്യവാങ്മൂലം നല്‍കാമെന്നാണ് സോളിസിറ്റര് ജനറല് തുഷാര് മേത്ത ഇന്നലെ കോടതിയെ അറിയിച്ചത്.\nഎന്‍ഐഎ അന്വേഷണം എന്ന വാദം കേന്ദ്രം ആവര്‍ത്തിക്കാനാണ് സാധ്യത. കോടതി മേല്‍നോട്ടത്തിലെ അന്വേഷണത്തോട് യോജിപ്പെന്ന് പഞ്ചാബ് സര്‍ക്കാര് അറിയിച്ചിരുന്നു. കേസ് തിങ്കളാഴ്ച വീണ്ടും കോടതി പരിഗണിക്കും.\nസംഭവത്തില് കേന്ദ്ര, സംസ്ഥാന സര്‍ക്കാരുകളുടെ അന്വേഷണം നിര്‍ത്തിവയ്ക്കാന് കോടതി ഇന്നലെ നിര്‍ദേശം നല്‍കിയിരുന്നു. തെളിവുകള് സംരക്ഷിക്കാനും കോടതിയുടെ നിര്‍ദ്ദേശമുണ്ട്. സുരക്ഷ വീഴ്ച സുപ്രീംകോടതി മേല്‍നോട്ടത്തില് അന്വേഷിക്കാനുള്ള സാധ്യതയാണ് തെളിയുന്നത്.\nസുപ്രീം കോടതി മേല്‍നോട്ടത്തില് അന്വേഷണത്തിന് തയ്യാറാണെന്ന് പഞ്ചാബ് സര്‍ക്കാര് വ്യക്തമാക്കിയിട്ടുണ്ട്. അന്വേഷണ സമതിയെ സുപ്രീം കോടതിക്ക് തീരുമാനിക്കാമെന്നും പഞ്ചാബ് സര്‍ക്കാര് കോടതിയെ അറിയിച്ചു. പഞ്ചാബ് രജിസ്ട്രാര് ജനറല് രേഖകള് സൂക്ഷിക്കണമെന്നാണ് സുപ്രീം കോടതി നിര്‍ദ്ദേശിച്ചിട്ടുള്ളത്.\nPrevious Article ആരോഗ്യവകുപ്പ് ആസ്ഥാനത്തുനിന്ന് കാണാതായത് അഞ്ഞൂറിലധികം സുപ്രധാന ഫയലുകള്??ഫയലുകള് അപ്രത്യക്ഷമായതില് ദുരൂഹത\nNext Article ഹൂതി വിമതര് തട്ടിയെടുത്ത യുഎഇ ചരക്കുകപ്പലില് രണ്ട് മലയാളികള് അടക്കം നാല് ഇന്ത്യക്കാര്; കുടുങ്ങിയവരില് ഒരാള് കായംകുളത്തുകാരന് അഖില്


ഇടുക്കിയിലെ കർഷക ആത്മഹത്യകൾ ശ്രദ്ധയിൽപ്പെട്ടിട്ടില്ല: എ കെ ബാലൻ\nIdukki, First Published 28, Feb 2019, 8:04 PM IST\nഇടുക്കിയിലെ കർഷക ആത്മഹത്യകൾ ശ്രദ്ധയിൽപ്പെട്ടിട്ടില്ലെന്ന് മന്ത്രി എ കെ ബാലൻ. പ്രളയത്തിന് ശേഷം കാർഷിക മേഖലയിൽ ഏറ്റവും ഫലപ്രദമായ നടപടികളാണ് സർക്കാർ സ്വീകരിച്ചിട്ടുള്ളത്. കർഷക ആത്മഹത്യകൾ സർക്കാർ നയത്തിന്‍റെ ഫലമല്ലെന്നും മന്ത്രി ഏഷ്യാനെറ്റ് ന്യൂസിനോട് പറഞ്ഞു.\nഇടുക്കി: ഇടുക്കി ജില്ലയിലെ കർഷക ആത്മഹത്യകൾ ശ്രദ്ധയിൽപ്പെട്ടിട്ടില്ലെന്ന് മന്ത്രി എ കെ ബാലൻ. പ്രളയത്തിന് ശേഷം കാർഷിക മേഖലയിൽ ഏറ്റവും ഫലപ്രദമായ നടപടികളാണ് സർക്കാർ സ്വീകരിച്ചിട്ടുള്ളതെന്ന് മന്ത്രി പറഞ്ഞു. മന്ത്രിയുടെ പ്രസ്താവനക്കെതിരെ യൂത്ത് കോണ്‍ഗ്രസ് രംഗത്തെത്തി.\nകടക്കെണിയെ തുടർന്ന് കഴിഞ്ഞ രണ്ട് മാസത്തിനിടെ ഇടുക്കി ജില്ലയിൽ മൂന്ന് കർഷകരാണ് ആത്മഹത്യ ചെയ്തത്. പ്രളയത്തിൽ കൃഷി നശിച്ച് വായ്പാ തിരിച്ചടവ് മുടങ്ങിയതോടെയാണ് ഇവർക്ക് ജീവനൊടുക്കേണ്ടിവന്നത്. എന്നാൽ ഈ കർഷക ആത്മഹത്യകൾ ശ്രദ്ധയിൽപ്പെട്ടിട്ടില്ലെന്നാണ് മന്ത്രി എ കെ ബാലൻ പറയുന്നത്. സർക്കാരിനെതിരെ വെറുതെ ആക്ഷേപം ഉന്നയിക്കുകയാണെന്നും മന്ത്രി പറഞ്ഞു.\nകർഷക ആത്മഹത്യകൾ സർക്കാർ നയത്തിന്‍റെ ഫലമല്ലെന്നും മന്ത്രി ഏഷ്യാനെറ്റ് ന്യൂസിനോട് പറഞ്ഞു. സർക്കാരിന്‍റെ ആയിരം ദിനാഘോഷത്തിന്‍റെ ഭാഗമായി ആയിരത്തിൽ അധികം പദ്ധതികൾ പ്രഖ്യാപിച്ചു. ഇവ നടപ്പാക്കി വരുകയാണെന്നും മന്ത്രി കൂട്ടിച്ചേര്‍ത്തു.\nകർഷക ആത്മഹത്യകൾ തുടർക്കഥയാവുമ്പോഴും സർക്കാർ നടപടിയെടുക്കുന്നില്ലെന്ന ആക്ഷേപം നേരത്തെ തന്നെ ഉയർന്നിരുന്നു. ഇതിനെ കൂടുതൽ കടുപ്പിക്കുന്നതാണ് മന്ത്രിയുടെ പ്രസ്താവന. എ കെ ബാലന്‍റെ പ്രസ്താവന കൃഷിക്കാരെ അപമാനിക്കുന്നതാണെന്ന് യൂത്ത് കോണ്‍ഗ്രസ് സംസ്ഥാന അധ്യക്ഷൻ ഡീൻ കുര്യാക്കോസ് ആരോപിച്ചു.\nLast Updated 28, Feb 2019, 8:06 PM IST\nidukki farmers suicide


ജോസ് കെ മാണിയോട് സിപിഐക്ക് എതിര്‍പ്പ്; കരുതലോടെ നീങ്ങാന് സിപിഎം\nജോസ് വിഭാഗത്തോട് സിപിഐക്ക് എതിര്‍പ്പ്; കരുതലോടെ നീങ്ങാന് സിപിഎം\nമധ്യകേരളത്തിലെ രാഷ്ട്രീയ നീക്കങ്ങൾക്ക് കൂടുതൽ ബലം പകരാൻ ജോസ് വിഭാഗത്തിന് കഴിയുമെന്നാണ് സിപിഎം നേതൃത്വത്തിന്‍റെ കണക്കു കൂട്ടൽ.\n30 Jun, 2020 at 02:52 AM\nജോസ് കെ മാണി വിഭാഗത്തിന്‍റെ മുന്നണി പ്രവേശന വിഷയത്തിൽ കരുതലോടെ നീങ്ങാൻ ഇടത് മുന്നണി തീരുമാനം. മധ്യകേരളത്തിലെ രാഷ്ട്രീയ നീക്കങ്ങൾക്ക് കൂടുതൽ ബലം പകരാൻ ജോസ് വിഭാഗത്തിന് കഴിയുമെന്നാണ് സിപിഎം നേതൃത്വത്തിന്‍റെ കണക്കു കൂട്ടൽ. എന്നാൽ ഇക്കാര്യത്തിൽ സിപിഐയുടെ എതിർപ്പ് കൂടി പരിഗണിച്ചാവും മുന്നണി നേതൃത്വം നിലപാട് വ്യക്തമാക്കുക.\nയുഡിഎഫിൽ നിന്ന് പുറത്തായതോടെ ജോസ് വിഭാഗത്തിന്‍റെ പ്രഥമ പരിഗണന എൽഡിഎഫിലേക്കുളള പ്രവേശനമാകും. സ്വാഭാവികമായും ഇക്കാര്യത്തിൽ ഇടതുമുന്നണിയുടെ തീരുമാനമാണ് ഇനി നിർണായകമാവുക. എന്നാൽ തർക്കത്തിൽ ഉടനടി ഇടപെടേണ്ടെന്ന നിലപാടാണ് മുന്നണി നേതൃത്വത്തിനുളളത്. രാഷ്ടീയ തീരുമാനം ജോസ് പക്ഷം വ്യക്തമാക്കിയിട്ടു മാത്രമേ തുടർ നീക്കങ്ങൾ സിപിഎം ആലോചിക്കുകയുളളു. അതേസമയം വിഷയത്തിലെ മുഖ്യമന്ത്രിയുടെ പ്രതികരണം ജോസ് വിഭാഗത്തിന് സാധ്യത നൽകുന്നുമുണ്ട്.\n"രാഷ്ട്രീയത്തില് ഒരു കാര്യം എല്ലാ കാലത്തേക്കുമായി പറയാനാവില്ല. അതത് ഘട്ടത്തിലെ സാഹചര്യങ്ങള്‍ക്കനുസരിച്ചാണ് കാര്യങ്ങള് തീരുമാനിക്കുക"- എന്നാണ് മുഖ്യമന്ത്രി പറഞ്ഞത്.\nപാലായിലും കടത്തുരുത്തിയിലുമുൾപ്പടെ മധ്യ കേരളത്തിലെ പല സീറ്റുകളിലും ജോസ് വിഭാഗത്തിൻറെ സ്വാധീനം ഗുണം ചെയ്യുമെന്ന വിലയിരുത്തലാണ് സിപിഎമ്മിനുളളത്. ഈ രീതിയിലുളള ചർച്ചകൾ ഇടതുമുന്നണിയിൽ സിപിഎം നടത്താനും സാധ്യതയുണ്ട്. എന്നാൽ ജോസ് വിഭാഗത്തെ മുന്നണിയിലെടുക്കുന്നതിൽ സിപിഐയ്ക്ക് എതിർപ്പുളളതിനാൽ ഏകപക്ഷീയമായി നിലപാട് പ്രഖ്യാപിക്കാൻ സിപിഎം മുതിരില്ല.\nമാത്രമല്ല യുഡിഎഫ് സർക്കാറിൻറെ കാലത്ത് കെഎം മാണിക്കെതിരെ നടത്തിയ പ്രക്ഷോഭങ്ങൾ ചൂണ്ടിക്കാട്ടി യുഡിഎഫ് രംഗത്ത് വന്നാൽ പ്രതിരോധിക്കുക എളുപ്പമാവില്ല. അതുകൊണ്ട് തന്നെ ഇക്കാര്യത്തിൽ മുന്നണിക്കുളളിലെ ഭിന്നത പരിഹരിച്ച ശേഷം മാത്രമാകും മുന്നണി വിപുലീകരണം എൽഡിഎഫ് പരിഗണിക്കുക.\nCPIKerala CongressCPIMLDFJose K Mani


ഓട്ടം, നടത്തം, നീന്തല്, തുഴച്ചില് തുടങ്ങി ഒമ്പത് തരം വ്യായാമങ്ങള് രേഖപ്പെടുത്താന് വാവെയ് ബാന്‍ഡ് 4നാകും...\n24 Jan, 2020 at 11:26 AM\nഏറെകാലത്തെ കാത്തിരിപ്പിനുശേഷം വാവെയ് അവരുടെ ബാന്‍ഡ്4ഇന്ത്യയില് അവതരിപ്പിച്ചു. കഴിഞ്ഞ ഒക്ടോബറില് ചൈനയില് പുറത്തിറക്കിയ ബാന്‍ഡാണ് മൂന്ന് മാസത്തെ ഇടവേളയില് ഇന്ത്യയിലേക്ക് വരുന്നത്. ഹോണര് ബാന്‍ഡ് 5ഐയുമായി നിരവധി കാര്യങ്ങളില് സാമ്യത പുലര്‍ത്തുന്നുണ്ട് വാവെയുടെ ബാന്‍ഡ് 4.\nഅപ്പോളോ3മൈക്രോ പ്രൊസസറില് പ്രവര്‍ത്തിക്കുന്ന വാവെയ് ബാന്‍ഡ് 4ല് 0.96ഇഞ്ച് 80*160 റെസല്യൂഷനുള്ള പിക്‌സല് ഡിസ്‌പ്ലേയാണുള്ളത്. ഓട്ടം, നടത്തം, നീന്തല്, തുഴച്ചില് തുടങ്ങി ഒമ്പത് തരം വ്യായാമങ്ങള് രേഖപ്പെടുത്താന് വാവെയ് ബാന്‍ഡ് 4നാകും.\n24 മണിക്കൂറും തുടര്‍ച്ചയായി ഹൃദയമിടിപ്പ് രേഖപ്പെടുക്കാന് കഴിയുന്ന വാവെയ് ബാന്‍ഡ് 4ല് ആറ് തരത്തിലുള്ള ഉറക്കത്തിലെ വ്യതിയാനങ്ങളെക്കുറിച്ച് മുന്നറിയിപ്പ് നല്‍കാനും സാധിക്കും.\nവാവെയ് ബാന്‍ഡ് 4\nഈമാസം ആദ്യം ഇന്ത്യയില് അവതരിപ്പിച്ച ഹോണര് ബാന്‍ഡ് 5ഐയിലേതുപോലെ നേരിട്ട് ചാര്‍ജ്ജ് ചെയ്യാനാകുമെന്നത് വാവെയ് ബാന്‍ഡ് 4ന്റെ ഗുണമാണ്. ഇത് എക്‌സ്ട്രാ കേബിളുകളും ചാര്‍ജിംങ് ഹബുമൊന്നും ആവശ്യമില്ലാതാക്കുന്നു.\n91എം.എ.എച്ച് ബാറ്ററിയുള്ള ബാന്‍ഡ് 4ല് ഒമ്പത് ദിവസത്തോളം ഒറ്റ ചാര്‍ജില് പ്രവര്‍ത്തിക്കാനാകുമെന്നാണ് നിര്‍മ്മാതാക്കളുടെ അവകാശവാദം. ആന്‍ഡ്രോയിഡ് 4.4നും ഐ.ഒ.എസ് 9.0ക്കും അതിന് മുകളിലുമുള്ള വെര്‍ഷനുകളില് ഈ ബാന്‍ഡ് സ്മാര്‍ട്ട്‌ഫോണുകളുമായി ബന്ധിപ്പിക്കാനാകും. 24 ഗ്രാമാണ് വാവെയ് ബാന്‍ഡ് 4ന്റെ ഭാരം.\nഗ്രാഫൈറ്റ് ബ്ലാക്ക് നിറത്തിലായിരിക്കും വാവെയ് ബാന്‍ഡ്4ലഭ്യമാവുക. 1999 രൂപയാണ് വിലയെന്ന് അറിയിച്ചിട്ടുണ്ടെങ്കിലും വാവെയ് ബാന്‍ഡ്4എന്ന് മുതല് വാങ്ങാനാകുമെന്ന് വ്യക്തമാക്കിയിട്ടില്ല. അതേസമയം ഫ്ളിപ്കാര്‍ട്ടില് നോട്ടിഫൈ മി ഓപ്ഷന് ആക്ടിവേറ്റ് ചെയ്തിട്ടുണ്ട്.


കേരളത്തിൽ കോൺഗ്രസ് ജയിക്കും; ജനങ്ങൾ മാറ്റം ആഗ്രഹിക്കുന്നു: എ.കെ ആന്റണി-AK Antony interview: ‘This timeaCong-led govt in Kerala ..will hasten revival of party, help Rahul throw Modi out’\nആർക്ക് വോട്ട് ചെയ്യണം എന്ന് ഇനിയും തീരുമാനിക്കാത്തവരും സ്വതന്ത്ര വോട്ടർമാരുമായിരിക്കും കേരളത്തിലെ വിധി നിർണയിക്കുകയെന്ന് മുൻ മുഖ്യമന്ത്രിയും മുതിർന്ന കോൺഗ്രസ് നേതാവുമായ എ.കെ ആന്റണി\nApril 4, 2021 12:59:47 pm\n1. അധികാരത്തിലിരിക്കുന്ന സർക്കാരിനെ പുറത്താക്കി, അടുത്ത സർക്കാരിനെ അധികാരത്തിലെത്തിക്കുന്നതാണ് കേരളത്തിന്റെ പാരമ്പര്യം. എന്നാൽ ഇക്കുറി സിപിഎമ്മിന്റെ നേതൃത്വത്തിലുള്ള എൽഡിഎഫ് ഗവൺമെന്റിന് തുടർഭരണം ലഭിക്കും എന്നാണ് സംസാരം. എന്ത് മാറ്റമാണ് ഇക്കുറി സംഭവിച്ചിരിക്കുന്നത്?\nഇപ്പോഴത്തെ സർക്കാർ തുടരില്ല എന്നത് ഉറപ്പാണ്. കേരളത്തിലെ ജനസംഖ്യയുടെ ബഹുഭൂരിപക്ഷവും മാറ്റം ആഗ്രഹിക്കുന്നു. ഇപ്പോഴത്തെ പിണറായി വിജയൻ സർക്കാർ തുടരുന്നതിനെ ജനങ്ങൾ ഭയപ്പെടുന്നു. ഈ തിരഞ്ഞെടുപ്പിന് ശേഷം യുഡിഎഫ് ഒരു കോൺഗ്രസ് മുഖ്യമന്ത്രിയുടെ കീഴിൽ അധികാരത്തിൽ വരും.\nഞങ്ങൾ സർവേകളിൽ വിശ്വസിക്കുന്നില്ല (അഭിപ്രായ വോട്ടെടുപ്പ്). ഈ സർവേകളെല്ലാം, ജനസംഖ്യയുടെ വലിയൊരു വിഭാഗം ഇനിയും തീരുമാനമെടുക്കാൻ ഉണ്ടെന്നാണ്. ഇത്തവണ, തീരുമാനമെടുക്കാത്ത ഈ വോട്ടർമാരും സ്വതന്ത്ര വോട്ടർമാരും ഇടതുപക്ഷ വോട്ടർമാരിൽ ഒരു വിഭാഗവും, യുഡിഎഫിന് വോട്ടുചെയ്യും. എൽഡിഎഫ് അധികാരം നിലനിർത്തിയാൽ കേരളത്തിലെ കമ്മ്യൂണിസ്റ്റ് പാർട്ടികളുടെ, പ്രത്യേകിച്ച് സിപിഎമ്മിന്റെ വിധി പശ്ചിമ ബംഗാൾ സിപിഎമ്മിന് തുല്യമാകുമെന്ന് ഇടതുപക്ഷക്കാരിൽ ഒരു വിഭാഗം പോലും കരുതുന്നു. പശ്ചിമ ബംഗാളിൽ 35 വർഷത്തെ തുടർച്ചയായ സർക്കാരിനുശേഷം, സിപിഎം ഇപ്പോൾ അവിടെ ഇല്ല. എൽ‌ഡി‌എഫിന്റെ രണ്ടാമത്തെ ടേം അർത്ഥമാക്കുന്നത് കേരളത്തിലെ സി‌പി‌എമ്മിനും ഇതേ വിധി നേരിടേണ്ടിവരും എന്നാണ്.\n2. കേരളത്തിൽ നിങ്ങൾ സിപിഎമ്മുമായി മത്സരിക്കുമ്പോഴും, ബംഗാളിൽ കോൺഗ്രസ് സിപിഎമ്മിനോട് കൈകോർക്കുന്നുണ്ട്. നിങ്ങളുടെ മുൻനിര നേതാക്കളാരും, പ്രത്യേകിച്ച് രാഹുൽ ഗാന്ധിയും പ്രിയങ്ക ഗാന്ധി വാദയും, ആദ്യ രണ്ട് ഘട്ടങ്ങളിൽ പ്രചാരണത്തിനായി ബംഗാളിലേക്ക് പോയിട്ടില്ല.\nബംഗാളിലെ സിപിഎം പഴയ സിപിഎം അല്ല. അവരുടെ പ്രബലരായ നേതാക്കൾ പ്രധാനമായും ടിഎംസിയിലേക്കും ബിജെപിക്കും പോയി. അതുകൊണ്ടാണ് ബംഗാളിലെ ഞങ്ങളുടെ പാർട്ടി തിരഞ്ഞെടുപ്പിൽ സിപിഎമ്മിനോട് സഹകരിക്കാൻ തീരുമാനിച്ചത്. കേരളത്തിൽ, ഇടതുപക്ഷത്തിന്റെ രണ്ടാമത്തെ ടേം അർത്ഥമാക്കുന്നത് കേരള സിപിഎമ്മും ഇതേ വിധി നേരിടും എന്നാണ്.\n3. ഇത്തവണ കേരളത്തിൽ കോൺഗ്രസ് നേരിടുന്ന വെല്ലുവിളികൾ ഏതാണ്?\nകോൺഗ്രസ് നേതൃത്വത്തിലുള്ള യുഡിഎഫും സിപിഎം നേതൃത്വത്തിലുള്ള എൽഡിഎഫും തമ്മിലുള്ള നേരിട്ടുള്ള പോരാട്ടമാണിത്, ബിജെപി ഒരു നാമമാത്ര ശക്തിയാണ്. കഴിഞ്ഞ തിരഞ്ഞെടുപ്പിൽ അവർക്ക് ഒരു സീറ്റ് ലഭിച്ചു. ഇത്തവണ അവർക്ക് ആ സീറ്റ് നിലനിർത്താൻ കഴിയുമെന്ന് ഞാൻ കരുതുന്നില്ല.\n4. സംസ്ഥാനത്തെ ബിജെപിയുടെ ഏക സീറ്റായ നേമത്ത് ശക്തനായ ഒരു സ്ഥാനാർഥിയെ മത്സരിപ്പിക്കുന്നതിലൂടെ കോൺഗ്രസ് നൽകാൻ ആഗ്രഹിക്കുന്ന സന്ദേശം? ഇത് കോൺഗ്രസിന് ഗുണം ചെയ്യുമോ?\nബിജെപിയിൽ നിന്ന് നേമം തിരിച്ചുപിടിക്കാൻ ഏറ്റവും മികച്ച സ്ഥാനാർത്ഥി ആരാണെന്ന് ഞങ്ങൾ ചർച്ച ചെയ്തു. ഞങ്ങൾ പല പേരുകളെക്കുറിച്ച് ചിന്തിച്ചു. ആത്യന്തികമായി (ലോക്സഭാ എംപി) കെ മുരളീധരനാണ് മികച്ച സ്ഥാനാർത്ഥി എന്ന് പാർട്ടി തീരുമാനിച്ചു. വട്ടിയൂർകാവിൽ നിന്ന് കഴിഞ്ഞ നിയമസഭാ തിരഞ്ഞെടുപ്പിൽ മുരളീധരൻ ബിജെപി സ്ഥാനാർത്ഥി കുമ്മനം രാജശേഖരൻ പരാജയപ്പെടുത്തിയിരുന്നു.\nകഴിഞ്ഞ പാർലമെന്റ് തിരഞ്ഞെടുപ്പിൽ സി‌പി‌എം ശക്തികേന്ദ്രമായ വടകരയിൽ നിന്ന് മത്സരിക്കാൻ ഞങ്ങൾ അദ്ദേഹത്തോട് ആവശ്യപ്പെട്ടിരുന്നു. അദ്ദേഹം ആ സീറ്റ് പിടിച്ചെടുത്തു. മുരളീധരന്റെ പിതാവ് പരേതനായ കെ കരുണകരൻ ഒരു കാലത്ത് നേമം സീറ്റിനെ പ്രതിനിധീകരിച്ചിരുന്നു. തിരുവനന്തപുരത്തെ ജനങ്ങൾക്ക്, പ്രത്യേകിച്ച് നേമത്തുള്ളവർക്ക് കരുണാകരനോട് ഒരു പ്രത്യേക സ്നേഹമുണ്ട്. മുരളീധരനും ഒരു പോരാളിയാണ്.\n5. എന്നാൽ കേരളത്തിൽ നിന്ന് ബിജെപിയെ ഉന്മൂലനം ചെയ്യുന്നത് കോൺഗ്രസ് ഗൗരവത്തോടെ കാണുന്നു എന്ന സന്ദേശം നൽകാൻ സാധിച്ചോ? കൂടുതൽ ന്യൂനപക്ഷ വോട്ടുകൾ ആകർഷിക്കാൻ ഇത് നിങ്ങളെ സഹായിക്കുമോ?\nഞാൻ ഒരു പകൽ സ്വപ്നക്കാരനല്ല. അവിടേയും ഇവിടേയുമൊക്കെയായി ബിജെപിക്ക് ശക്തിയുണ്ടാകും. ബിജെപിക്കു മുമ്പുതന്നെ, ചില ഇടങ്ങളിൽ ജനസംഘം ശക്തമായിരുന്നു. പാലക്കാട്, കാസർഗോഡ്, തിരുവനന്തപുരം എന്നിവിടങ്ങളിൽ. എന്നാൽ കഴിഞ്ഞതവണ മാത്രമാണ് അവർക്ക് ഒരു സീറ്റ് നേടാൻ കഴിഞ്ഞത്. കഴിഞ്ഞ പാർലമെന്റ് തിരഞ്ഞെടുപ്പിൽ അവർക്ക് 16% വോട്ടുകൾ ലഭിച്ചു. ബിജെപിയുടെ പ്രതിനിധിയില്ലാതെ പുതിയ നിയമസഭ നടത്തുക എന്നതാണ് ഞങ്ങളുടെ ലക്ഷ്യം. സംസ്ഥാനത്തൊട്ടാകെ ബിജെപിക്ക് പ്രവർത്തകരോ അനുഭാവികളോ ഇല്ലെന്നല്ല ഇതിനർത്ഥം… എന്നാൽ നിയമസഭയിൽ ബിജെപി എം‌എൽ‌എ ഇല്ലെന്നതാണ് ഞങ്ങളുടെ ലക്ഷ്യം. ഒരു പാർട്ടി എന്ന നിലയിൽ ബിജെപി കേരളത്തിൽ നിലനിൽക്കും, പക്ഷേ ദുർബലമായ പാർട്ടിയായിരിക്കും.\n6. കേരള കോൺഗ്രസ് (എം) എൽഡിഎഫിലേക്ക് മാറിയതുമുതൽ യുഡിഎഫ് ക്രിസ്ത്യൻ വോട്ടർമാരെക്കുറിച്ച് ആശങ്കാകുലരാണോ? ‘ലവ് ജിഹാദ്’ എന്ന ബിജെപിയുടെ ആയുധം ക്രിസ്ത്യൻ സമൂഹത്തെ ആകർഷിക്കുന്നതായി കേൾക്കുന്നു.\nഅടുത്തിടെ നടന്ന തദ്ദേശ സ്വയംഭരണ തിരഞ്ഞെടുപ്പിൽ സിപിഎം ജാതികളെയും സമുദായങ്ങളെയും ഭിന്നിപ്പിച്ചു. ശബരിമലയുടെ പേരിൽ അവർ ഹിന്ദു സമൂഹത്തെ ‘നവോത്ഥാനത്തെ പിന്തുണയ്ക്കുന്നവരും’ ‘എതിർക്കുന്നവരും’ എന്നിങ്ങൻെ വിഭജിച്ചു. അവർ ബുദ്ധിപൂർവ്വം ക്രിസ്ത്യാനികളും മുസ്ലീങ്ങളും തമ്മിൽ വിള്ളൽ സൃഷ്ടിച്ചു.\nഎന്നാൽ അതെല്ലാം ഇപ്പോൾ അവസാനിച്ചു. ഉത്തരേന്ത്യയിൽ നിന്ന് വ്യത്യസ്തമായി സംസ്ഥാനത്തെ എല്ലാ ഗ്രാമങ്ങളിലും ഹിന്ദുക്കളും മുസ്ലീങ്ങളും ക്രിസ്ത്യാനികളും ഒരുമിച്ച് അയൽവാസികളായി ജീവിക്കുന്നുവെന്ന് കേരളത്തിലെ ഓരോ സമൂഹവും മനസ്സിലാക്കുന്നു. അതിനാൽ തങ്ങൾക്ക് പരസ്പരം വ്യത്യാസങ്ങളുണ്ടെന്ന് സമുദായ നേതാക്കൾ മനസിലാക്കുന്നു. പക്ഷേ അത് വ്രണപ്പെടുത്താൻ അനുവദിക്കരുത്. തദ്ദേശ സ്വയംഭരണ തിരഞ്ഞെടുപ്പിനുശേഷം, പ്രശ്‌നങ്ങൾ പരിഹരിക്കാൻ സമുദായ നേതാക്കൾ തന്നെ മുൻകൈയെടുത്തു. ഇപ്പോൾ പരിഹാസമായി. ഇതിൽ കോൺഗ്രസും ഒരു പങ്കുവഹിച്ചു. സമുദായങ്ങളെ ഭിന്നിപ്പിച്ച് തിരഞ്ഞെടുപ്പിൽ വിജയിക്കാൻ പാർട്ടി ഒരിക്കലും ശ്രമിച്ചിട്ടില്ല. ഞങ്ങൾ എല്ലാ ജാതികളെയും സമുദായങ്ങളെയും ഏകീകരിക്കുന്നതിൽ ഞങ്ങൾ വിശ്വസിക്കുന്നു.\n7. കോൺഗ്രസിനെപ്പോലെ സ്വയം പുരോഗമനവാദികളെന്ന് സ്വയം വിശേഷിപ്പിക്കുന്ന ഒരു പാർട്ടി എല്ലാ സ്ത്രീകളെയും ശബരിമലയിലേക്ക് പ്രവേശിക്കുന്നത് സംബന്ധിച്ച് സുപ്രീം കോടതി ഉത്തരവ് അട്ടിമറിക്കാൻ ഒരു നിയമം കൊണ്ടുവരുമെന്ന് പറയുന്നത് ശരിയാണോ? അത് ബിജെപിയുടെ നിലപാടല്ലേ?\nഅതിൽ ഒരു സങ്കീർണതയുമില്ല. കാരണം ഒരു പാർട്ടിയെന്ന നിലയിൽ കോൺഗ്രസ് ഭരണഘടനയിൽ വിശ്വസിക്കുന്നു. ഭരണഘടനം മൗലികാവകാശങ്ങൾ ഉറപ്പുനൽകുന്നു. മതമോ പ്രദേശമോ നോക്കാതെ ഓരോ ഇന്ത്യക്കാരനും അവരുടെ വിശ്വാസങ്ങളും ആചാരങ്ങളും പിന്തുടരാൻ അനുവാദമുണ്ട്. അതാണ് ഇന്ത്യയുടെ കരുത്ത്. നാനാത്വത്തിൽ ഏകത്വം, ബഹുസ്വരത. ഈ ബഹുസ്വരതയെ ഉയർത്തിപ്പിടിക്കാൻ ഞങ്ങൾ ആഗ്രഹിക്കുന്നു. എല്ലാ ആളുകളുടെയും വിശ്വാസങ്ങൾ, ആചാരങ്ങൾ, ഭാഷ, സംസ്കാരം എന്നിവ സംരക്ഷിക്കാൻ ഞങ്ങൾ ആഗ്രഹിക്കുന്നു… കേരളത്തിൽ ലക്ഷക്കണക്കിന് ക്ഷേത്രങ്ങളുണ്ട്. അവരുടെ ആചാരങ്ങൾ വ്യത്യസ്തമാണ്. ശബരിമലയിലെ അയ്യപ്പ ക്ഷേത്രത്തിൽ മാത്രം 10 വയസ്സിന് മുകളിലുള്ളവരും 60 വയസ്സിന് താഴെയുള്ളവരുമായ സ്ത്രീകൾക്ക് പ്രവേശിക്കാൻ അനുവാദമില്ല. ഞങ്ങൾ ആ വിശ്വാസം സംരക്ഷിക്കും, അത്രയേ ഉള്ളൂ.\nശബരിമല ഒഴികെ മറ്റെല്ലാ ക്ഷേത്രങ്ങളിലും സ്ത്രീകൾക്ക് പ്രവേശിക്കാൻ സ്വാതന്ത്ര്യമുണ്ട്. കർണാടകയിലെ മൂകാംബിക ക്ഷേത്രത്തിൽ ക്രിസ്ത്യാനികൾക്ക് പോലും പോകാം. കേരളത്തിലെ പല ക്ഷേത്രങ്ങളിലും അഹിന്ദുക്കൾക്ക് പോകാം. ശബരിമലയിൽ മാത്രം ഇതുപോലുള്ള ഒരു ആചാരമുണ്ട്. ഹിന്ദു സ്ത്രീകൾ പോലും ഇത് സംരക്ഷിക്കുന്നതിൽ താത്പര്യമുള്ളവരാണ്. ഇത് സ്ത്രീവിരുദ്ധമല്ല, ഇത് ഒരു ആചാരമാണ്.\n8. കേരളത്തിലെയും അസമിലെയും തിരഞ്ഞെടുപ്പ് കോൺഗ്രസിന് വളരെ പ്രധാനമാണ്. ഈ സംസ്ഥാനങ്ങളിൽ കോൺഗ്രസ് മോശം പ്രകടനം നടത്തുകയാണെങ്കിൽ, അത് പാർട്ടിയെ എങ്ങനെ ബാധിക്കും? അതുപോലെ, ഒരു വിജയം വ്യവഹാരത്തെ എങ്ങനെ മാറ്റും? പ്രത്യേകിച്ച് തിരഞ്ഞെടുപ്പിന് ശേഷം കോൺഗ്രസിന് പുതിയ പ്രസിഡന്റിനെ നിയമിക്കേണ്ടതുണ്ട് എന്നതിനാൽ.\nഞങ്ങൾ അസമിൽ നല്ല പ്രകടനം കാഴ്ച വയ്ക്കും. അവിടെ ഞങ്ങൾ മെച്ചപ്പെട്ട നിലയിലാണ്. തമിഴ്‌നാട്ടിൽ സഖ്യകക്ഷിയായ ഡിഎംകെ ഞങ്ങളുടെ പിന്തുണയോടെ വോട്ടെടുപ്പ് തുടരും. കേരളത്തിൽ, ഞങ്ങൾക്ക് കോൺഗ്രസ് നേതൃത്വത്തിലുള്ള ഒരു സർക്കാർ രൂപീകരിക്കാൻ കഴിയുമെന്ന് കരുതുന്നു, അത് ദേശീയ തലത്തിൽ പാർട്ടിയുടെ പുനരുജ്ജീവനത്തെ സഹായിക്കും. 1969 ൽ കോൺഗ്രസ് (ഒ)യും കോൺഗ്രസ്(ഐയുമായി പിളർന്നതിന് ശേഷം 1970 ൽ ആദ്യത്തെ തിരഞ്ഞെടുപ്പ് കേരളത്തിലായിരുന്നു. ആ തിരഞ്ഞെടുപ്പിൽ കോൺഗ്രസ് ഏറ്റവും വലിയ ഒറ്റ കക്ഷിയായി മാറി. കേരളത്തിൽ നിന്ന് ഇന്ദിരാജിയുടെ കോൺഗ്രസ് മുന്നോട്ടുള്ള യാത്ര ആരംഭിച്ചു. ഇത്തവണയും കോൺഗ്രസിന്റെ നേതൃത്വത്തിലുള്ള സർക്കാർ, കോൺഗ്രസിന്റെ പുനരുജ്ജീവന പ്രക്രിയയെ വേഗത്തിലാക്കും. ഈ പ്രക്രിയ രാഹുൽ ഗാന്ധിയുടെ കീഴിലുള്ള കോൺഗ്രസിനെ, 2024 ൽ മോദി സർക്കാരിനെ അധികാരത്തിൽ നിന്ന് പുറത്താക്കാൻ സഹായിക്കും. ഇതാണ് ഞങ്ങളുടെ ദീർഘകാല കാഴ്ചപ്പാട്.\n9. കേരളത്തിൽ കോൺഗ്രസ് മുഖ്യമന്ത്രി സ്ഥാനാർഥി ആരെന്ന് വെളിപ്പെടുത്തിയിരുന്നോ? അത് സഹായിക്കുമായിരുന്നോ?\nകേരള പാർട്ടി നേതാക്കൾ പരിഗണിച്ച തീരുമാനമായിരുന്നു അത്. നിരവധി ദിവസത്തെ ചർച്ചകൾക്കു ശേഷം കേരളത്തിലെ എല്ലാ ജനവിഭാഗങ്ങളിൽ നിന്നും കൂടുതൽ വോട്ടുകൾ നേടുന്നതിനും മികച്ച പ്രകടനം കാഴ്ചവയ്ക്കുന്നതിനുമായി പ്രവർത്തിക്കാൻ തീരുമാനിച്ചു. കൂട്ടായ നേതൃത്വം ഉയർത്തിക്കാട്ടുന്നതാണ് നല്ലത്… തിരഞ്ഞെടുപ്പിന് ശേഷം മുഖ്യമന്ത്രിസ്ഥാനത്തിൽ ഒരു തർക്കവും ഉണ്ടാകില്ല. കോൺഗ്രസ് ഹൈക്കമാൻഡ് കേരളവുമായി ബന്ധപ്പെട്ടവരുമായി ആലോചിച്ച ശേഷം ഒരു മുഖ്യമന്ത്രിയെ ഏകകണ്ഠമായി തിരഞ്ഞെടുക്കും.\n10. മുഖ്യമന്ത്രി പിണറായി വിജയനെ നിങ്ങൾ എങ്ങനെ വിലയിരുത്തുന്നു?\nവ്യക്തിപരമായി, ഒരു വ്യക്തിയെന്ന നിലയിൽ എനിക്ക് അദ്ദേഹത്തോട് ഒരു വിരോധവും ഇല്ല. എന്നാൽ മുഖ്യമന്ത്രിയെന്ന നിലയിൽ എനിക്ക് അദ്ദേഹത്തിന്റെ ശൈലി ഇഷ്ടമല്ല. ഇത് ഒരു സ്വേച്ഛാധിപത്യ രീതിയാണ്. അദ്ദേഹം അക്ഷമനാണ്, കേരളത്തിലെ വിവിധ സാമൂഹിക സംഘടനകൾ, പ്രതിപക്ഷം, മാധ്യമങ്ങൾ, എന്നിവിടങ്ങളിൽ നിന്നുള്ള വിമർശനങ്ങൾക്ക് അദ്ദേഹം ചെവി കൊടുക്കുന്നില്ല.\n11. അദ്ദേഹം വളരെ ജനപ്രിയനാണെന്ന് തോന്നുന്നു.\nഎല്ലാ സർവേകളും പറയുന്നത് സ്വതന്ത്ര വോട്ടർമാരിൽ വലിയൊരു വിഭാഗം ഉണ്ടെന്നാണ്… തീരുമാനമെടുക്കാത്തതും സ്വതന്ത്രരുമായ വോട്ടർമാർ കേരള തിരഞ്ഞെടുപ്പിന്റെ വിധി തീരുമാനിക്കും. നിലവിലെ സർക്കാർ തുടരാൻ അവർക്ക് താൽപ്പര്യമില്ല…\nWeb Title: Kerala assembly election 2021 ak antony udf ldf bjp


seema g nair life njettalode | എന്റെ വിവാഹം നടക്കാതിരിക്കുമോ എന്നൊക്കെ അമ്മയ്ക്ക് ടെന്‍ഷനുണ്ടായിരുന്നു!! ഒരു വ്യക്തിക്ക് ജീവിതത്തില് വിഷമഘട്ടം വന്നപ്പോള് സ്വയം തയാറായി ഞാനദ്ദേഹത്തിന്റെ ഭാര്യയായി; പക്ഷെ എനിക്ക് എന്റെ കുഞ്ഞിനെയുംകൊണ്ട് ആ വീട്ടിൽ നിന്നും ഇറങ്ങേണ്ടി വന്നു!! സീമ ജി. നായരുടെ വിവാഹജീവിതത്തിൽ സംഭവിച്ചത്... - Malayalivartha.com Widgets Magazine\nഎന്റെ വിവാഹം നടക്കാതിരിക്കുമോ എന്നൊക്കെ അമ്മയ്ക്ക് ടെന്‍ഷനുണ്ടായിരുന്നു!! ഒരു വ്യക്തിക്ക് ജീവിതത്തില് വിഷമഘട്ടം വന്നപ്പോള് സ്വയം തയാറായി ഞാനദ്ദേഹത്തിന്റെ ഭാര്യയായി; പക്ഷെ എനിക്ക് എന്റെ കുഞ്ഞിനെയുംകൊണ്ട് ആ വീട്ടിൽ നിന്നും ഇറങ്ങേണ്ടി വന്നു!! സീമ ജി. നായരുടെ വിവാഹജീവിതത്തിൽ സംഭവിച്ചത്...\n12 JULY 2019 12:55 PM IST\nസീരിയല് നടി ശരണ്യയ്ക്ക് ഏറെ പിന്തുണയുമായി എത്തിയ താരമാണ് സീമ ജി. നായര്. ചികിത്സാ ചെലവ് താങ്ങാനാകാതെ, വലിയ സാമ്പത്തിക ഞെരുക്കത്തിലൂടെ കടന്നു പോയ ശരണ്യയെ കൈയയച്ച് സഹായിക്കാൻ വിവിധ തുറകളിൽ നിന്നു നിരവധി സൻമനസ്സുകൾ രംഗത്തു വന്നു, ചെറുതും വലുതുമായ സഹായങ്ങൾ ശരണ്യയുടെ അക്കൗണ്ടിലേക്കെത്തി. സ്വന്തമായി ഒരു വീടോ, മറ്റു വരുമാന മാർഗങ്ങളോ, സമ്പാദ്യമോ ഇല്ലാതെ, അമ്മയോടൊപ്പം ജീവിക്കുന്ന ശരണ്യയെ സ്വന്തം ഹൃദയത്തോടു ചേർത്തു നിർത്തി, അതിജീവനത്തിന്റെ കരുത്തു പകരുന്നതിൽ പ്രധാനി നടി സീമ ജി നായരാണ്. ശരണ്യയുടെ തിരിച്ചു വരവിനു വേണ്ടി സ്വന്തം തിരക്കുകൾ പോലും കഴിയുന്നത്ര സീമ മാറ്റി വച്ചിരിക്കുകയാണ്. കുടുംബ പ്രേക്ഷകരുടെ ഇഷ്ടതാരങ്ങളില് ഒരാളാണ് സീമ ജി. നായര്. ട്യൂമര് ബാധിച്ച് ചികിത്സയില് കഴിയുന്ന നടി ശരണ്യയെ സഹായിക്കാന് ആദ്യം മുന്നോട്ട് വന്നത് നടി സീമയാണ്. കൂടാതെ ശരണ്യയേ സഹായിക്കാന് അഭ്യര്‍ത്ഥനയുമായി സീമ വീഡിയോ പോസ്റ്റ് ചെയ്തിരുന്നു.\nഇപ്പോള് ഒരു മാസികയ്ക്ക് നല്‍കിയ അഭിമുഖത്തില് തന്റെ വിവാഹ ജീവിതത്തിലെ പ്രശ്നങ്ങളെക്കുറിച്ച് സീമ ജി നായര് തുറന്നു പറയുകയാണ്. നാടകക്കാരി ആയതു കൊണ്ട് തന്റെ വിവാഹം നടക്കുമോ എന്ന ഭയം അമ്മയ്ക്ക്കുണ്ടായിരുന്നതായി സീമ പറയുന്നു. താരത്തിന്റെ വാക്കുകള് ഇങ്ങനെ 'ഒരു ഓണക്കാലത്താണ് അച്ഛന് മരിച്ചത്. മഞ്ഞപ്പിത്തം കൂടി ആശുപത്രിയില് അഡ്മിറ്റ് ചെയ്തതിന്റെ തൊട്ടടുത്ത ദിവസം തന്നെ അച്ഛന് പോയി. അച്ഛന്റെ ബോഡി വീട്ടില് കിടത്തിയതിനു പിന്നാലെ നാടകവണ്ടിയെത്തി. അമ്മയും ഞാനും വിഷമം മനസ്സിലൊതുക്കി നാടകത്തിനു പുറപ്പെട്ടു. അതങ്ങനെയാണ്, മരിച്ചുവീണെന്നു പറഞ്ഞാലും നാടകം മാറ്റിവയ്ക്കാന് പറ്റില്ല. നാടകക്കാരി എന്ന പേരു കിട്ടിയതു കൊണ്ട് എന്റെ വിവാഹം നടക്കാതിരിക്കുമോ എന്നൊക്കെ അമ്മയ്ക്ക് ടെന്‍ഷനുണ്ടായിരുന്നു. വളരെ കാലമായി പരിചയമുണ്ടായിരുന്ന ഒരു വ്യക്തിക്ക് ജീവിതത്തില് വിഷമഘട്ടം വന്നപ്പോള് സ്വയം തയാറായി ഞാനദ്ദേഹത്തിന്റെ ഭാര്യയായതാണ്. വിവാഹം കഴിഞ്ഞ് ഒരു മാസം കഴിഞ്ഞപ്പോള് അമ്മ മരിച്ചു. അപ്പോഴും ഞാന് നാടകങ്ങള് ചെയ്യുന്നുണ്ടായിരുന്നു. മോന് ജനിച്ചപ്പോള് തന്നെ ഹാര്‍ട്ടിന് കുഴപ്പമുണ്ടായിരുന്നു. കുറച്ചു നാളിനകം വിവാഹജീവിതത്തിലെ പ്രശ്നങ്ങളെ തുടര്‍ന്ന് മോനെയും കൊണ്ട് ഞാന് വീട്ടിലേക്ക് പോന്നു.'\nആലപ്പുഴയിൽ കൊവിഡ് 19 നിരീക്ഷണത്തിലായിരുന്ന യുവാവ് മരിച്ചു (11 minutes ago)\n62 പേര്‍ക്ക് കൂടി കൊവിഡ്; ജയിലില് കഴിയുന്ന രണ്ട് പേര്‍ക്കും ഒരു ആരോഗ്യ പ്രവര്‍ത്തകയ്ക്കുംഎയര് ഇന്ത്യയുടെ ക്യാബിന് ക്രൂവിലെ രണ്ടുപേര്‍ക്കും ഇന്ന് കോവിഡ് സ്ഥിരീകരിച്ചു; 10 പേര്‍ക്ക് രോഗം ഭേദമായി (13 minutes ago)\n36 കോട്ടകളുടെ അധിപനായ ജോഗി, വിശ്രമിക്കാത്ത ജനകീയന്; രാഷ്ട്രീയ അതികായന്‍മാര് വിടവാങ്ങി (32 minutes ago)\nശരീരത്തില് മാന്തിയ പാടുകള്; 48 മണിക്കൂറിനുള്ളില് ഒരു കിണറ്റില് കണ്ടെത്തിയത് ഒന്‍പത് മൃതദേഹങ്ങള് (51 minutes ago)


കൊലവിളി നടത്തി ഇസ്രായേൽ... ഒന്നിന് പത്തായി പ്രതികാരം; ഇറാന്റെ സൈനിക കേന്ദ്രങ്ങളിൽ വിനാശം വിതച്ച്... | 28 Israeli jets fired about 60 rockets in overnight strikes on Syria - Malayalam Oneindia\nPublished: May 10 2018, 17:45 [IST]\nദമാസ്‌കസ്: ഇറാനും ഇസ്രായേലും തമ്മിലുള്ള സംഘര്‍ഷങ്ങളില് ദുരന്തഭൂമിയായി സിറിയ. സിറിയയിലെ ആഭ്യന്തര കലാപത്തില് അസദ് ഭരണകൂടത്തിന് സഹായത്തിനെത്തിയ ഇറാന് സൈന്യത്തിന് നേര്‍ക്ക് ഇസ്രായേല് ആയിരുന്നു ആദ്യം ആക്രമണം നടത്തിയത്. പിന്നീട് അത് തുടര്‍ച്ചയായ ആക്രമണ പരമ്പര ആവുകയായിരുന്നു.\nഒടുവില്, ഇറാനുമായുള്ള ആണവ കരാര് അമേരിക്ക ഏകപക്ഷീയമായ റദ്ദാക്കിയതിന് തൊട്ടുപിറകേ, സിറയയിലെ ഇറാന് സൈനിക കേന്ദ്രങ്ങള്‍ക്ക് നേര്‍ക്ക് ഇസ്രായേല് മിസൈല് ആക്രമണം നടത്തുകയായിരുന്നു. എട്ട് ഇറാന് റെവല്യൂഷണി ഗാര്‍ഡ്‌സ് ആണ് ഈ ആക്രമണത്തില് കൊലപ്പെട്ടത്.\nഉടന് തന്നെ ഇറാന് ഇസ്രായേലിന് തിരിച്ചടിയും നല്‍കി. ഗോലാല് മലനിരകളിലേക്ക് 20 റോക്കറ്റുകളാണ് ഇറാന് വിക്ഷേപിച്ചത്. എന്നാല് അതിന് ഇസ്രായേല് നല്‍കിയ തിരിച്ചടി അതി രൂക്ഷമായിരുന്നു.\n28 ഇസ്രായേല് ജെറ്റുകള്\nസിറിയയിലെ ഇറാന് സൈന്യത്തിനോട് പ്രതികാരം ചെയ്യാന് 28 ഇസ്രായേല് ജെറ്റുകളാണ് നാശം വിതക്കാന് പറന്നുയര്‍ന്നത്. 60 റോക്കറ്റുകളാണ് അവര് ഇറാന് സൈനിക കേന്ദ്രങ്ങള്‍ക്ക് നേര്‍ക്ക് തൊടുത്തുവിട്ടത് എന്നാണ് റിപ്പോര്‍ട്ടുകള്. ഇറാന് റെവല്യൂഷമറി ഗാര്‍ഡ്‌സ് ഗോലാന് നിരകളിലേക്ക് റോക്കറ്റ് ആക്രമണം നടത്തിയതിന് പിറകേ ആയിരുന്നു ഇത്.\nഇസ്രായേലിന്റെ ആക്രമണത്തെ പ്രതിരോധിക്കാന് സിറിയന് സംവിധാനങ്ങള് പരമാവധി ശ്രമിച്ചു. സിറിയന് എയര് ഡിഫന്‍സ് സിസ്റ്റം പാതിയോളം ഇസ്രായേല് മിസൈലുകളെ തകര്‍ത്തു എന്നാണ് റഷ്യന് പ്രതിരോധ മന്ത്രാലയം പുറത്ത് വിടുന്ന വിവരം. അസദിനെ സഹായിക്കാന് റഷ്യന് സൈന്യവും സിറിയയില് ഉണ്ട്.\n60 റോക്കറ്റുകള്, 10 മിസൈലുകള്\nരണ്ട് രീതിയില് ആയിരുന്നു ഇസ്രായേലിന്റെ ആക്രമണം. ഫൈറ്റര് ജെറ്റുകള് വഴി എയര് ടു സര്‍ഫസ് റോക്കറ്റുകള് വര്‍ഷിച്ചു. അറുപതോളം റോക്കറ്റുകളാണ് യുദ്ധവിമാനങ്ങളിലെത്തി അവര് വര്‍ഷിച്ചത്.\nഗോലാന് മലനിരകളിലെ സൈനിക കേന്ദ്രത്തില് നിന്ന് 10 സര്‍ഫസ് ടു സര്‍ഫസ് മിസൈലുകളും ഇസ്രായേല് സിറിയയിലെ ഇറാന് സൈനിക കേന്ദ്രങ്ങള്‍ക്ക് നേര്‍ക്ക് തൊടുത്തുവിട്ടു.\nരണ്ട് മണിക്കൂര് നീണ്ട ആക്രമണം\nപ്രാദേശിക സമയം പുലര്‍ച്ചെ 1.45 ന് ആയിരുന്നു ഇസ്രായേല് ആക്രമണം തുടങ്ങിയത്. ഇത് 3.45 വരെ നീണ്ടു നിന്നു. രണ്ട് മണിക്കൂറുകള് ശരിക്കും യുദ്ധാന്തരീക്ഷം ആയിരുന്നു സൃഷ്ടിച്ചത്. അപ്രതീക്ഷിത ആക്രമണത്തില് സിറിയന് സൈന്യവും ഇറാന് റെവല്യൂഷണറി ഗാര്‍ഡ്‌സും ശരിക്കും പകച്ചുപോയി. എങ്കില് പോലും പാതിയോളം റോക്കറ്റുകള് ലക്ഷ്യസ്ഥാനത്ത് എത്തും മുമ്പ് തകര്‍ക്കാന് സിറിയന് സൈന്യത്തിന് സാധിച്ചു.\nഇസ്രായേല് ആക്രമണത്തില് വന് നാശനഷ്ടങ്ങള് ഉണ്ടായതായും റിപ്പോര്‍ട്ടുകളുണ്ട്. സിറിയയിലെ ഡസന് കണക്കിന് ഇറാന് സൈനിക കേന്ദ്രങ്ങള് തകര്‍ക്കപ്പെട്ടു എന്നാണ് ഇസ്രായേലിന്റെ അവകാശവാദം. ഇറാന്റെ റോക്കറ്റ് ലോഞ്ചറുകളും ആയുധപ്പുരയും തകര്‍ത്തതായും ഇസ്രായേല് അവകാശപ്പെടുന്നുണ്ട്.\nസിറിയന് സൈന്യത്തിന് നേര്‍ക്കും\nഇറാന് കേന്ദ്രങ്ങള് മാത്രമല്ല ആക്രമിക്കപ്പെട്ടത് എന്നതാണ് യാഥാര്‍ത്ഥ്യം. ചില സിറിയന് സൈനിക കേന്ദ്രങ്ങള്‍ക്ക് നേര്‍ക്കും ഇസ്രായേല് റോക്കറ്റ് ആക്രമണം നടത്തിയിട്ടുണ്ട്. ചില സൈനിക കേന്ദ്രങ്ങള് തകര്‍ക്കപ്പെടുകയും ചെയ്തു. സിറിയയുടെ ഒരു റഡാന് ഇന്‍സ്റ്റലേഷനും ആക്രമണത്തില് തകര്‍ന്നിട്ടുണ്ട് എന്നാണ് റിപ്പോര്‍ട്ടുകള്.\nആഭ്യന്തര കലാപങ്ങള് ഒരുപരിധിവരെ സിറിയയില് അവസാനിച്ചുവരികയാണ്. വര്‍ഷങ്ങള് നീണ്ട ആഭ്യന്തര യുദ്ധത്തില് രാജ്യം ആകെ തകര്‍ന്ന് കിടക്കുകയാണ്. ഐസിസ് ഏതാണ്ട് നാമാവശേഷമായ സാഹചര്യത്തില് ഒരു തിരിച്ചുവരവിനുള്ള ശ്രമത്തിലായിരുന്നു സിറിയ. അപ്പോഴാണ് ഇറാനും ഇസ്രായേലും തമ്മിലുള്ള പ്രശ്‌നങ്ങള്‍ക്ക് സിറിയ വേദിയാകുന്നത്.\nഇപ്പോഴത്തെ പ്രശ്‌നങ്ങള് തുടങ്ങിവച്ചത് ഇസ്രായേല് തന്നെ ആണെന്നാണ് റിപ്പോര്‍ട്ടുകള്. ബദ്ധ വൈരികളായ ഇറാന് അസദിന് സൈനിക സഹായവുമായി എത്തിയപ്പോള് തന്നെ ഇസ്രായേല് കടുത്ത പ്രതിഷേധം ഉയര്‍ത്തിയിരുന്നു. ഇപ്പോഴത്തെ സാഹചര്യത്തില്, ഐസിസും ആഭ്യന്തര യുദ്ധവും ഏതാണ്ട് ഒതുങ്ങിയപ്പോള് ഇറാന് തങ്ങളെ ആക്രമിക്കുമോ എന്ന ഭയത്തിലാണ് ഇസ്രായേല്.\nഫെബ്രുവരിയില് ആയിരുന്നു പ്രശ്‌നങ്ങളുടെ തുടക്കം. ഒരു ഇസ്രായേല് ഫൈറ്റര് ജെറ്റ് അന്ന് സിറിയന് സൈന്യം വെടിവച്ചിട്ടിരുന്നു. എന്നാല് അതിന്റെ ഉത്തരവാദിത്തം ഇറാന് സൈന്യത്തിനാണ് എന്ന രീതിയില് ആയിരുന്നു ഇസ്രായേലിന്റെ പ്രതികരണം. ഗോലാന് മലനിരകളിലേക്ക് ഇറാന് സൈന്യം ഒരു ഡ്രോണ് പറത്തിവിട്ടതായിരുന്നു പ്രശ്‌നം എന്നും ആരോപണം ഉണ്ട്.\nസിറിയയില് ഐസിസിന്റെ നേതൃത്വത്തില് കൂട്ടക്കുരുതി നടക്കുമ്പോള് നിശബ്ദരായി ഇരുന്നവരാണ് ഇസ്രായേല്. ഗോലാന് മേഖലയില് ഐസിസിനോട് അനുതാപം പ്രകടിപ്പിക്കുകയും ചെയ്തിരുന്നു. എന്നാല് സിറിയന് സൈന്യത്തിന് നേര്‍ക്ക് കഴിഞ്ഞ വര്‍ഷം പന്തണ്ടില് കൂടുതല് ആക്രമണങ്ങള് ഇസ്രായേല് നടത്തുകയും ചെയ്തിരുന്നു. എന്നാല് ഇപ്പോള് നടന്നത് സിറിയന് മണ്ണില് അടുത്ത കാലത്ത് ഇസ്രായേല് നടത്തിയ ഏറ്റവും വലിയ ആക്രമണം ആണ് എന്ന കാര്യത്തില് സംശയമില്ല.\nStory first published: Thursday, May 10, 2018, 17:45 [IST]


സൗദിയിൽ 200ഓളം ഇന്ത്യൻ തൊഴിലാളികൾ പട്ടിണിയിൽ, 11മാസമായി ശംബളവുമില്ല. - Pravasishabdam\nHome NRI News Gulf സൗദിയിൽ 200ഓളം ഇന്ത്യൻ തൊഴിലാളികൾ പട്ടിണിയിൽ, 11മാസമായി ശംബളവുമില്ല.\nസൗദിയിൽ 200ഓളം ഇന്ത്യൻ തൊഴിലാളികൾ പട്ടിണിയിൽ, 11മാസമായി ശംബളവുമില്ല.\nദമ്മാം:സൗദിയിലേ ഇന്ത്യക്കാർ അനുഭവിക്കുന്ന ദുരിതത്തിന് ശമനമില്ല. തിനൊന്ന് മാസമായി ശമ്പളം കുടിശികയായതിനാല്, ഭക്ഷണത്തിന് പോലും വകയില്ലാതെ ഇരുനൂറോളം ഇന്ത്യന് തൊഴിലാളികള് ദുരിത ജീവിതം നയിക്കുന്നു. എംബസിയുടേയും, സർക്കാരുകളുടേയും കാരുണ്യം ഇവരിലേക്ക് വന്നിട്ടില്ല.നിയമക്കുരുക്കില് അകപ്പെട്ട അബ്ഖൈഖിലെ പ്രമുഖ സ്വകാര്യ കരാര് സ്ഥാപനത്തിലെ ഇന്ത്യന് തൊഴിലാളികളാണ് പ്രതിസന്ധിയിലായത്. . ഭൂരിപക്ഷം പേരുടെയും ഇഖാമയുടെയും ഇന്‍ഷുറന്‍സ് കാര്‍ഡിന്‍െറയും കാലാവധി കഴിഞ്ഞ നിലയിലാണ്. ആനുകൂല്യങ്ങളും ശമ്പളവും ലഭിച്ചാല് ഫൈനല് എക്സിറ്റില് പോകാന് പലരും തയ്യാറാണ്. എന്നാല് കമ്പനി അധികൃതര് അതിനൊരുക്കമല്ല.\nമറ്റ് കമ്പനികളിലേക്ക് ജോലി മാറാനും കടമ്പകള് ഏറെയുണ്ട്. ഇന്ത്യന് എംബസിയില് പരാതി നല്‍കിയിട്ടും ഇതുവരെ യാതൊരുവിധ നടപടിയുമുണ്ടായില്ല എന്നാണ് തൊഴിലാളികള് ആരോപിക്കുന്നത്. പൈപ്പിങ്, വെല്‍ഡിങ്, മൈനിങ് മേഖലയിലെ വിവിധ തൊഴിലുകള്, നിര്‍മാണ തൊഴില് തുടങ്ങി പല തരത്തിലുള്ള വിദഗ്ധ തൊഴില് ചെയ്യുന്നവരാണ് നല്ളൊരു ശതമാനവും. തൊഴില് പ്രതിസന്ധി പരിഹരിക്കാന് സൗദി സര്‍ക്കാര് പ്രഖ്യാപിച്ച ഇളവില് പ്രതീക്ഷയര്‍പ്പിച്ചാണ് നൂറ് കണക്കിന് തൊഴിലാളികള് കഴിയുന്നത്. സുമനുസ്സുകള് നല്‍കുന്ന സഹായത്താലാണ് ഇവരുടെ നിത്യജീവിതം മുന്നോട്ട് പോവുന്നത്.\nരണ്ടുവര്‍ഷം മുമ്പ് കമ്പനി ഉടമയുടെ മക്കള് തമ്മിലുണ്ടായ അവകാശ തര്‍ക്കം മൂലമാണ് കമ്പനി നിയമക്കുരുക്കില്‍പെടുന്നത്. തുടര്‍ന്ന് കമ്പനിയുടെ പ്രവര്‍ത്തനം താളംതെറ്റുകയും പണം ലഭിക്കാനുള്ള മറ്റ് കമ്പനികള് ഈ കമ്പനിക്കെതിരെ കേസ് നല്‍കുകയും ചെയ്തു. ഇതോടെ കമ്പനിയുടെ എല്ലാ പണമിടപാടുകളും കോടതി വിലക്കുകയും തൊഴിലാളികളുടെ ശമ്പളം നിലക്കുകയും ചെയ്തു. ഇതിനെ മറികടക്കാന് കമ്പനി ഉടമ മറ്റൊരു കമ്പനി ഉണ്ടാക്കി ചില തൊഴിലാളികളെ അതിലേക്ക് മാറ്റിയെങ്കിലും വിലക്കില്‍നിന്ന് രക്ഷപ്പെടാന് സാധിച്ചില്ല.\nPrevious articleസൗദിയിൽ ടാങ്കർ ലോറി മറിഞ്ഞ് കൊല്ലം സ്വദേശി മരിച്ചു\nNext articleകലാഭവൻ മണിയുടെ മരണം; ബന്ധുക്കൾ മനുഷ്യാവകാശ കമ്മീഷനെ സമീപിച്ചു


മതമറിയാത്ത ചരിത്രമറിയാത്ത ശശികലയും അരുന്ധതിയും | USA Malayalam News Paper\nമതമറിയാത്ത ചരിത്രമറിയാത്ത ശശികലയും അരുന്ധതിയും\nStory Dated: Thursday, July 24, 2014 07:44 hrs UTC\nരണ്ടു പ്രസംഗങ്ങള്! സാമൂഹ്യ പ്രതിബന്ധതയുണ്ടെന്നു വിശ്വസിക്കുന്ന രണ്ടു വനിതകളുടെ അധിക പ്രസംഗങ്ങള് ! അതു പലരെയും ചൊടിപ്പിച്ചിരിക്കാനിടയുള്ളതുകൊണ്ട് ഞാനിതിവിടെ കുറിക്കുകയാണ്. പാവങ്ങളുടെയും കുഷ്ഠരോഗികളുടെയും അമ്മയായ മദര് തെരേസ മതം മാറ്റാന് വന്ന കള്ളിയെന്നു പുലമ്പിയ ശശികല ടീച്ചറും നാം പഠിച്ച ചരിത്രം കള്ളമായിരുന്നെന്നും ഗാന്ധിജിക്കു കൊടുത്തത് അര്‍ഹിക്കാത്ത ആദരവാണെന്നും ജല്പനം ചെയ്ത അരുന്ധതി റോയിയും സമൂഹത്തിന്റെ കണ്ണില് തരം താഴുകയാണു. ലോകത്തിലെ മഹത്‌വ്യക്തികളായ മദര് തെരേസയെയും മഹാത്മാ ഗാന്ധിയെയും വിമര്‍ശിക്കാനും തരം താഴ്ത്താനും ഉള്ള അര്‍ഹത എന്നു മുതലാണ് ഇവര് നേടിയെടുത്തത് ?\nഇവരെ അനുകൂലിക്കുന്നവര് പൊതുജനം ‘കഴുത’യെന്ന ചൊല്ലിനെ അന്വര്‍ത്ഥമാക്കുന്നു എന്നു മാത്രം വിചാരിച്ചാല് മതി. നിലവാരം കുറഞ്ഞ വാക്കുകളിലൂടെ ശശികല ടീച്ചര് നടത്തിയ പ്രസംഗം മതഭ്രാന്തിനും തീവ്രവാദത്തിനും വഴിതെളിക്കുന്നവയാണ്. ഇത്തരം പ്രസംഗങ്ങള് നാം പ്രോത്സാഹിപ്പിച്ചുകൂടാ. ചോദ്യ പേപ്പറില് മുസ്ലീം പേര് വന്ന കാരണത്താല് കൈ വെട്ടപ്പെട്ടവന്റെ നാട്ടില് ഇത്തരം പ്രസംഗങ്ങള്‍ക്കും കൈയ്യടി ലഭിക്കുന്നതിലാണ് അത്ഭുതം.\nഇന്ത്യ ഒരു മതേതരരാഷ്ട്രമാണ്. സ്‌നേഹം സഹോദര്യം സമത്വം എന്നിവയ്ക്ക് പ്രാധാന്യമുള്ള നാട്. സനാതന ധര്‍മ്മത്തില് അടിയുറച്ചു വിശ്വസിക്കുന്നവരുടെ നാട്. ഇവിടെ ക്രീസ്ത്യാനിയെന്നും മുസല്‍മാനെന്നും ഹിന്ദുവെന്നും വേര്‍തിരിച്ച് കലാപം സൃഷ്ടിക്കാന് ശ്രമിക്കുന്നത് തടയേണ്ടത് സമൂഹത്തിന്റെ ആവശ്യമാണ്. ഹിന്ദുവെന്നത് ഒരു മതമല്ല അതൊരു സംസ്‌കാരമാണ്. വേദങ്ങളും ഇതിഹാസങ്ങളും ശരിക്കു പഠിച്ച് മനനം ചെയ്തിട്ട് പ്രസംഗിക്കാന് ഇറങ്ങിത്തിരിക്കുന്നതല്ലേ നല്ലത്. ബൈബിളും ഖുറാനും സ്‌നേഹ ഗീതങ്ങളാണ് ഉരുവിടുന്നത്. ഇതൊന്നും അറിയാതെ മനുഷ്യനെ തമ്മിലടിപ്പിക്കാന്‍അയ്യങ്കാളിയും, അംബേദ്ക്കറും ശ്രീനാരായണ ഗുരുവുമെല്ലാം ചരിത്രത്തില് സ്ഥാനമുള്ള വ്യക്തികള് തന്നെയാണ്. അവരെ പുകഴ്ത്തി പറയുന്നത് മഹാത്മാഗാന്ധിയെ പോലെയുള്ള ഒരു നേതാവിനെ ഇകഴ്ത്തിയിട്ടാണോ? അയ്യങ്കാളി സവര്‍ണ്ണ മേധാവിത്വത്തിനു എതിരെ പോരാടിയപ്പോള് ഒരു രാഷ്ട്രത്തെ ബ്രിട്ടീഷാധിപത്യത്തില് നിന്നും മോചിപ്പിച്ചെടുക്കാനുള്ള പോരാട്ടമാണ് ഗാന്ധിജി നടത്തിയത് . രണ്ടും തമ്മില് വലിയ വ്യത്യാസമുണ്ട്. ലോകം മുഴുവന് ഇന്നും ബഹുമാനിക്കുന്ന ആ ചരിത്രപുരുഷന് അര്‍ഹിക്കാത്ത ആദരവാണീ കിട്ടുന്നതെന്ന് പറഞ്ഞ അരുന്ധതിയോടുള്ള ആദരവ് നഷ്ടപ്പെടുകയാണ് ചെയ്യുന്നത്. സമൂഹത്തില് അറിയപ്പെടുന്ന വ്യക്തികള് പാഴ്‌വാക്കുകള് പറഞ്ഞ് നാണം കെടാതിരിക്കുന്നതല്ലെ അഭികാമ്യം ?\nചരിത്രം എത്ര വളച്ചൊടിച്ചാലും എത്ര ചെളി വാരിയെറിഞ്ഞാലും മദര് തെരേസയും മഹാത്മാ ഗാന്ധിയും ലോകമുള്ളിടത്തോളം കാലം അവര് അര്‍ഹിക്കുന്ന പദവിയില് തന്നെ വിരാജിക്കും.\nshaju August 04, 2014 09:24\nchila satyangal kelkkan arum istapedarilla .......... athu arundhathi paranjalum ......sasikala paranjalum ...........


ദത്ത്, മൈക്കേല് മധുസൂദന് (1824 - 73) - സര്‍വ്വവിജ്ഞാനകോശം\nദത്ത്, മൈക്കേല് മധുസൂദന് (1824 - 73)\nഇന്ത്യന് (ബംഗാളി, ഇംഗ്ലീഷ്) സാഹിത്യകാരന്. രാജാ നാരായണിന്റെയും ജാഹ്നവീദേവിയുടെയും പുത്രനായി 1824 ജനു.25-ന് ജനിച്ചു. നാട്ടിലെ പ്രാഥമിക വിദ്യാഭ്യാസത്തിനുശേഷം കൊല്‍ക്കത്തയില് ഉപരിപഠനം നടത്തി. ക്രൈസ്തവ ദര്‍ശനത്തിലും പാശ്ചാത്യസംസ്കാരത്തിലും ആകൃഷ്ടനായ ഇദ്ദേഹം 1843-ല് ക്രിസ്തുമതത്തില് ചേര്‍ന്ന് മൈക്കേല് എന്ന പേരു സ്വീകരിച്ചു. ഇതോടെ പിതാവില്‍നിന്നുള്ള ധനസഹായം നഷ്ടപ്പെടുകയും ഉപജീവനത്തിനായി മദ്രാസിലെത്തി അധ്യാപകവൃത്തിയില് ഏര്‍പ്പെടുകയും ചെയ്തു. അവിടെവച്ച് സ്കോട്ട്ലന്‍ഡ് സ്വദേശിനിയായ റബേക്കയെ വിവാഹം കഴിച്ചു. താമസിയാതെ ഈ ബന്ധം തകരുകയും തുടര്‍ന്ന് മധുസൂദന് ഫ്രഞ്ചുകാരിയായ ഹെന്റീറ്റ സോഫിയയെ വിവാഹം കഴിക്കുകയും ചെയ്തു. കുറേക്കാലം പ്രസിഡന്‍സി കോളജ് അധ്യാപകനായി ജോലി ചെയ്ത ഇദ്ദേഹം സാമ്പത്തികപ്രതിസന്ധി കാരണം നാട്ടിലേക്കു മടങ്ങി. ഇതിനകം മാതാപിതാക്കളെ നഷ്ടപ്പെട്ട മധുസൂദന് അവരുടെ സ്വത്തു കിട്ടിയില്ല. ഉപജീവനത്തിനായി ഒരു ഓഫീസില് കുറേക്കാലം ജോലിചെയ്തു. 1862-ല് നിയമപഠനത്തിനായി ഇംഗ്ളണ്ടില് പോവുകയും നിയമബിരുദം സമ്പാദിച്ചതിനുശേഷം കൊല്‍ക്കത്താ ഹൈക്കോടതിയില് അഭിഭാഷകനാവുകയും ചെയ്തു. കടുത്ത സാമ്പത്തികപ്രതിസന്ധി അഭിമുഖീകരിക്കേണ്ടിവന്ന മധുസൂദന് അസുഖം കാരണം 1873-ല് കൊല്‍ക്കത്തയിലെ ജനറല് ആശുപത്രിയില് പ്രവേശിപ്പിക്കപ്പെട്ടു. അവിടെവച്ചുതന്നെയായിരുന്നു അന്ത്യം.\nമൈക്കള് മധുസൂദന് ദത്ത്\nബംഗാളിസാഹിത്യത്തിലെ നവോത്ഥാന നായകന്മാരില് ഒരാളായാണ് മധുസൂദന് ദത്ത് അറിയപ്പെടുന്നത്. അമ്മയുടെ കവിതാവാസന ഇദ്ദേഹത്തിന് എന്നും പ്രചോദനം നല്കിയിരുന്നു. സ്ത്രീകള്‍ക്ക് അഭിനയരംഗം വിലക്കപ്പെട്ടിരുന്ന അക്കാലത്ത് നാടകവേദിയില് സ്ത്രീവേഷം കെട്ടാന് സ്ത്രീകളെത്തന്നെ നിയോഗിച്ചത് ഇദ്ദേഹത്തിന്റെ സംഭാവനകളിലൊന്നായി കണക്കാക്കപ്പെടുന്നു. മധുസൂദന്റെ ആദ്യകാല കൃതികള് ഇംഗ്ളീഷിലായിരുന്നു. പദ്യവും ഗദ്യവും നാടകവും രചിക്കുന്നതില് ഒന്നുപോലെ നിഷ്ണാതനായിരുന്നു ഇദ്ദേഹം. വന്ദിനി നാരി എന്ന കൃതിയാണ് ആദ്യം പ്രസിദ്ധീകരിച്ചത്. 1849-ല് മദ്രാസില് പ്രസിദ്ധീകരിച്ച ദ് കാപ്റ്റീവ് ലേഡി എന്ന ആഖ്യാന കവിതയില് ഇംഗ്ളീഷ് കാല്പനികകവികളുടെ, വിശേഷിച്ച് ബൈറന്റെ, സ്വാധീനം വ്യക്തമായി നിഴലിക്കുന്നു. 1854-ല് നടത്തിയ 'ദി ആംഗ്ളോ സാക്സണ്‍സ് ആന്‍ഡ് ദ് ഹിന്ദു' എന്ന പ്രഭാഷണത്തില് ബ്രിട്ടിഷ് ഭരണത്തോടും ബ്രിട്ടിഷ് സംസ്കാരത്തോടും തനിക്കുള്ള അടങ്ങാത്ത അഭിനിവേശത്തിന് നിരങ്കുശമായ ആവിഷ്കാരം നല്കുകയാണ് മധുസൂദന് ചെയ്തത്.\nമധുസൂദന് ദത്തിന്റെ പില്ക്കാല കൃതികള് ബംഗാളിയിലായിരുന്നു. പദ്മാവതി, ശര്‍മിഷ്ഠ തുടങ്ങിയ നാടകങ്ങളും തിലോത്തമാ സംഭവം, മേഘനാദവധം, വ്രജാംഗനാകാവ്യം, വീരാംഗനാകാവ്യം എന്നീ കാവ്യങ്ങളുമാണ് ഇക്കൂട്ടത്തില് പ്രധാനം.\n1873 ജൂണ് 29-ന് ഇദ്ദേഹം അന്തരിച്ചു.\n"http://web-edition.sarvavijnanakosam.gov.in/index.php?title=%E0%B4%A6%E0%B4%A4%E0%B5%8D%E0%B4%A4%E0%B5%8D,_%E0%B4%AE%E0%B5%88%E0%B4%95%E0%B5%8D%E0%B4%95%E0%B5%87%E0%B4%B2%E0%B5%8D%E2%80%8D_%E0%B4%AE%E0%B4%A7%E0%B5%81%E0%B4%B8%E0%B5%82%E0%B4%A6%E0%B4%A8%E0%B5%8D%E2%80%8D_(1824_-_73)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 06:27, 26 ഫെബ്രുവരി 2009.\nഈ താള് 222 തവണ സന്ദര്‍ശിക്കപ്പെട്ടിട്ടുണ്ട്.


ചിലര്‍ക്ക് 'നെരുപ്പ്' ചിലര്‍ക്ക് 'വെറുപ്പ്': കാത്തിരുന്നെത്തിയ കബാലിക്ക് സമ്മിശ്ര പ്രതികരണം | Reporter Live\nBy Web Desk\tJuly 22, 2016 9:02 am A+ A-\nകൊച്ചി: കാത്തിരിപ്പിനൊടുവില് സ്‌റ്റൈല് മന്നന് രജനികാന്തിന്റെ പുതിയ ചിത്രം കബാലി തിയ്യേറ്ററുകളിലെത്തി. ആരാധകരെ ഇളക്കിയ കബാലിയെ പാലഭിഷേകം നടത്തിയും പടക്കം പൊട്ടിച്ചും പുലര്‍ച്ചെ തന്നെ ആരാധകര് ആഘോഷമാക്കി. കബാലി ആദ്യഷോ തന്നെ കാണുന്നതിനു മണിക്കൂറുകള്‍ക്കു മുമ്പുതന്നെ ആരാധകര് തിയ്യേറ്ററിലെത്തിയിരുന്നു. പുലര്‍ച്ചെയായിരുന്നു ആദ്യഷോ. ഷോയ്ക്കു മുമ്പേ തീയറ്ററിലെത്തിയ ആരാധകര് ചിത്രത്തിന്റെ ഫ്‌ളക്‌സില് പാലഭിഷേകം നടത്തി.\nഅതേസമയം ചിത്രത്തെ കുറിച്ച് സമ്മിശ്ര പ്രതികരണമാണ് പ്രേക്ഷകരില് നിന്നും ലഭിക്കുന്നത്. രജനീ ആരാധകര് ആവേശപൂര്‍വ്വം പ്രതീക്ഷിച്ചിരുന്ന ഇഫക്ട് കബാലി നല്‍കുന്നില്ല എന്നതാണ് ചിത്രം കണ്ടിറങ്ങിയ പലരുടേയും അഭിപ്രായങ്ങള് സൂചിപ്പിക്കുന്നത്. രജനി എന്ന അതിമാനുഷന് നായകനായെത്തുമ്പോള് ചിത്രത്തിന് ഉണ്ടാകുമെന്ന് കരുതിയ പഞ്ച് കണ്ടില്ല എന്നാണ് ഇക്കൂട്ടര് പറയുന്നത്. വളരെ മന്ദഗതിയിലാണ് ചിത്രത്തിന്റെ പോക്കെന്ന് നിരാശാബോധത്തോടെ ഇവര് പരിതപിക്കുന്നു. പ്രതീക്ഷകളുടെ അമിത ഭാരവുമായി കബാലി കാണാന് കഷ്ടപ്പെട്ട് തിയേറ്ററുകളില് ത്തുന്നവര്‍ക്ക് നിരാശയായിരിക്കും ഫലം എന്ന് കണ്ടിറങ്ങിയവര് സാക്ഷ്യപ്പെടുത്തുന്നു.\nആദ്യഷോ കാണാന് തിക്കിത്തിരക്കി വന്നവരില് ഭൂരിഭാഗവും നിരാശയോടെ നില്‍ക്കുന്നതായാണ് ഭൂരിഭാഗം തീയറ്ററുകളിലെയും കാഴ്ച. നേരത്തേ ബുക്ക് ചെയ്തവര്‍ക്ക് മാത്രമാണ് പല തിയറ്ററുകളിലും ടിക്കറ്റ് ലഭ്യമായത്. ലോകമാകെ 4,000 തിയ്യേറ്ററുകളിലാണ് കബാലി റിലീസ് ചെയ്തത്. കേരളത്തില് റിലീസ് ചെയ്ത 306 കേന്ദ്രങ്ങളിലും പുലര്‍ച്ചെ മുതല് വലിയ ആള്‍ത്തിരക്കാണ് കാണാനാവുന്നത്. ആദ്യദിവസത്തെ കളക്ഷന് കൊണ്ടുതന്നെ ചിത്രം റെക്കോര്‍ഡുകള് തിരുത്തിക്കുറിക്കുമെന്നാണ് കരുതുന്നത്.\nJul 22, 2016 9:02 am


elephant protect her mahout | അടിച്ച് പൂസായി ആനപ്പുറത്ത് വന്ന പാപ്പാൻ താഴെ വീണത് ബാലൻസ് തെറ്റി; പാപ്പാന് കാവലായ് പാർവതി നിന്നത് ഉടമ എത്തുന്നത് വരെ - MarunadanMalayalee.com\nFebruary 21, 202003:29 PM IST Permalink\nപത്തനംതിട്ട: അടിച്ച് പാമ്പായ പാപ്പാൻ ആനപ്പുറത്ത് കിടന്ന് വരവെ ബാലൻസ് തെറ്റി താഴെ വീണു. താഴെ വീണ പാപ്പാനെ എടുക്കാൻ ഒരാളെയും അനുവദിക്കാതെ ആനയും. കോഴഞ്ചേരിയിലാണ് ആളുകൾ ആനയുടെ സ്‌നേഹത്തിന് സാക്ഷിയായത്.\nറോഡിലൂടെ അടിച്ചു പൂസായി ആനപ്പുറത്ത് കിടന്ന് വരുന്ന പാപ്പാനെ കണ്ടപ്പോഴേ നാട്ടുകാർ ഒരു വീഴ്ച പ്രതീക്ഷിച്ചിരുന്നു. അതിനാൽ തന്നെ ആനയ്ക്ക് പിന്നാലെ ജനം കൂടുകയും ചെയ്തു. പ്രതീക്ഷിച്ചപോലെ കോഴഞ്ചേരിയിലെത്തിയപ്പോൾ പാപ്പാൻ താഴെ വീണു. ഭയപ്പാടോടെ പാപ്പാനെ രക്ഷിക്കുവാൻ എത്തിയ നാട്ടുകാരെ പക്ഷേ ആന തടയുന്ന കാഴ്ചയാണ് പിന്നീട് കണ്ടത്. പാർവതി എന്നു പേരുള്ള പിടിയാനയുടെ കരുതലിനും സ്നേഹത്തിനും സാക്ഷിയായി നിൽക്കുവാനെ നാട്ടുകാർക്കായുള്ളു.\nടി.കെ.റോഡിൽ പുല്ലാട് ഭാഗത്തുനിന്നു കോഴഞ്ചേരിയിലേക്കു നടന്നു വന്ന ആനയുടെ പുറത്തുകിടക്കുകയായിരുന്നു മണിമല സ്വദേശിയായ പാപ്പാൻ ഷാജി. കുന്നന്താനം ജങ്ഷൻ കഴിഞ്ഞപ്പോൾ ഷാജി ആനപ്പുറത്തുനിന്നു താഴെ വീണു. പാപ്പാൻ ആനപ്പുറത്തുകിടക്കുന്നതു കണ്ടപ്പോൾതന്നെ നാട്ടുകാർ പിന്നാലെ കൂടിയിരുന്നു. വിവരമറിഞ്ഞ് കോയിപ്രം പൊലീസും സ്ഥലത്തെത്തിയതോടെ പാർവതി പാപ്പാനോടു കൂടുതൽ ചേർന്നുനിന്നു.\nചെറുകോൽ സ്വദേശി അയ്യപ്പൻകുട്ടി കോട്ടപ്പാറയുടേതാണ് സൗമ്യ ശീലയായ പാർവതിയെന്ന പിടിയാന. പാർവതിയെ മനസിലായ നാട്ടുകാർ ഉടമയെ വിവരം അറിയിച്ചു. പിന്നീട് ഉടമ സ്ഥലത്ത് എത്തിയ ശേഷം ആനയെ തൊട്ടടുത്തുള്ള പറമ്പിലേക്ക് മാറ്റിക്കെട്ടുകയായിരുന്നു. വിവരമറിഞ്ഞ് പൊലീസും സംഭവസ്ഥലത്തെത്തിയിരുന്നു. ഇതിനിടെ പാപ്പാൻ ആനയുടെ കാലിലെ ചങ്ങല അഴിച്ചു മാറ്റുകയും ചെയ്തു. എന്നിട്ടും പാർവതി കുറുമ്പൊന്നും കാട്ടാതെ നല്ല കുട്ടിയായി നിൽക്കുകയായിരുന്നു.\nരാജനും പാപ്പാൻ മണികണ്ഠനുമാണ് സോഷ്യൽ മീഡിയയിലെ താരങ്ങൾ!


അഗ്രഷനുമായി എത്തിയ നസീം ഷായെ ചിരിയിൽ വീഴ്ത്തി വാർണർ - വീഡിയോ - Crickerala\nഅഗ്രഷനുമായി എത്തിയ നസീം ഷായെ ചിരിയിൽ വീഴ്ത്തി വാർണർ – വീഡിയോ\nപാകിസ്ഥാൻ – ഓസ്‌ട്രേലിയ തമ്മിലുള്ള ആദ്യ ടെസ്റ്റ് മത്സരത്തിൽ മൂന്നാം ദിനം പുരോഗമിക്കുമ്പോൾ ആദ്യ ഇന്നിംഗ്സ് ബാറ്റിങ്ങിന് ഇറങ്ങിയ ഓസ്‌ട്രേലിയ വിക്കറ്റ് ഒന്നും നഷ്ട്ടപ്പെടാതെ 138 റൺസ് നേടിയിട്ടുണ്ട്. 104 പന്തിൽ 12 ഫോർ സഹിതം 70 റൺസ് നേടിയ ഉസ്മാൻ ഖവാജയും 97 പന്തിൽ 11 ഫോർ സഹിതം 60 റൺസ് നേടിയ ഡേവിഡ് വാർണറുമാണ് ക്രീസിൽ.\nമത്സരത്തിനിടെ പാക് പേസർമാരുടെ അഗ്രഷൻ ചിരിയിലൂടെ നേരിട്ട വാർണറിന്റെ വീഡിയോ സോഷ്യൽ മീഡിയയിൽ ഹിറ്റ് ആയിരിക്കുകയാണ്. പലതവണ പാകിസ്‌താൻ ബൗളർമാരുമായി ചിരി പങ്കിട്ട വാർണർ, നസീം ഷായെയും അഗ്രഷനേയും സമാന രീതിയിൽ വീഴ്ത്തുകയായിരുന്നു. നസീം ഷായുടെ ഡെലിവറി ദേഹത്ത് കൊണ്ടതിന് പിന്നാലെയായിരുന്നു ഈ സംഭവം. വാർണറിന്റെ ചിരിക്ക് മുന്നിൽ അധിക നേരം നസീം ഷായ്ക്ക് പിടിച്ചു നിൽക്കാനായില്ല. തുടർന്ന് കൈ കൊടുത്ത് മടങ്ങുകയായിരുന്നു.\nനേരെത്തെ ടോസ് നേടി ബാറ്റിങ് തിരഞ്ഞെടുത്ത പാകിസ്‌താൻ ഇമാമുൾ ഹഖിന്റെയും അസർ അലിയുടെയും ബാറ്റിങ് മികവിൽ കൂറ്റൻ സ്കോറാണ് നേടിയത്.4വിക്കറ്റിൽ 476 റൺസ് നേടിയ പാകിസ്ഥാൻ ഡിക്ലയർ ചെയ്യുകയായിരുന്നു. ഇമാമുൾ ഹഖ് 358 പന്തിൽ 157 റൺസും അസർ അലി 361 പന്തിൽ 185 റൺസും നേടി. ബൗളിങ്ങിനെ പിന്തുണയ്ക്കാത്ത റാവൽ പിണ്ടിയിലെ പിച്ചിൽ വിക്കറ്റ് നേടാൻ കഷ്ട്ടപ്പെടുന്ന ഓസ്‌ട്രേലിയൻ ബൗളർമാരെയാണ് മത്സരത്തിന്റെ ആദ്യ2ദിവസം കണ്ടത്.\nപാകിസ്ഥാൻ ക്യാപ്റ്റൻ ബാബർ അസം 36 റൺസ് നേടി റൺ ഔട്ടിലൂടെ പുറത്താവുകയായിരുന്നു. റിസ്വൻ 46 പന്തിൽ 29 റൺസ് നേടി പുറത്താവാതെ നിന്നു. ഓസ്‌ട്രേലിയയ്ക്ക് വേണ്ടി ലെബുഷെയ്ൻ, ലിയോണ്, കമ്മിൻസ് എന്നിവർ ഓരോ വിക്കറ്റ് വീതം വീഴ്ത്തി. ഓസ്‌ട്രേലിയൻ നിരയിൽ 8 പേർ പന്തെറിഞ്ഞിരുന്നു.\n🤨 😄#BoysReadyHain l #PAKvAUS pic.twitter.com/Bt7XV4WNmH\nDavid Warner is having lots of fun!!!pic.twitter.com/8819SWhTqU


temple stampede in patna, bihar 012ബിഹാറില് ക്ഷേത്രത്തിപറ്റ\nപറ്റ്‌ന: ബിഹാറിലെ ബാങ്കജില്ലയിലെ ദുര്‍ഗ്ഗ ക്ഷേത്രത്തിലുണ്ടായ തിക്കിലും തിരക്കിലും പെട്ട് 10 പേര് മരിച്ചു. നിരവധിപേര്‍ക്ക് പരിക്കുണ്ട്. നവരാത്രി ആഘോഷവുമായി ബന്ധപ്പെട്ട് ധാരളാംപേര് ക്ഷേത്രത്തിലെത്തിയിരുന്നു. ആള്‍ക്കൂട്ടത്തെ നിയന്ത്രിക്കാന് കഴിയാത്തതാണ് അപകടത്തിന് കാരണമെന്നാണ് സൂചന.\nഅപകടം നടക്കുന്ന സമയത്ത് ക്ഷേത്രപരിസരത്ത് 30,000യിരത്തിലധികം ഭക്തര് തടിച്ചുകൂടിയിരുന്നു. പരിക്കേറ്റവരെ ബാങ്കയിലെയും താരാപൂരിലേയും ആശുപത്രിയില് പ്രവേശിപ്പിച്ചിട്ടുണ്ട്.


കോളേജ് പ്രൊഫസര്‍മാരായി ലാലും മമ്മൂട്ടിയും വീണ്ടും ഏറ്റുമുട്ടാനൊരുങ്ങുന്നു, ഈ ഒാണത്തിന് ആരു നേടും ?? | College principal Vs professor; Mohanlal and Mammootty to clash this Onam - Malayalam Filmibeat\n» കോളേജ് പ്രൊഫസര്‍മാരായി ലാലും മമ്മൂട്ടിയും വീണ്ടും ഏറ്റുമുട്ടാനൊരുങ്ങുന്നു, ഈ ഒാണത്തിന് ആരു നേടും ??\nകോളേജ് പ്രൊഫസര്‍മാരായി ലാലും മമ്മൂട്ടിയും വീണ്ടും ഏറ്റുമുട്ടാനൊരുങ്ങുന്നു, ഈ ഒാണത്തിന് ആരു നേടും ??\nPublished: Monday, May 8, 2017, 14:25 [IST]\nപ്രേക്ഷകര്‍ക്ക് ഏറെ പ്രിയപ്പെട്ട രണ്ട് സൂപ്പര് താരങ്ങളും വീണ്ടും നേര്‍ക്കു നേര് ഏറ്റുമുട്ടുകയാണ്. ഉത്സവ സീസണുകളില് ചിത്രവുമായെത്തിയാണ് ഇത്തവണ മോഹന്‍ലാലും മമ്മൂട്ടിയും ഏറ്റുമുട്ടാനൊരുങ്ങുന്നത്. ഒരൊറ്റ റിലീസു പോലുമില്ലാത്ത വിഷുവാണ് കഴിഞ്ഞു പോയത്. തിയേറ്റര് പ്രതിസന്ധി കാരണം ഒരൊറ്റ സിനിമ പോലും റിലീസിങ്ങിനെത്തിയിരുന്നില്ല. അടുത്ത പ്രധാന സീസണ് ഓണമാണ്. വരാനിരിക്കുന്ന ഓണത്തിന് മുന്നോടിയായി ചിത്രങ്ങളൊരുക്കുന്ന തിരക്കിലാണ് സംവിധായകരെല്ലാം.\nസിനിമയ്ക്കുമപ്പുറത്ത് ഇരു താരങ്ങളുടെയും ഫാന്‍സുകാര്‍ക്കാണ് ടെന്‍ഷന് മുഴുവനും. പ്രിയ താരത്തിന്റെ സിനിമ ബോക്‌സോഫീസില് തകര്‍ന്നടിയുമ്പോള് ഫാന്‍സുകാര്‍ക്ക് ആശങ്കയാണ്. ഒട്ടേറെ പ്രതീക്ഷകളോടെ എത്തിയ നിരവധി ചിത്രങ്ങള് മൂക്കു കുത്തിയ നിരവധി സംഭവങ്ങള് നമുക്കു മുന്നിലുണ്ട്. വരുന്ന ഓണത്തിന് മോഹന്‍ലാലും മമ്മൂട്ടിയും നേര്‍ക്കു നേര് ഏറ്റുമുട്ടുന്നുവെന്നുള്ള റിപ്പോര്‍ട്ടുകളാണ് ഇപ്പോള് പുറത്തു വന്നിട്ടുള്ളത്.\nമോഹന്‍ലാലും മമ്മൂട്ടിയും നേര്‍ക്കു നേര് ഏറ്റുമുട്ടുന്നു\nസൂപ്പര് സ്റ്റാര് മോഹന്‍ലാലും മെഗാസ്റ്റാര് മമ്മൂട്ടിയും ഈ ഓണത്തിന് ചിത്രങ്ങളുമായി നേര്‍ക്കു നേര് ഏറ്റുമുട്ടും. വിഷുവിന് ഏറ്റ പരാജയത്തില് നിന്ന് പ്രചോദനം ഉള്‍ക്കൊണ്ട് മോഹന്‍ലാല് എത്തുമ്പോള് വിജയം നില നിര്‍ത്താനാണ് മെഗാസ്റ്റാര് ശ്രമിക്കുന്നത്.\nകോളേജ് പ്രൊഫസറും പ്രിന്‍സിപ്പാളും ഏറ്റുമുട്ടുമ്പോള്\nമോഹന്‍ലാലും ലാല് ജോസും ആദ്യമായി ഒന്നിക്കുന്ന സിനിമയില് കോളേജ് പ്രിന്‍സിപ്പാളായാണ് മോഹന്‍ലാല് വേഷമിടുന്നത്. മമ്മൂട്ടി അജയ് വാസുദേവ് ചിത്രത്തില് കര്‍ക്കശക്കാരനായ കോളേജ് അധ്യാപകനായാണ് വേഷമിടുന്നത്.\nകര്‍ക്കശക്കാരനായി മമ്മൂട്ടി, ഗൗരവക്കാരനായി മോഹന്‍ലാലും\nലാല് ജോസ് ചിത്രത്തിലെ മോഹന്‍ലാലിന്റെ സ്വഭാവത്തെക്കുറിച്ചുള്ള റിപ്പോര്‍ട്ടുകളൊന്നും ഇതുവരെ പുറത്തുവന്നിട്ടില്ല. ചിത്രത്തിന്റെ പേര് ഇതുവരെയും നിശ്ചയിച്ചിട്ടില്ല. സിനിമയില് വന്നിട്ട് പതിറ്റാണ്ടുകളായെങ്കിലും മോഹന്‍ലാലിനെ നായകനാക്കി ലാല്‍ജോസ് ഇതുവരെയും ചിത്രങ്ങള് ചെയ്തിരുന്നില്ല. പ്രേക്ഷകരുടെ നിരന്തര ആവശ്യം കൂടിയാണ് ഈ ചിത്രത്തിലൂടെ നിറവേറുന്നത്.\nമോഹന്‍ലാല് ലാല്‍ജോസ് ചിത്രം പ്രതീക്ഷകള് വര്‍ധിപ്പിക്കുന്നു\nമോഹന്‍ലാല് ലാല്‍ജോസ് ചിത്രത്തെക്കുറിച്ച് പ്രതീക്ഷകളേറെയാണ്. ബെന്നി പി നായരമ്പലമാണ് ചിത്രത്തിന് തിരക്കഥ ഒരുക്കുന്നത്. ആശിര്‍വാദ് സിനിമാസാണ് ചിത്രം നിര്‍മ്മിക്കുന്നത്. ഇതുവരെ കാണാത്ത രൂപഭാവ ഭേദത്തിലാണ് താരം ചിത്രത്തില് പ്രത്യക്ഷപ്പെടുന്നത്.\nമമ്മൂട്ടി അജയ് വാസുദേവന് ചിത്രത്തില് പ്രമുഖര് അണിനിരക്കുന്നു\nപുലിമുരുകന് ശേഷം ഉദയ് കൃഷ്ണ തിരക്കഥ ഒരുക്കുന്ന ചിത്രത്തില് മമ്മൂട്ടിക്കൊപ്പം\nനമ്പ്യാര്, വരലക്ഷ്മി ശരത്കുമാര്, പൂജം ബജ്‌വ എന്നിവരാണ് നായികമാരായി എത്തുന്നത്.കലാലയ പശ്ചാത്തലത്തിലുള്ള ചിത്രത്തിന്‍റെ ഷൂട്ടിങ്ങ് ഇതിനോടകം തന്നെ ആരംഭിച്ചിട്ടുണ്ട്.\nമമ്മൂട്ടിയുടെ വിദ്യാര്‍ത്ഥിയായി ഗോകുല് സുരേഷ്\nമൂക്കിന്‍തുമ്പത്ത് ദേഷ്യമുള്ള കോളജ് പ്രൊഫസറായാണ് ചിത്രത്തില് മമ്മൂട്ടി അഭിനയിക്കുന്നത്. ഉണ്ണി മുകുന്ദനും ഗോകുല് സുരേഷ്ഗോപിയും മക്ബൂല് സല്‍മാനും ചിത്രത്തില് പ്രധാന കഥാപാത്രങ്ങളെ അവതരിപ്പിക്കുന്നു. മുകേഷ്, സലിംകുമാര്, കലാഭാവന് ഷാജോണ് തുടങ്ങിയവരും ചിത്രത്തിലുണ്ട്.\nമോഹന്‍ലാലോ മമ്മൂട്ടിയോ ആരാണ് മികച്ചത്\nമലയാള സിനിമ കണ്ട മികച്ച മഹാനടന്‍മാരില് പ്രധാനപ്പെട്ട രണ്ടുപേരാണ് മോഹന്‍ലാലും മമ്മൂട്ടിയും. ഇവരില് ആരാണ് മികച്ചതെന്നത് ഉത്തരം കിട്ടാത്ത ചോദ്യമാണ്. നിരവധി ചിത്രങ്ങളില് ഇരുവരും തമ്മില് ഒരുമിച്ച് അഭിനയിച്ചിട്ടുണ്ട്. ഇത്തരത്തില് 54 സിനിമകളിലാണ് ലാലും മമ്മൂട്ടിയും ഒരുമിച്ച് അഭിനയിച്ചത്. മമ്മൂട്ടിയും മോഹന്‍ലാലും ഒരുമിച്ചഭിനയിച്ച സിനിമകളൊക്കെ പ്രേക്ഷകര് ഇരുകൈയ്യും നീട്ടി സ്വീകരിച്ചിട്ടുണ്ട്. ഇരുവരുടെയും ആരാധകര്‍ക്ക് ഏറെ ഇഷ്ടമാണ് ഈ കോമ്പിനേഷന്. 54 സിനിമകളിലാണ് ഇരുവരും ഒന്നിച്ച് അഭിനയിച്ചത്.\nഒരുമിച്ചെത്തി പ്രേക്ഷകരെ വിസ്മയിപ്പിച്ചു\nഒരുമിച്ച് അഭിനയിച്ചിട്ടുണ്ട് നിരവധി ചിത്രങ്ങളില് ഇരുവരും തമ്മില് ഒരുമിച്ച് അഭിനയിച്ചിട്ടുണ്ട്. ഇത്തരത്തില് 54 സിനിമകളിലാണ് ലാലും മമ്മൂട്ടിയും ഒരുമിച്ച് അഭിനയിച്ചത്. മമ്മൂട്ടിയും മോഹന്‍ലാലും ഒരുമിച്ചഭിനയിച്ച സിനിമകളൊക്കെ പ്രേക്ഷകര് ഇരുകൈയ്യും നീട്ടി സ്വീകരിച്ചിട്ടുണ്ട്. ഇരുവരുടെയും ആരാധകര്‍ക്ക് ഏറെ ഇഷ്ടമാണ് ഈ കോമ്പിനേഷന്. 54 സിനിമകളിലാണ് ഇരുവരും ഒന്നിച്ച് അഭിനയിച്ചത്.\nRead more about: malayalam film malayalam cinema malayalam movie mammootty mohanlal actor മോഹന്‍ലാല് മമ്മൂട്ടി മത്സരം അഭിനയം സിനിമ മലയാളം\nClash of the Big Ms is one thing that the Malayali audience eagerly look forward to every year. Last time they locked horns were during the Vishu season when The Great Father and 1971 Beyond Borders hit screens withinaweek’s gap. While the former struck gold in the box office, the Mohanlal starrer ended up asabox office failure. The latest we hear is that Mohanlal and Mammootty will be clashing again this year during the Onam season. Mohanlal is teaming up with Lal Jose after years of speculation while Mammootty is working on Rajadhiraja fame Ajai Vasudev’s mass entertainer.\nStory first published: Monday, May 8, 2017, 14:25 [IST]


'ഈ മന്ത്രിസഭ ആദ്യത്തെ എസ്എഫ്‌ഐ മന്ത്രിസഭയാണെന്ന കൗതുകകരമായ വസ്തുത ആരും ശ്രദ്ധിച്ചിട്ടുണ്ടാവില്ല' | cr parameswaran| cr parameswaran malayalam writer| cr parameswaran interview\nAug 11, 2019, 09:37 AM IST\nനമ്മുടെ സാഹിത്യം, ഇടതുപക്ഷം, ഇടതുപക്ഷ ഇതരര് എന്നിവരെ അവരുടെ മനസ്സാക്ഷിയെ മുന്നില്‍വെച്ച് വിചാരണയ്ക്ക് വിധേയമാക്കുന്നു ഇവിടെ. കൊട്ടിഘോഷിച്ച ശബരിമല നവോത്ഥാനത്തിനുനേരെ അര്‍ധഫലിതത്തോടെ മന്ദഹസിക്കുന്നു. സി.ആര്. പരമേശ്വരനുമായുള്ള സംഭാഷണത്തിന്റെഅവസാനഭാഗം\n# സി.ആര്. പരമേശ്വരന്/കെ. വിശ്വനാഥ്\nസി.ആര്. പരമേശ്വരന് |ഫോട്ടോ: ബി. മുരളീകൃഷ്ണന്\nലോകം ഇന്ന് സഞ്ചരിക്കുന്ന പൊതുദിശ വലതുപക്ഷമാര്‍ഗത്തിന്റേതാണ്. ഇന്ത്യയിലുമങ്ങനെ തന്നെ. വലതുപക്ഷവാഴ്ച എത്ര ഭീകരമാണ് എങ്കിലും സമൂഹത്തില് പീഡിതരും ചൂഷിതരും ഉള്ളിടത്തോളം കാലം ഇടതുപക്ഷമുണ്ടായിരിക്കും. പാവങ്ങളെക്കുറിച്ച് ഉത്കണ്ഠപ്പെട്ട ഒരാളുടെ സംഭാവനയായ മാര്‍ക്സിസത്തിനും ഭാഗികപ്രസക്തിയുണ്ട്. മാര്‍ക്സിസത്തിനും കമ്യൂണിസത്തിനും ഒക്കെമുന്പേ, മിത്തിക്കല് കാലംമുതലേ ഇടതുപക്ഷമുണ്ട്. ഇന്ന് ഇന്ത്യയില് വലതുപക്ഷത്തിനെ നേരിടാന് ബാധ്യതയുള്ള ഇടതിന്റെ സ്വരൂപം എന്താണ്? ഇന്ത്യയിലെ ഇന്നത്തെ ഇടതു-ലിബറലിസത്തിനെ ഒരു മനുഷ്യരൂപത്തില് സങ്കല്പിച്ചാല്, അതികൃശമായ ഉടലും ഭീമാകാരമായ ശിരസ്സുമുള്ള നിഷ്പ്രയോജനമായഒരു സ്വത്വമാണ് അത് എന്നുകാണാം.\nകഴിഞ്ഞ തിരഞ്ഞെടുപ്പില് രാജ്യത്ത് കമ്യൂണിസ്റ്റ് പാര്‍ട്ടികളുടെ വോട്ട് ഓഹരി 2.3 ശതമാനം മാത്രമാണ്. ഡി.എം.കെ.യുടെ ഉദാരതയെന്ന വാസ്തവം മറന്നാല്‍പ്പോലും ലോക്‌സഭയിലെ പ്രാതിനിധ്യം 0.9 ശതമാനമാണ്. അതുകൊണ്ടാണ് ജനകീയതയെന്ന ഉടല് അതികൃശമാണ് എന്നുപറയുന്നത്. ഭീമാകാരമാണ് അതിന്റെ ശിരസ്സ് എന്നുപറയുന്നത് രാജ്യത്തിലെ 95 ശതമാനം ബുദ്ധിജീവികളും കലാകാരന്മാരും എഴുത്തുകാരും ഇടതുപക്ഷക്കാരാണ് എന്നതുകൊണ്ടാണ്. എന്തൊരു പരിഹാസ്യത! പാവപ്പെട്ട മഹാജനസഞ്ചയത്തെ സമീപിക്കാനാകാത്തവര്, അതിന്റെ ജീവിതസ്പന്ദമറിയാത്തവര് എപ്പോഴും പാവങ്ങളെക്കുറിച്ച് ചര്‍ച്ചിച്ചുകൊണ്ടിരിക്കുന്നു! കേരളത്തിലെ ബുദ്ധിജീവികളും മുന്‍പറഞ്ഞ അസാധാരണ സ്വത്വത്തിന്റെ പ്രാതിനിധ്യം വഹിക്കുന്നവര്‍തന്നെ.\nവി.കെ.എന്റെ വ്യക്തിസംഭാഷണങ്ങളിലെ രാഷ്ട്രീയക്കാരോടും എഴുത്തുകാരോടുമുള്ള ചൂടന്‍പരിഹാസങ്ങളില്, അച്ചടിക്കാന് കൊള്ളാവുന്ന പത്തുശതമാനം മാത്രമേ പുറത്തുവന്നിട്ടുള്ളൂ എന്ന് അദ്ദേഹത്തോട് ചിരപരിചയം ഉണ്ടായിരുന്നവര്‍ക്ക് ഓര്‍മയുണ്ടാവും. വി.കെ.എന്നിലും വിജയനിലും മാത്രമല്ല നമ്മുടെ പ്രധാനപ്പെട്ട ആധുനികരിലൊക്കെ ഈ ഗുണമുണ്ടായിരുന്നു. നമ്മുടെ നിയോറിയലിസ്റ്റ് നോവലിസ്റ്റുകള്, ഇടശ്ശേരിയെയും വൈലോപ്പിള്ളിയെയുംപോലുള്ള കവികള്, മാരാര്, സി.ജെ. തോമസ്, എം. ഗോവിന്ദന് തുടങ്ങിയ ചിന്തകര് എന്നിവരൊക്കെ തങ്ങളുടെ കാലത്തെ സൂക്ഷ്മരാഷ്ട്രീയം എഴുതിയവരായിരുന്നു. അധികാരത്തോടുള്ള എഴുത്തുകാരന്റെ നിലപാടും അതിന്റെ മുഖത്തുനോക്കി സത്യം പറയാനുള്ള ശേഷിയുമാണ് പ്രശ്നം. എഴുത്തുകാരനും ബുദ്ധിജീവിയും ഭീരുവാകുന്നെങ്കില് അത് അധികാരശക്തികളോടുള്ള ആധമര്‍ണ്യം ഒന്നുകൊണ്ടുമാത്രമാണ്. ഇടശ്ശേരി ഗോവിന്ദന് നായരുടെ ഔപചാരിക വിദ്യാഭ്യാസം പരിമിതമായിരുന്നു. എന്നാല്, അദ്ദേഹത്തിന്റെ 'കുടിയിറക്കല്' എന്ന കവിതയിലെ,\nസാഹിത്യത്തിലെ മാനവികത പോലെത്തന്നെ അഭിമാനകരമായിരുന്നു നമ്മുടെ ദീര്‍ഘമായ നവോത്ഥാനപ്രസ്ഥാനം. പത്തൊമ്പതാം നൂറ്റാണ്ടിന്റെ പൂര്‍വാര്‍ധത്തില് ബ്രിട്ടീഷ് അധികാരികളെ വെണ്‍നീചന് എന്നും തിരുവിതാംകൂര് മഹാരാജാവിനെ കരിനീചന് എന്നും വിളിച്ച വൈകുണ്ഠസ്വാമികള് മുതല് നക്സലൈറ്റുകള് വരെ നീളുന്ന ഒരു നൈരന്തര്യമായിരുന്നു അത്.\nഎന്നാല്, എഴുത്തുകാരുടെയും ബുദ്ധിജീവികളുടെയും അധികാരത്തിനെതിരായുള്ള പകയും ദൃഢോക്തികളും എണ്‍പതുകള് ആരംഭിക്കുമ്പോഴേക്കും മയപ്പെട്ടുവന്നു. എഴുപതുകളുടെ അവസാനവര്‍ഷങ്ങള്, അടിയന്തരാവസ്ഥ എന്ന സമഗ്രാധിപത്യത്തിന്റെ അന്ത്യം കുറിച്ച ഘട്ടം എന്നതുകൊണ്ട് മാത്രമല്ല പ്രസക്തമാവുന്നത്; ഒരു നൂറ്റാണ്ടോളം കാലം സമൂഹത്തിലും സാഹിത്യത്തിലും സംസ്‌കാരത്തിലും സജീവമായിരുന്ന അവാന്ദ്ഗാദ് (മുന്നണിപ്പോരാളികള്) പ്രക്ഷീണമാവാന് തുടങ്ങിയത് ഈ കാലത്താണ് എന്ന ദൗര്‍ഭാഗ്യകരമായ പ്രാധാന്യവും ഈ ഘട്ടത്തിനുണ്ട്. ഗള്‍ഫ് പ്രവാസംമൂലം ആഗോളീകരണവും നിയോ-ലിബറലിസവും കേരളത്തില് മറ്റിടങ്ങളിലേക്കാള് പത്തുവര്‍ഷംമുമ്പേ പൂവിട്ടു. ഈ കാലത്താണ് അതുവരെ പ്രതിവാദികളായിരുന്ന മുന് നക്സലൈറ്റുകളും സ്വതന്ത്രചിന്തകരും ഗാന്ധിയന്മാരും ഫെമിനിസ്റ്റുകളും മറ്റും മാര്‍ക്സിസ്റ്റു പാര്‍ട്ടിയുടെ സാസ്‌കാരികഭടന്മാരാകാനുള്ള കുത്തൊഴുക്കാരംഭിച്ചത്.\nആഗോളീകരണത്തിന്റെയും നിയോ-ലിബറലിസത്തിന്റെയും ഊറ്റത്തോടെയുള്ള തുടക്കം എല്ലാ രാഷ്ട്രീയപ്പാര്‍ട്ടികളുടെയും സ്വഭാവഘടനയെ ഗണ്യമായി ബാധിച്ചു. എന്നാല്, അത് ഏറ്റവും കൂടുതല് സ്വാധീനിച്ചത് മാര്‍ക്സിസ്റ്റ് പാര്‍ട്ടിയെയാണ്. മറ്റെന്തു ദോഷം പറഞ്ഞാലും എണ്‍പതുകള്‍വരെ കമ്യൂണിസ്റ്റ് പാര്‍ട്ടിക്ക് യാന്ത്രികമെങ്കിലും വളരെ കര്‍ക്കശമായ ഒരു സാംസ്‌കാരികനയമുണ്ടായിരുന്നു. അതിന്റെ അടിസ്ഥാനത്തില് പുരോഗമനവാദികളായിരുന്ന കേസരിയും തകഴിയും കേശവദേവും ചങ്ങമ്പുഴയും മുണ്ടശ്ശേരിയും എം.പി. പോളും അടക്കമുള്ള അതികായര്‍പോലും കാലാകാലങ്ങളില് പ്രത്യയശാസ്ത്രപരമായി ഭര്‍ത്സിക്കപ്പെട്ടുപോന്നിരുന്നു. സി.ജെ. തോമസ്, എം. ഗോവിന്ദന്, ഒ.വി. വിജയന് അടക്കമുള്ള ആധുനികര് -ഇവരുടെ കാര്യം പറയാനുമില്ല. ചെറുകാടിനെയും സി.വി. ശ്രീരാമനെയും പോലുള്ള അപൂര്‍വംപേര് മാത്രമേ സര്‍ഗാത്മകസാഹിത്യകാരന്മാരായി തങ്ങളുടെകൂടെ ഉള്ളൂ എന്നതൊന്നും കമ്യൂണിസ്റ്റുകാര് ഒരു കുറവായി കണ്ടിരുന്നില്ല.\nനാല്, മാര്‍ക്സിയന് വീക്ഷണപ്രകാരമാണെങ്കിലും അയ്യപ്പന് ഒരു ആഴത്തിലുള്ള വികാരമായ കേരളത്തില് ഇത്തരം വലിയൊരു മാറ്റത്തിനുള്ള വസ്തുനിഷ്ഠസാഹചര്യമൊരുങ്ങിയിരുന്നില്ല. മൂഢമായ അധികാരരാഷ്ട്രീയത്തിന് എന്ത് മാര്‍ക്സിസം? ബഹുഭൂരിപക്ഷമെന്ന് തിരഞ്ഞെടുപ്പില് തെളിയിക്കപ്പെട്ട വിശ്വാസിസമൂഹത്തിന്റെ വികാരങ്ങളോടുള്ള സെന്‍സിറ്റിവിറ്റിയും ക്ഷമയും മാത്രമല്ല പ്രായോഗികചിന്തയും ആവശ്യമായിരുന്നു. നെഹ്രുവിനെപ്പോലെയോ ആദ്യകാലകമ്യൂണിസ്റ്റ് നേതാക്കളെപ്പോലെയോ ഉള്ള നിരീശ്വരവാദികളായ ഭരണകര്‍ത്താക്കള് വിഡ്ഢികളായിരുന്നോ? ജനങ്ങളുടെ നാഡീസ്പന്ദനമറിഞ്ഞിരുന്ന അവര് ആയിരക്കണക്കിനുവരുന്ന ഏറ്റവും ചെറിയ അനാചാരങ്ങളെപ്പോലും ഒറ്റരാത്രികൊണ്ട് നിര്‍മാര്‍ജനംചെയ്യാനാവുമെന്ന് കരുതിയവരല്ല.\nആദ്യകാല കമ്യൂണിസ്റ്റുകള് സ്വാഭാവികമായും മഹാന്മാരായ വേദനിന്ദകരായിരുന്നു. എന്നാല്, ഭക്തന്മാര് വിരിവെക്കുന്ന ഇടം അവരെ ദ്രോഹിക്കാനായി വെള്ളമൊഴിച്ച് നനച്ചിടുകയും ശബരിമലയില് ശരണംവിളിക്കുന്നത് ഭടന്മാരെ ഉപയോഗിച്ച് വിലക്കുകയുംചെയ്തത് വേദനിന്ദകത്വമല്ല, നീചമായ പാഷണ്ഡതയാണ്. പാഷണ്ഡതയും വേദനിന്ദകത്വവും ഒന്നല്ല. ആ സംഘര്‍ഷം ലിംഗനീതിയുടെ പ്രശ്നവുമല്ല; ഒരൊറ്റ വ്യക്തി ജനങ്ങളുടെ സൂക്ഷ്മബോധത്തെ വിലകുറച്ച് നിരൂപിച്ച് ഒരു രാഷ്ട്രീയചൂതാട്ടത്തിന് ഒരുങ്ങിപ്പുറപ്പെട്ടതിന്റെമാത്രം ഫലമാണ്.\nഅഞ്ച്, നാരായണഗുരുവും അയ്യങ്കാളിയും ടി.കെ. മാധവനും നാല്പതുകളിലെ കമ്യൂണിസ്റ്റ് നായികകളും അടക്കമുള്ള സമസ്ത നവോത്ഥാനപൂര്‍വികരും ജനങ്ങള്‍ക്കുമുന്പേ പകല്‍വെളിച്ചത്തില് ദീര്‍ഘസമരം നടത്തിയവരാണ്. രാത്രിയുടെ മറവില് തലയില് മുണ്ടിട്ട് വെളിയിടംതേടുന്നതുപോലെ നേടുന്നതല്ല നവോത്ഥാനം. അത് മുഖ്യമന്ത്രിയുടെയും ഡി.ജി.പി.യുടെയും അകമ്പടിയോടെയാണെങ്കിലും നവോത്ഥാനപൈതൃകത്തിന് അപമാനമാണ്. പകുതിമാത്രം വെന്ത ആക്ടിവിസമാണ്.\nശബരിമല സ്ത്രീപ്രവേശം സംബന്ധിച്ച കോടതിവിധിവന്ന ദിവസംവരെ, അത് ഈ ആക്ടിവിസ്റ്റുകളില് ആരുടെയെങ്കിലും ഉറക്കം കെടുത്തിയിരുന്ന ഒരു നീറുന്ന പ്രശ്നമായിരുന്നില്ല. പലര്‍ക്കും ഇങ്ങനെ ഒരു കേസിന്റെ അസ്തിത്വംതന്നെ അറിവില്ലായിരുന്നു. പിന്നെ, നമ്മുടെ പുരോഗമനശക്തികളെ സര്‍ക്കാരിന്റെ അവിവേകംനിറഞ്ഞ തീരുമാനത്തെ പിന്താങ്ങാന് പ്രേരിപ്പിച്ച ഘടകങ്ങളില് മുഖ്യമായത് എന്താണ്? അത് സംഘപരിവാര് ശക്തികളെ തോല്‍പ്പിക്കാനുള്ള ഒരു സുവര്‍ണാവസരമാണ് ഇതെന്ന തെറ്റായ ബോധ്യമാണ്. സംഘപരിവാറില്‍പ്പെട്ട വിഭാഗീയശക്തികള്‍മാത്രമാണ് കോടതിവിധിയെ എതിര്‍ത്തതെങ്കില് ആ തീരുമാനത്തിന് സാധൂകരണമുണ്ടായിരുന്നു.\n(മാതൃഭൂമി വാരാന്തപ്പതിപ്പില് 2019 ഓഗസ്റ്റ് 11-ന് പ്രസിദ്ധീകരിച്ചത്)\nContent Highlights: interview with cr parameswaran in mathrubhumi weekend


Muralee Thummarukudy writes | വീട്ടിൽ അല്പം എക്‌സ്ട്രാ വീഞ്ഞുണ്ടാക്കുന്ന ക്രിസ്ത്യൻ സുഹൃത്തുക്കളുടെ സഹായത്താലാണ് ക്രിസ്തുമസ് സീസൺ ആഘോഷം ആക്കുന്നത്, അതിന് കത്തിവെക്കരുത്, പ്ലീസ്; നല്ല മദ്യം വെയിലത്തും മഴയത്തും ക്യു നിൽക്കാതെ മനുഷ്യന് ലഭിക്കാനുള്ള സൗകര്യം ഉണ്ടാക്കുക എന്നതാണ് ആദ്യം ചെയ്യേണ്ടത്; ആരോഗ്യകരമായ മദ്യപാനം എന്ന അവബോധം ആളുകളിൽ ഉണ്ടാക്കുകയാണ് അടുത്ത പടി: മുരളീ തുമ്മാരുകുടി എഴുതുന്നു - MarunadanMalayalee.com\nDecember 05, 2019 | 04:21 PM IST | Permalink\nവീട്ടിലല്ല, കാട്ടിലാണെങ്കിലും വൈൻ ഉണ്ടാക്കിയാൽ അല്പം ലഹരി ഒക്കെ കാണും. അങ്ങനെയാണ് വൈൻ ഉണ്ടാകുന്നത്. ലഹരി ഇല്ലാതെ വൈൻ ഉണ്ടാക്കാനും മാർഗ്ഗമുണ്ട്. പക്ഷെ അതിന് ആദ്യം ചെയ്യേണ്ടത് ലഹരി ഉള്ള വൈൻ ഉണ്ടാക്കുകയാണ്, എന്നിട്ട് പതുക്കെ അതിൽ നിന്നും ആൽക്കഹോളിന്റെ അംശം നീക്കം ചെയ്യണം. കുറച്ചു സങ്കീർണ്ണമായ സാങ്കേതികവിദ്യ ആണീ ലഹരി ഇല്ലാതാക്കുന്നത്, വീട്ടിൽ ചെയ്യാൻ പറ്റുന്ന കാര്യമല്ല. ലഹരി സാന്നിധ്യം ഇല്ലാത്ത വൈൻ മാത്രമേ വീട്ടിൽ ഉണ്ടാക്കാവൂ എന്ന നിയമം നടക്കുന്ന കാര്യമല്ല.\nഅല്ല, സത്യത്തിൽ എന്താ നിങ്ങടെ പ്രശ്‌നം? ലഹരിയുള്ള വൈൻ ഉണ്ടാക്കുന്നതാണോ, വിൽക്കുന്നതാണോ, ആളുകൾ മദ്യപാനികൾ ആകുന്നതാണോ, അതോ സർക്കാരിന് നഷ്ടം സംഭവിക്കുന്നതാണോ?\nവംശനാശഭീഷണി നേരിടുന്ന ഏഷ്യൻ പുള്ളിപ്പുലികളെ കുറിച്ചു പഠിക്കാൻ ഇറാനിലെത്തി; പുള്ളിപ്പുലിയുടെ നീക്കങ്ങൾ കണ്ടെത്താൻ സ്ഥാപിച്ച കാമറകൾ കുഴപ്പത്തിലാക്കി; അമേരിക്കയ്ക്കും ഇസ്രയേലിനും വേണ്ടി ചാരപ്രവർത്തനം നടത്തുന്നു എന്നാരോപിച്ച് അറസ്റ്റു ചെയ്തു തുറുങ്കലിൽ അടച്ചു ഇറാൻ സർക്കാർ; ഒരു വർഷമായി സഹപ്രവർത്തകർക്കൊപ്പം ജയിലിൽ കഴിയുന്ന പരിസ്ഥിതി പ്രവർത്തക നിലുഫർ ബയാനിക്ക് നീതി നേടി സോഷ്യൽ മീഡിയാ കാമ്പയിൻ; തുടക്കം കുറിച്ച് മുരളീ തുമ്മാരുകുടി\nഇക്കാര്യത്തിൽ ഒരു തീരുമാനം ആയാൽ പിന്നെ നമുക്ക് എന്താണ് നിരോധിക്കേണ്ടത് എന്ന് തീരുമാനിക്കാം.\nനമ്മുടെ വീട്ടിൽ സ്വന്തം ആവശ്യത്തിനും കൂട്ടുകാർക്ക് വേണ്ടിയും മുന്തിരിയിൽ നിന്നോ പാഷൻ ഫ്രൂട്ടിൽ നിന്നോ കുറച്ചു വീഞ്ഞുണ്ടാക്കുന്നതിന്റെ പുറകെ ഒന്നും സർക്കാർ പോകേണ്ട കാര്യമില്ല എന്നാണ് എന്റെ അഭിപ്രായം.\nനല്ല മദ്യം വെയിലത്തും മഴയത്തും ക്യു നിൽക്കാതെ മനുഷ്യന് ലഭിക്കാനുള്ള സൗകര്യം ഉണ്ടാക്കുക എന്നതാണ് ആദ്യം ചെയ്യേണ്ടത്.\nആരോഗ്യകരമായ മദ്യപാനം എന്ന അവബോധം ആളുകളിൽ ഉണ്ടാക്കുകയാണ് അടുത്ത പടി.\nമദ്യപാന ശീലം ഒരു അഡിക്ഷൻ ആയി മാറുന്നവർക്ക് വേണ്ട കൗൺസലിങ്ങും ചികിത്സയും ലഭ്യമാക്കണം.\nമദ്യപാനം കൊണ്ടോ അല്ലാതെയോ ആളുകൾ റോഡിലോ വീട്ടിലോ കുറ്റകൃത്യങ്ങൾ ചെയ്താൽ അതിന് കൃത്യമായ ശിക്ഷ കിട്ടണം. അതിന് മദ്യത്തെ കുറ്റം പറഞ്ഞിട്ട് കാര്യമില്ല.\nഎന്തുകൊണ്ടാണ് മലയാളികൾ മദ്യത്തിന്റെയും മയക്കുമരുന്നിന്റെയും അമിത ഉപയോഗത്തിൽ എത്തിപ്പെടുന്നത് എന്ന് പഠിക്കണം. അതില്ലാതാക്കാൻ വേണ്ട ഇടപെടലുകളും സമൂഹത്തിൽ നടത്തണം.\nവീട്ടിലെ വീഞ്ഞിനെ വെറുതെ വിടണം... ക്രിസ്തുമസിനും ക്യു നിൽക്കാൻ വയ്യ. വീട്ടിൽ അല്പം എക്‌സ്ട്രാ വീഞ്ഞുണ്ടാക്കുന്ന ക്രിസ്ത്യൻ സുഹൃത്തുക്കളുടെ സഹായത്താലാണ് ക്രിസ്തുമസ് സീസൺ ആഘോഷം ആക്കുന്നത്, അതിന് കത്തിവെക്കരുത്, പ്ലീസ്...


പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച കേസില് 19 കാരന് റിമാന്‍ഡില് – vatakaranews.in\nMonday, 24 February 2020 04:34:08 AM\nവടകര: പ്രായപൂര്‍ത്തിയാകാത്ത പെണ്‍കുട്ടിയെ പീഡിപ്പിച്ച സംഭവത്തില് 19 കാരാന് അറസ്റ്റിലായി.\nഇരിങ്ങണ്ണൂര് പൂവാനാഴീന്റവിട അര്‍ജുനെ (19) നെ വടകര സി ഐ അറസ്റ്റ് ചെയ്തത്. പരാതിക്കാരിയും കുടുംബവും താമസിക്കുന്ന കൈനാട്ടിയിലെ ക്വാര്‍ട്ടേഴ്‌സിലും കോഴിക്കോടെ ബന്ധുവീട്ടിലും വെച്ച് പ്രതി മദ്യവും കഞ്ചാവും നല്‍കി ലൈംഗികമായി പീഡിപ്പിച്ചെന്നാണ് പരാതി.\n17 കാരിയായ പെണ്‍കുട്ടിയെ കാണാതായതുമായി ബന്ധപ്പെട്ട് ബന്ധുക്കള് പൊലീസില് പരാതി നല്‍കിയിരുന്നു.\nതുടര്‍ന്നുള്ള അന്വേഷണത്തില് പെണ്‍കുട്ടിയെ കോഴിക്കോട് നിന്ന് കണ്ടെത്തിയിരുന്നു. അറസ്റ്റ് പ്രതിയെ കോടതിയില് ഹാജരാക്കി. പ്രതിയെ രണ്ടാഴ്ചത്തേക്ക് റിമാന്റ് ചെയ്തു.\nTags: POCSCO CASE - INGANOOR- KAINATTTI


ലോ അക്കാദമിയിലെ SFIയുടെ ഉരുളലോടുരുളല്\nകലാലയ രാഷ്ട്രീയത്തിന്‍റെ ആവശ്യകത തത്വത്തില് തള്ളിക്കളയാനാവില്ല. പക്ഷെ കലാലയങ്ങളില് ഇതു വലിയ തോതില് ദുരുപയോഗപ്പെടുന്നതായാണ് അനുഭവം. പ്രായോഗികവല്‍ക്കരണത്തിലെ ദീര്‍ഘകാലമായുള്ള പ്രശ്നങ്ങള് കണ്ടില്ലെന്നു നടിച്ചുകൊണ്ട് അഭിപ്രായം പറയാന്, തടിക്ക് കൊള്ളുന്നില്ലെങ്കില് എളുപ്പമാണ്. ഫെയ്സ്ബുക്കിലൊക്കെ കലാലയ രാഷ്ട്രീയത്തിനെതിരെ ശബ്ദിക്കുന്നത് അരാഷ്ട്രീയപട്ടം ഇരന്നു വാങ്ങുന്നതിന് തുല്യമാണ്. പക്ഷെ എന്തുകൊണ്ട് മഹാഭൂരിപക്ഷം രക്ഷിതാക്കളും കലാലയ രാഷ്ട്രീയത്തിനെതിരെയുള്ള "അരാഷ്ട്രീയ" നിലപാടു പിന്‍പറ്റുന്നുവെന്നു ആലോചിക്കേണ്ടതുണ്ട്. പ്രായപൂര്‍ത്തി ആയാലും വിദ്യാഭ്യാസം രക്ഷിതാവിന്‍റെ ഉത്തരവാദിത്തമാവുന്ന സമൂഹത്തില് രക്ഷിതാവിനെ പരിപൂര്‍ണ്ണമായി മാറ്റിനിര്‍ത്തികൊണ്ടുള്ള അഭിപ്രായങ്ങള് പ്രയോഗത്തിലെത്തിക്കാന് സാധിക്കില്ല. രക്ഷിതാക്കളുടെ കൂടെ വിശ്വാസമാര്‍ജ്ജിക്കാന് കലാലയരാഷ്ട്രീയത്തിന് കഴിയേണ്ടതുണ്ട്\nസ്കൂളുകളില് നിന്നു വിഭിന്നമായി പ്രായപൂര്‍ത്തിയായ വിദ്യാര്‍ത്ഥികള് പഠിക്കുന്ന കോളേജുകളില് വിദ്യാര്‍ത്ഥി രാഷ്ട്രീയ സംഘടനകള്‍ക്ക് പ്രവര്‍ത്തിക്കാന് കഴിയണമെന്നാണ് അന്നുമിന്നും കരുതുന്നതു. അതെ സമയം നമ്മുടെ കലാലയങ്ങളില് വിദ്യാര്‍ത്ഥി രാഷ്ട്രീയ സംഘടനകള്‍ക്ക് സ്വതന്ത്രമായി പ്രവര്‍ത്തിക്കാന് പിതൃസംഘടനയുടെ ഇടപെടലുകള് കാരണം പലപ്പോഴും കഴിയുന്നില്ല എന്ന പരാതി ഉണ്ടുതാനും. വിദ്യാര്‍ത്ഥികളുടെ പ്രശ്നങ്ങള് അവര് ഉയര്‍ത്തിക്കൊണ്ടു വരുമ്പോള് അതിനു വേണ്ട പ്രാധാന്യം കൊടുക്കാതെ റദ്ദ് ചെയ്യുന്നതിനും, വിദ്യാര്‍ത്ഥികള്‍ക്ക് തന്നെ വലിയ ബോധ്യമില്ലാത്ത വിഷയങ്ങളില് പിതൃസംഘടനയുടെ രാഷ്ട്രീയ നേട്ടത്തിന് വേണ്ടി രൂക്ഷമായ സമരങ്ങളില് ഏര്‍പ്പെടേണ്ടി വരുന്നതിനുമൊക്കെ ധാരാളം ഉദാഹരണങ്ങള് നമുക്ക് കാണാന് കഴിയും. ഇപ്പോള് കത്തിനില്‍ക്കുന്ന ലോ അക്കാദമിയിലെ സമരം തന്നെ പരിശോധിക്കാം. അതിനു മുന്‍പൊരു മുന്‍കൂര് ജാമ്യം. മൂന്നാം ക്ലാസ്സില് വെച്ചു SFI എന്നെ പിച്ചിയിട്ടുണ്ട്, നാലില് പഠിക്കുമ്പോള് പിണറായി വിജയന് എന്നെ നോക്കി കോക്രി കാണിക്കുകയും ചെയ്തു. അതുകൊണ്ട് ഇവര് രണ്ടുപേരും മുച്ചൂടും മുടിയണമെന്നാണ് ആഗ്രഹം, അതു ഇനിയുള്ള എഴുത്തില് പ്രതിഫലിക്കും.\nസമരത്തില് മാത്രമല്ല ജീവിതത്തിലുടനീളം തന്ത്രം/startegy, വിട്ടുവീഴ്ച്ചകള്/ middle ground ഒക്കെ വേണ്ടതാണെന്ന കാര്യത്തില് സംശയമില്ല. വിട്ടുവീഴ്ച്ചയില്ലാത്ത നിലപാടെന്നൊക്കെ പറയാനേ കൊള്ളൂ, ബുദ്ധിപൂര്‍വ്വം കാര്യങ്ങള് നീക്കിയില്ലെങ്കില് പരാജയപ്പെടാനാണ് സാധ്യത. ഇതിനര്‍ത്ഥം തെറ്റും കാപട്യവുമൊക്കെ അനുവദനീയമാണെന്നോ, അതിനെയൊക്കെ ഇതുകൊണ്ട് മറച്ചു പിടിക്കാമെന്നോ അല്ല. പലപ്പോഴും തെറ്റിദ്ധരി(പ്പി)ക്കുന്ന പോലെ പരസ്പര വിരുദ്ദമായ കാര്യങ്ങളല്ല സത്യസന്ധതയും വിട്ടുവീഴ്ച്ചകളും. സത്യസന്ധതയോടെ നീതിക്ക് വേണ്ടി നിലകൊള്ളുകയെന്നതു ജീവിതത്തില് പുലര്‍ത്തേണ്ട ഗുണമാണ്. ഇവിടെ സമരത്തിനു എന്തെങ്കിലും തരത്തിലുള്ള പ്രത്യേക ഒഴിവുകഴിവ് ഒന്നുമാവശ്യമില്ല. സത്യസന്ധത ബലി കഴിച്ചു കൊണ്ടല്ല തന്ത്രവും വിട്ടുവീഴ്ച്ചകളുമൊക്കെ ഉണ്ടാക്കേണ്ടത്. സത്യസന്ധതയോടെ തന്നെ പരമാവധി നീതി ലഭിക്കാന് വേണ്ടിയുള്ള തന്ത്രങ്ങള് മെനയാനും വിട്ടുവീഴ്ചകള്‍ക്ക് തയ്യാറാവാനുമൊക്കെ കഴിയും.\nനിര്‍ഭാഗ്യവശാല് ലോ കോളേജ് സമരത്തില് SFIക്കു ആദ്യാവസാനം ആ സത്യസന്ധത പുലര്‍ത്താന് കഴിഞ്ഞില്ല. പ്രിന്‍സിക്കെതിരെ കുറച്ചു കുട്ടികള് ആരംഭിച്ച പ്രതിഷേധത്തില് മറ്റെല്ലാ വിദ്യാര്‍ഥി രാഷ്ട്രീയ സംഘടനകളും പിന്തുണയുമായി എത്തിയപ്പോഴും SFI അതിനു തയ്യാറായില്ല. സമരം വളരെ പെട്ടെന്ന് ശക്തമാവുകയും കൂടുതല് ഗുരുതരമായ ആരോപണങ്ങള് ഉയര്‍ന്നു വരാനും തുടങ്ങി. അപ്പോഴേക്കും ആവശ്യങ്ങള് ഉയര്‍ത്തിക്കൊണ്ടുള്ള സമരരൂപം ആ പ്രതിഷേധം കൈവരിച്ചു തുടങ്ങി. അതോടെ SFIയും സമരം ചെയ്യാന് നിര്‍ബന്ധിതമായി, അപ്പോഴും മറ്റുള്ളവരുടെ കൂടെ കൂടി സമരം ശക്തിപ്പെടുത്താനല്ല SFI തയ്യാറായതു. ഓരോ ദിവസവും കൂടുതല് ഗൌരവമുള്ള വിഷയങ്ങള് കോളേജ് മാനേജ്മെന്റിനെതിരെ ഉയര്‍ന്നു വരാന് തുടങ്ങി. സമരക്കാരുടെ ആവശ്യങ്ങളും കൂടി കൂടി വന്നു. ഈ സാഹചര്യത്തില് സമരം ഇനിയും തുടരുന്നത് മാനേജുമെന്റിനെ വളരെ മോശമായി ബാധിക്കുമെന്ന അവസ്ഥയിലെത്തി. അതോടെ മാനേജ്മെന്റ് ചര്‍ച്ചകള്‍ക്ക് തയ്യാറാവുന്നു. എല്ലാ സംഘടനകളുമുള്ള ഒത്തുതീര്‍പ്പ് ചര്‍ച്ചയില് കാതലായ ആവശ്യങ്ങളില് മാനേജ്മെന്റ് ധിക്കാരപരമായ സമീപനം തന്നെ തുടരുന്നു. SFI ഒഴികെയുള്ള വിദ്യാര്‍ഥികള് ചര്‍ച്ച ബഹിഷ്കരിക്കുന്നു. SFIയും മാനേജ്മെന്റും തമ്മിലുള്ള തുടര് ചര്‍ച്ചയില് വിദ്യാര്‍ത്ഥികളുടെ എല്ലാ ആവശ്യങ്ങളും അംഗീകരിച്ചുവെന്നു അവകാശപ്പെട്ടുകൊണ്ട് SFI സമരം അവസാനിപ്പിക്കുന്നു.\nമാനേജ്മെന്റു മുട്ടുകുത്തുക ആയിരുന്നില്ല, SFIയെ ഉപയോഗിച്ച് സമരത്തിന്‍റെ മുനയൊടിക്കാനുള്ള ശ്രമമാണെന്ന് തിരിച്ചറിഞ്ഞ SFI ഒഴികെയുള്ള വിദ്യാര്‍ത്ഥികള് സമരം തുടരുന്നു. സമരത്തെ പൊളിക്കാനായി സമരത്തെ ഏറ്റെടുക്കുന്ന തന്ത്രം SFIയെ അകത്തി നിര്‍ത്തിയത് കൊണ്ടു ഇവിടെ വിജയകരമായി നടത്താനായില്ല, ബാക്കിയുള്ളവര് സമരം തുടര്‍ന്നതോടെ “വിജയ”ത്തിന്‍റെ ക്രെഡിറ്റ് അവകാശപ്പെട്ടതും പരിഹാസ്യമായി. മാത്രമല്ല സമരം അവസാനിപ്പിച്ചതോടെ SFIയുടെ വേഷം കാഴ്ച്ചക്കാരനിലേക്ക് പരിമിതപ്പെടുകയും ചെയ്തു. "സമരം വിജയിച്ചുവെന്ന" SFIയുടെ കെണിയില് പെട്ടു സമരം അവസാനിപ്പിക്കാതിരുന്ന വിദ്യാര്‍ഥികളുടെ തീരുമാനത്തിനു പിന്നില് വൈകാരികമായ കാരണങ്ങള് ആവാം പ്രവര്‍ത്തിച്ചത്, പക്ഷെ അതുകൊണ്ട് അതൊരു മോശം തന്ത്രം ആവുന്നില്ല.\nSFI വിജയിച്ച സമരത്തില്, മറ്റു വിദ്യാര്‍ഥികള്‍ക്ക് തങ്ങള് വിജയിച്ചതായി തോന്നാത്തത് പലരും ആരോപിക്കുന്നത് പോലെ SFI ക്രെഡിറ്റ് അടിച്ചു കൊണ്ടു പോയ വിഷമം കൊണ്ടല്ല. ഇതൊരു വിജയമാണെന്നും, ക്രെഡിറ്റ് തങ്ങള്‍ക്കാണെന്നും SFIക്കല്ലാതെ മറ്റാര്‍ക്കും തോന്നില്ല. SFI ഈ വിഷയത്തില് ഇടപെട്ടതിനുള്ള ക്രെഡിറ്റ് പോലും അവിടെ സമരം ചെയ്ത മറ്റുള്ളവര്‍ക്കുള്ളതാണ്. പന്യനും മുരളീധരന്മാരും വിഎസുമൊക്കെ നടത്തിയ ഇടപെടലുകള്‍ക്ക് സര്‍ക്കാരില് സമ്മര്‍ദ്ദമുണ്ടാക്കാന് ആയിട്ടുണ്ട്. സമരത്തിന്‍റെ വിജയം എത്ര ഗംഭീരമായി SFI ആഘോഷിച്ചാലും ഇതൊക്കെ മനസിലാക്കേണ്ടവര് മനസിലാക്കുന്നുണ്ട്. സമരത്തില് തോറ്റ മാനേജ്മെന്റും പ്രിന്‍സിപ്പാളും സംസാരിക്കുന്നതു പരാജപ്പെട്ടവരുടെ ഭാഷയിലാണെന്ന് SFIക്കാരല്ലാത്ത ആര്‍ക്കും തോന്നില്ല. അവശേഷിക്കുന്നതൊക്കെ കേവലം വൈകാരിക വിഷയങ്ങള് മാത്രമല്ലേ എന്നാണു SFI ചോദിക്കുന്നത്. ആണെന്നു തന്നെ കരുതുക, എന്നാല് പോലും സമരം തുടങ്ങിയവരുടെ, തുടരുന്നവരുടെ വൈകാരികത അത്ര നിസ്സാരമായി അവഗണിക്കാവുന്ന ഒന്നല്ല. സമരം തുടര്‍ന്നാല് നാളെ പ്രിന്‍സിപ്പാള് രാജി വെക്കുമെന്നോ, അവരെ അറസ്റ്റ് ചെയ്യുമെന്നോ യാതൊരുറപ്പുമില്ല. പക്ഷെ അതുകൊണ്ട് ഈ സമരത്തില് പങ്കെടുത്ത SFI ഒഴികെയുള്ള വിദ്യാര്‍ത്ഥികളെയും അവരുടെ സംഘടനകളെയും പരാജയപ്പെട്ടവരായി കാണാന് കഴിയില്ല. ഇതുവരെ എന്തെങ്കിലും നേടിയിട്ടുണ്ടെങ്കില്, ഇനിയെന്തെങ്കിലും നേടാനായാലും അതിനൊക്കെ അര്‍ഹര് അവരാണ്.\nഅതോടെ സമരം ആരംഭിച്ച, വിദ്യാര്‍ത്ഥികള്‍ക്കായി ശക്തമായി നിലനില്‍ക്കുന്ന AISFനോടായി കലി മുഴുവന്. അവരെ കാണാന് വന്ന അവരുടെ നേതാക്കള് അവിടെ നിരാഹാരസമരം ചെയ്യുന്ന മുരളീധരനെ നോക്കി ചിരിച്ചത് മഹാപാതകമായി ചിത്രീകരിച്ചു. സിപിഐക്കാരുടെ കണക്കെടുക്കുന്ന, സിപിഐ ഇല്ലാത്ത ഇടതുമുന്നണിയുടെ സാധ്യതകള് അന്വേഷിക്കുന്ന... തരത്തിലുള്ള ഭീഷണികള് ഒരു വശത്തു. കനയ്യകുമാറിനെ പിന്തുണച്ച സിപിഎമ്മിനോട് തിരിച്ചു സിപിഐ നന്ദി കാണിക്കണമെന്ന തരത്തിലുള്ള തികച്ചും പരിഹാസ്യമായ ആവശ്യങ്ങള് വരെ ഉണ്ടായി. സമരത്തിലൂടെ നഷ്ടപ്പെടുന്ന അധ്യയന ദിനങ്ങളെ കുറിച്ചുള്ള SFIയുടെ ആകുലതകളെ നോക്കി അവരുടെ ചരിത്രം തകുമ ചിരിച്ചു കാണും. ലോ അക്കാദമിയിലെ സമരമെന്ന പശ്ചാത്തലത്തില് നിന്നുകൊണ്ട് തങ്ങളുടെ ചെയ്തികളെ ന്യായീകരിക്കാന് SFIക്കു കഴിയുമായിരുന്നില്ല. അതുകൊണ്ടാണ് സന്ദര്‍ഭത്തിനു ചേരാത്ത ചരിത്രങ്ങളും ഓര്‍മ്മപ്പെടുത്തലുകളുമൊക്കെ നിരന്തരം ഉന്നയിക്കേണ്ടി വന്നത്. സമരത്തിന്‍റെ സന്ദര്‍ഭം തന്നെയാണ് പ്രധാനം. ലോ അക്കാദമിയുടെ ആനുകൂല്യങ്ങള് പറ്റിയിട്ടുള്ളത് സിപിഎം മാത്രമല്ല. പക്ഷെ ഇവിടെ വിദ്യാര്‍ത്ഥികളുടെ സമരത്തിനോട് കൂടെനില്‍ക്കാന് ബാക്കിയുള്ളവര്‍ക്ക് കഴിഞ്ഞു. അല്ലെങ്കില് അവരെ അതിനു നിര്‍ബന്ധിതരാക്കാന് ലോ കോളേജിലെ അവരുടെ വിദ്യാര്‍ഥി സംഘടനകള്‍ക്ക് കഴിഞ്ഞു. സിപിഎമ്മിനു ഇവിടെയതിനു കഴിയാത്തതിനും, മറ്റുള്ളവര് അതിനു തയ്യാറായതിനും നമുക്കറിയാത്ത കാരണങ്ങള് കണ്ടേക്കാം. പക്ഷെ രക്ഷിതാക്കള് അടക്കമുള്ള പുറമേ നില്‍ക്കുന്നവരുടെ കലാലയ രാഷ്ട്രീയത്തോടുള്ള സമീപനം രൂപപ്പെടുന്നത് ഇത്തരം കാഴ്ചകളില് നിന്നാണ്.\nഎതിര്‍പക്ഷത്തെ താറടിക്കാനുള്ള SFIയുടെ ശ്രമങ്ങളും പരാജയപ്പെട്ടതോടെ സര്‍ക്കാര് തന്നെ നേരിട്ട് ഇടപെടുന്നു. അങ്ങിനെയാണ് SFI പരിപൂര്‍ണ്ണമായി വിജയിച്ച വിദ്യാര്‍ഥി സമരത്തില് വീണ്ടുമൊരു ഒത്തുതീര്‍പ്പ് ചര്‍ച്ചയ്ക്ക് വിദ്യാഭ്യാസ മന്ത്രി തയ്യാറാവുന്നത്. വിദ്യാര്‍ത്ഥികളുടെ ആവശ്യങ്ങളോട് അനുഭാവം പുലര്‍ത്താതെ, മാനേജ്മെനറിന്റെ ആവശ്യങ്ങള് വിദ്യാര്‍ത്ഥികളെ കൊണ്ടു അംഗീകരിപ്പിക്കാന് ശ്രമിച്ച വിദ്യാഭ്യാസ മന്തി ആ ശ്രമത്തില് പരാജിതനായി ചര്‍ച്ചയില് നിന്നും ഇറങ്ങിപ്പോയി. തന്‍റെ പതിവു സൌമ്യപുച്ഛത്തോടെ പിണറായി വിജയനും വിഷയത്തില് വ്യക്തമായി പ്രതികരിച്ചു. ഇനി ചെയ്യാനുള്ളത് അഭ്യന്തര മന്ത്രിക്കാണ്, സമരക്കാരെ പോലീസുകാരെ കൊണ്ടു തല്ലിയോടിച്ചു നേരത്തെ വിജയിച്ച സമരത്തില് ഒന്നുകൂടി വിജയിക്കാന് ശ്രമിക്കുമെന്നാണ് ഞാന് പ്രതീക്ഷിക്കുന്നത്.


News 75 ലക്ഷം തട്ടിയ കേസ്: ബിജു രാധാകൃഷ്ണന് മൂന്ന് വര്‍ഷം കഠിനതടവ്; ശാലു മേനോനെതിരേ വിചാരണ തുടരും\n75 ലക്ഷം തട്ടിയ കേസ്: ബിജു രാധാകൃഷ്ണന് മൂന്ന് വര്‍ഷം കഠിനതടവ്; ശാലു മേനോനെതിരേ വിചാരണ തുടരും\nതിരുവനന്തപുരം: സോളാർ തട്ടിപ്പിൽ മണക്കാട് സ്വദേശിയിൽനിന്ന് 75 ലക്ഷം രൂപ തട്ടിയെടുത്തെന്ന കേസിൽ ബിജു രാധാകൃഷ്ണന് ശിക്ഷ വിധിച്ചു. മൂന്ന് വർഷത്തെ കഠിനതടവും പതിനായിരം രൂപ പിഴയുമാണ് ശിക്ഷ. എന്നാൽ, വിവിധ കേസുകളിലായി അഞ്ച് വർഷത്തിലധികം ജയിൽവാസത്തിലായതിനാൽ ഇനി തടവുശിക്ഷ അനുഭവിക്കേണ്ടതില്ല. പിഴ മാത്രം അടച്ചാൽ മതിയാകും.\nകേസിൽ മുഖ്യപ്രതിയായ ബിജു രാധാകൃഷ്ണൻ നേരത്തെ കോടതിയിൽ കുറ്റസമ്മതം നടത്തിയിരുന്നു. അതേസമയം, കേസിലെ മറ്റ് രണ്ട് പ്രതികളായ ശാലു മേനോൻ, അമ്മ കലാദേവി എന്നിവർക്കെതിരേ വിചാരണ തുടരും.\nതമിഴ്നാട്ടിൽ കാറ്റാടി യന്ത്രങ്ങൾ സ്ഥാപിക്കാനെന്ന് പറഞ്ഞ് സോളാർ കമ്പനിയുടെ പേരിൽ മണക്കാട് സ്വദേശിയിൽനിന്ന് 75 ലക്ഷം രൂപ തട്ടിയെന്നാണ് കേസ്. തിരുവനന്തപുരം വിമാനത്താവളത്തിൽവെച്ചാണ് മണക്കാട് സ്വദേശി ബിജുരാധാകൃഷ്ണന് പണം കൈമാറിയത്.\nContent Highlights:solar fraud case biju radhakrishnan gets three year imprisonment


news | കനത്ത ചൂടിൽ കാറുകളുടെ കൂളന്റ് സിസ്റ്റം വെന്തുരുകുന്നു; യുകെയിൽ സുഹൃത്തുക്കളുമൊത്തു യാത്രക്കിറങ്ങിയ മലയാളി യുവാവിന്റെ ബിഎംഡബ്ല്യു കാർ അഗ്നിക്കിരയായി; ജീവൻ രക്ഷപ്പെട്ടത് തലനാരിഴക്ക്; കാർ പൂർണമായും കത്തിയത് മൂന്നു മിനിറ്റിൽ - MarunadanMalayalee.com\nJuly 13, 202010:46 AM IST Permalink\nലണ്ടൻ: യുകെയിൽ താപനില ഓരോ ദിവസവും ഉയർന്നുകൊണ്ടിരിക്കെ കാറുകൾ തീ പിടിക്കുന്നത് പതിവ് സംഭവമാകുന്നു. കഴിഞ്ഞ ദിവസം റഗ്‌ബിക്കടുത്തു മലയാളി യുവാക്കൾ സഞ്ചരിച്ച കാർ എ45 ൽ തീപിടിച്ചു പൂർണമായും കത്തിനശിക്കാൻ കാരണം ഉയർന്ന അന്തരീക്ഷ താപനില ആണെന്ന് സൂചനയുണ്ട്. കാറിന്റെ കൂളിങ് സിസ്റ്റം ഓയിൽ തീർന്നു മുന്നറിയിപ്പ് ഒന്നുമില്ലാതെ തീപിടിക്കുക ആയിരുന്നു.\nകാർ എം45 ൽ നിന്നും എ റോഡിലേക്ക് കയറിയ ഉടനെ ആയിരുന്നു അപകടം. മോട്ടോർ വേയിൽ അവസാനിക്കുന്നിടത്തു നിന്നും റൗണ്ട് എബൗട്ട് എടുത്ത് എ റോഡിലേക്ക് കയറുന്നതിനായി വേഗത കുറച്ച സമയത്തു തീപിടുത്തം ഉണ്ടായത് കാറിലെ മൂന്നു യാത്രക്കാരുടെയും ജീവൻ അപകടത്തിൽ പെടാതിരിക്കാൻ കാരണമായി. കാർ ഓടിച്ചിരുന്ന യുവാവടക്കം രണ്ടു മലയാളികളും ഒരു തെന്നിന്ത്യൻ വംശജനും ആയിരുന്നു യാത്രക്കാർ.\nകാർ എ റോഡിൽ കയറിയപ്പോൾ തന്നെ ബോണറ്റിൽ നിന്നും പുക വരുന്നത് ശ്രദ്ധയിൽ പെട്ട ഡ്രൈവർ ട്രക്ക് പാർക്കിങ്ങിന് വേണ്ടിയുള്ള ബേയിൽ കാർ ഒതുക്കുക ആയിരുന്നു. ഉടൻ യാത്രക്കാർ ചാടി ഇറങ്ങുകയും ചെയ്തു. ഈ സമയം തന്നെ ബോണറ്റിൽ നിന്നും തീ ആളിപ്പടരുകയും ചെയ്തിരുന്നു. കുട്ടികളും സ്ത്രീകളും കാറിൽ ഇല്ലാതിരുന്നതും പരിക്കില്ലാതെ രക്ഷപെടാൻ യാത്രക്കാർക്ക് അവസരമായി. ഈ സമയം പാർക്കിങ് ബേയിൽ രണ്ടു ട്രക്കുകൾ ഉണ്ടായിരുന്നെങ്കിലും തീ പടരാതെ നോക്കാൻ അതുവഴി എത്തിയ മറ്റു വാഹനങ്ങളുടെ ഇടപെടൽ മൂലം സാധ്യമായി.\nറോഡ് ഉപയോക്താക്കൾ ഉടൻ ഫയർ ഫോഴ്സ് സേവനം തേടിയെങ്കിലും തൊട്ടടുത്ത് സ്റ്റേഷൻ ഇല്ലാതിരുന്നതും കാർ പൂർണമായും കത്തി നശിക്കാൻ കാരണമായി. ഫയർ ഫോഴ്സ് തീ പൂർണമായും കെടുത്തിയതോടെ കൂളിങ് ടാങ്കിന്റെ പ്ലാസ്റ്റിക് അടപ്പ് ഉയർന്ന ചൂട് മൂലം ഉരുകി പോകുകയും കൂളിങ് ടാങ്കിലെ ഉയർന്ന താപം മൂലം എഞ്ചിനിലേക്കു തീ പടരുകയും ചെയ്തിരിക്കാം എന്നാണ് കരുതപ്പെടുന്നത്. വെളുത്ത ബിഎംഡബ്ല്യു സലൂൺ കാറാണ് അപകടത്തിന് ഇരയായത്.\nമിൽട്ടൺ കെയ്ൻ പ്രദേശത്തു നിന്നും ബിർമിങാമിലേക്കു യാത്ര ചെയ്ത യുവാക്കളുടെ കാറാണ് അപകടത്തിൽ പെട്ടത്. ഐടി കമ്പനിയിൽ ഉയർന്ന ജോലി ചെയ്യുന്നവരാണ് യുവാക്കൾ. ആഴ്ച അവധി ലഭിച്ച കാരണത്താൽ മിൽട്ടൺ കെയ്ൻസിൽ സുഹൃദ് സംഘത്തെ സന്ദർശിച്ചു മടങ്ങവേ വൈകുന്നേരം ഏഴുമണിയോടെയാണ് അപകടത്തിൽ ഉൾപ്പെട്ടത്. അന്നേ ദിവസം ഈ കാർ ഇരുന്നൂറു മൈലിൽ ഏറെ ഓടിയതായും സൂചനയുണ്ട്.\nഅധികം പഴക്കമില്ലാത്ത കാർ ആണ് അപകടത്തിൽ കത്തിക്കരിഞ്ഞത് എന്നതും അവിശ്വസനീയമാകുകയാണ്. വെറും നാലു വർഷം പഴക്കമാണ് കാറിന്റെ രജിസ്ട്രേഷൻ നമ്പർ സൂചിപ്പിക്കുന്നത്. ശൈത്യകാലത്തും വേനൽക്കാലത്തും യുകെയിൽ കാറുകളുടെ പ്രത്യേക പരിചരണ രീതിയെ കുറിച്ച് കാര്യമായ അറിവ് ഉണ്ടായിരുന്നില്ലെന്നും യുവാക്കളുടെ സുഹൃത്തുക്കൾ തന്നെ സൂചിപ്പിക്കുന്നു.\nഒരാഴ്ച മുൻപ് ഇതേ റോഡിൽ മറ്റൊരു കാർ ഇത്തരത്തിൽ അഗ്നി ബാധയിൽ നിന്നും തലനാരിഴയ്ക്ക് രക്ഷപ്പെട്ടിരുന്നു. ചെറുകാറായ കിയ ആണ് അന്ന് അപകടത്തിൽ പെട്ടത്. ആ കാറിന്റെയും കൂളിങ് ടാങ്ക് പ്ലാസ്റ്റിക് അടപ്പു ഉയർന്ന ചൂട് മൂലം ഉരുകിയിരുന്നു. കൂളിങ് ടാങ്കിലെ ഓയിൽ പൂർണമായും വറ്റിയിരുന്നു. എന്നാൽ തീപിടിക്കും മുൻപ് കാർ ഓഫ് ചെയ്തു ബോണറ്റ് തുറക്കാൻ സ്ത്രീ ഡ്രൈവർക്കു സാധിച്ചതായി ഫയർ ഫോഴ്സ് സൂചിപ്പിച്ചു.\nയുകെയിൽ റെക്കോർഡ് താപനില ആയ 32 ഡിഗ്രി രേഖപ്പെടുത്തിയ അന്നേ ദിവസം ഒട്ടേറെ കാറുകൾക്ക് സമാനമായ തരത്തിൽ കേടുപാടുണ്ടായതായി വിവരമുണ്ട്. കോവിഡ് നിയന്ത്രണം മൂലം ഒട്ടേറെ വാഹന ഉപയോക്താക്കൾ കഴിഞ്ഞ അഞ്ചു മാസമായി വാർഷിക സർവീസ് അടക്കമുള്ള നിർബന്ധ പരിശോധനകൾ കൂടാതെ ഉപയോഗിക്കുന്നത് മൂലം സമാന തരത്തിൽ ഉള്ള അപകടങ്ങൾക്കു സാധ്യത കൂടുതലാണെന്നും ഫയർ ഫോഴ്സ് മുന്നറിയിപ്പ് നൽകുന്നു.\nവരും ദിവസങ്ങളിലും താപനില ഉയരും എന്നതിനാൽ കാർ ഉപയോക്താക്കൾ കൂളന്റ് ടാങ്ക് തുറന്നു പരിശോധിച്ച് ആവശ്യത്തിന് കൂളിങ് ഓയിൽ ഉണ്ടെന്നു ഉറപ്പുവരുത്തണമെന്ന് പ്രധാന ബ്രേക്ക് ഡൗൺ കവറേജ് കമ്പനികളും മുന്നറിയിപ്പ് നൽകിയിട്ടുണ്ട്. മോട്ടോർവേയിലും മറ്റുമാണ് അപകടം സംഭവിക്കുന്നതെങ്കിൽ തീ പിടിച്ച കാറുമായി വേഗത്തിൽ സഞ്ചരിക്കുമ്പോൾ രക്ഷപെടാൻ ഉള്ള സാധ്യത പോലും വിരളമായിരിക്കും.


സ്വഭാവ സര്‍ട്ടിഫിക്കറ്റ് ഉണ്ടാക്കുന്ന വിധം – Pravasa Lokam\nTuesday 26 March 2019 / 2:21 am\nപുതിയ ജോലിക്ക് യു.എ.ഇയില് വരുന്നവര് 2018 ഫെബ്രുവരി4മുതല്5വര്‍ഷത്തെ ക്യാരക്ടര് & കോണ്ടാക്റ്റ് സര്‍ട്ടിഫിക്കറ്റ് നിര്‍ബന്ധമായും ഹാജരാക്കേണ്ടതുണ്ട്. ഇതെങ്ങെനെ ലഭിക്കുമെന്ന് നിരവധി ആളുകള് അന്വേഷിച്ചുതുടങ്ങി. ഈ സര്‍ട്ടിഫിക്കറ്റ് ലഭിക്കുന്നതിനുള്ള നടപടിക്രമം,അതുകൊണ്ട് വിശദീകരിക്കുന്നു.\nഅതതു താമസ സ്ഥലത്തെ ,പഞ്ചായത്ത് പരിധിയിലുള്ള\nതഹസില്‍ദാര്‍ക്ക് അപേക്ഷ തയ്യാറാക്കി ( പ്രത്യേക ഫോര്‍മ്മാറ്റ് ഇല്ലാ)5രൂപ കോര്‍ട്ട് ഫീ സ്റ്റാമ്പ് പതിച്ച് വില്ലേജ് ഓഫീസര്‍ക്ക് നല്‍കുക.\n3. പോലീസ് ക്ലീയറന്‍സ് സര്‍ട്ടിഫിക്കറ്റ്\nഎന്നിവയുടെ പകര്‍പ്പ് സഹിതമാണ് അപേക്ഷ നല്‍കേണ്ടത്.അന്വേഷണ റിപ്പോര്‍ട്ട് വില്ലേജ് ഓഫീസര് തഹസില്‍ദാര്‍ക്ക് നല്‍കും. അതുപ്രകാരം തഹസില്‍ദാര് ക്യാരക്ടര് & കോണ്ടാക്റ്റ് സര്‍ട്ടിഫിക്കറ്റ് നല്‍കുന്നതാണു.\nലഭിച്ച സര്‍ട്ടിഫിക്കറ്റ് നോട്ടറി അറ്റസ്റ്റേഷന്.\nകേരള ഗവ. സെക്രട്ടറിയേറ്റ് ഹോം ഡിപ്പാര്‍ട്ട്‌മെന്റ് അറ്റസ്റ്റേഷന്,\nതിരുവനന്തപുരം യു.എ.ഇ കോണ്‍സുലേറ്റ് അറ്റസ്റ്റേഷന് എന്നിവ നടത്തി യു.എ.ഇയില് ചെന്നതിനു ശേഷം minitsry of foreign affairs attestation, legal transilation to Arabic, – ministry of justice attestation, എന്നിവയ്ക്ക് ശേഷംയു.എ.ഇയിലെ ജോലി ആവശ്യത്തിലേക്ക് നല്‍കാവുന്നതാണു.\nയു.എ.ഇ.യില് തൊഴില് വിസ ലഭിക്കണമെങ്കില് ഇന്നു മുതല് സ്വഭാവ സര്‍ട്ടിഫിക്കറ്റ് ഹാജരാക്കണം. എല്ലാ വിദേശ തൊഴിലാളികളും സ്വന്തം നാട്ടില് നിന്നുള്ള സ്വഭാവ സര്‍ട്ടിഫിക്കറ്റ് തൊഴില് വിസക്ക് അപേക്ഷിക്കുമ്പോള് തന്നെ ഹാജരാക്കണം. ആയമാരടക്കമുള്ള എല്ലാ വീട്ട് തൊഴിലാളികള്‍ക്കും പുതിയ നിയമം ബാധകമാണ്.5വര്‍ഷമായി സ്ഥിരമായി എവിടേയാണോ താമസിക്കുന്നത് അവിടെ നിന്നാണ് രേഖകള് ഹാജരാക്കേണ്ടത്.5വര്‍ഷത്തിനുള്ളില് വിവിധ രാജ്യങ്ങളില് ജോലി ചെയ്തിട്ടുണ്ടെങ്കില് അവിടെ നിന്നെല്ലാം സ്വഭാവ സര്‍ട്ടിഫിക്കറ്റുകള് ഹാജരാക്കണം. മൂന്ന് മാസമാണ് ഒരു സര്‍ട്ടിഫിക്കറ്റിന്റെ കാലാവധി. നാട്ടില് നിന്നും ഉണ്ടാക്കുന്ന സര്‍ട്ടിഫിക്കറ്റുകള് ഇന്ത്യയില് പ്രവര്‍ത്തിക്കുന്ന യു.എ.ഇ.യുടെ നയതന്ത്ര കാര്യാലയങ്ങളില് നിന്നും അറ്റസ്റ്റും ചെയ്യണം. യു.എ.ഇ.യില് നിലവിലുള്ള വിസ പുതുക്കണമെങ്കില് സര്‍ട്ടിഫിക്കറ്റ് ആവശ്യമില്ലെങ്കിലും വിസ മാറുകയാണങ്കില് സ്വഭാവ രേഖ ഹാജരാക്കണം. ജോലിക്കാന്റെ ആശ്രിതര്‍ക്ക് വിസക്ക് അപേക്ഷിക്കുമ്പോള് പുതിയ രേഖ ആവശ്യമില്ല. യു.എ.ഇ.യില് 45 ലക്ഷം വിദേശ തൊഴിലാളികളാണ് ജീവിക്കുന്നത്.\nചിക്കിംഗ് നൂറ് ഔട്ട് ലറ്റുകള് കൂടി തുറക്കും\nആരോപണങ്ങള് അപകീര്‍ത്തിപ്പെടുത്താനെന്ന്, ഷോണ് ജോര്‍ജ് പരാതി നല്‍കി\nഅടുത്ത പ്രധാനമന്ത്രി ആരാകുമെന്നോ ആര് രാജ്യത്തെ നയിക്കുമെന്നോ പറയാനാവില്ലന്ന് ബാബാ രാംദേവ്.\nവെല്‍ഫെയര് മുദ്രാവാക്യങ്ങള് മുന്നണികളെ ആശങ്കാകുലരാക്കുന്നു.


മുന് എം.എല്.എ പി.വി വര്‍ഗീസ് വൈദ്യര് അന്തരിച്ചു\neditor Sunday, September 16th, 2012 8:30 am 16 September, 2012\nവയനാട്: സുല്‍ത്താന് ബത്തേരി മുന് എം.എല്.എയും സിപി.ഐ.എം നേതാവുമായ പി.വി. വര്‍ഗീസ് വൈദ്യര് (90) അന്തരിച്ചു. വാര്‍ധക്യസഹജമായ അസുഖങ്ങളെത്തുടര്‍ന്ന് കല്‍പ്പറ്റയിലെ സ്വകാര്യ ആശുപത്രിയിലായിരുന്നു. ഇന്ന് പുലര്‍ച്ചയായിരുന്നു അന്ത്യം.\nഇന്ന് രാവിലെ 10 മണിവരെ കല്പറ്റയിലെ പാര്‍ട്ടി ഓഫീസില് പൊതുദര്‍ശനത്തിന് വെക്കുന്ന മൃതദേഹം തുടര്‍ന്ന് മീനങ്ങാടിയിലെ വസതിയിലേക്ക് കൊണ്ടുപോകും.വൈകിട്ട് അഞ്ചിനാണ് സംസ്‌ക്കാരം.\nസി.പി.ഐ.എം വയനാട് ജില്ലാ സെക്രട്ടറി, വയനാട് ജില്ലാ സെക്രട്ടേറിയറ്റ് അംഗം, ജില്ലാ കമ്മിറ്റി അംഗം, കര്‍ഷകതൊഴിലാളി യൂണിയന് നേതാവ് , മീനങ്ങാടി പഞ്ചായത്ത് പ്രസിഡന്റ്, സഹകരണ ബാങ്ക് പ്രസിഡന്റ്, ജില്ലാ ബാങ്ക് ഡയറക്ടര്, സംസ്ഥാന ഭവന നിര്‍മാണ ബോര്‍ഡ് അംഗം, തെക്കേ വയനാട് ലാന്‍ഡ്‌ബോര്‍ഡ് അംഗം എന്നീ നിലകളില് സേവനം നടത്തിയിട്ടുണ്ട്. നിലവില് ബത്തേരി ഏരിയാ കമ്മിറ്റി അംഗമാണ്.\nസ്പോര്‍ട്സ് ഡെസ്‌ക് 12 hours ago


June 27, 2018 , രാജന് വാഴപ്പള്ളില്\nന്യൂയോര്‍ക്ക് : നോര്‍ത്ത് ഈസ്റ്റ് അമേരിക്കന് ഭദ്രാസന ഫാമിലി & യൂത്ത് കോണ്‍ഫറന്‍സില് തിരിശീല ഉയരാന് 22 ദിനങ്ങള് മാത്രം ബാക്കി നില്‍ക്കെ വിവിധ കമ്മിറ്റികളുടെ പ്രവര്‍ത്തനങ്ങള് സജീവമായെന്ന് ജനറല് സെക്രട്ടറി ജോര്‍ജ് തുമ്പയില് അറിയിച്ചു. ഏതാനും മുറികള്‍കൂടി ബാക്കിയുള്ളതിനാല് റജിസ്‌ട്രേഷന് തുടരുകയാണെന്ന് കോണ്‍ഫറന്‍സ് കോ ഓര്‍ഡിനേറ്റര് റവ. ഡോ. വര്‍ഗീസ് എം. ഡാനിയേല് റിപ്പോര്‍ട്ട് ചെയ്തു.\nകോണ്‍ഫറന്‍സിന്റെ ധനശേഖരണാര്‍ഥം നടത്തുന്ന റാഫിള് ടിക്കറ്റ് വിതരണം പൂര്‍ത്തീകരിച്ചു കൊണ്ടിരിയ്ക്കുന്നതായി ഫിനാന്‍സ് കമ്മിറ്റി ചെയര്‍മാന് എബി കുര്യാക്കോസ് അറിയിച്ചു. രണ്ടായിരം ടിക്കറ്റ് വിതരണമെന്ന ലക്ഷ്യത്തിലെത്താന് ഏകദേശം 250 ടിക്കറ്റുകള് കൂടി വിതരണം ചെയ്യേണ്ടതുണ്ട്. കോണ്‍ഫറന്‍സ് വേളയില് ടിക്കറ്റുകള് വാങ്ങുവാന് താത്പര്യമുള്ളവര്‍ക്ക് അതിനുള്ള അവസരമുണ്ട്.\nഒന്നാം സമ്മാനം ബെന്‍സ് GLA 250 SUV കാറാണ്. ഇതു സ്‌പോണ്‍സര് ചെയ്തിരിക്കുന്നത് വിവിധ ഇടവകയില് നിന്നുള്ള 38 ഗ്രാന്റ് സ്‌പോണ്‍സര്‍മാരാണ്. രണ്ടാം സമ്മാനമായ 80 ഗ്രാം സ്വര്‍ണ്ണം സ്‌പോണ്‍സര് ചെയ്തിരിക്കുന്നത് സാമൂഹിക പ്രവര്‍ത്തകനും ബിസിനസുകാരനുമായ തോമസ് കോശി, വത്സാ കോശി ദമ്പതികളാണ്. മൂന്നാം സമ്മാനമായ ഐഫോണ് എക്‌സ് നല്‍കിയിരിക്കുന്നത് ജോര്‍ജ് തോമസ്, സൂസന് തോമസ് ദമ്പതികളാണ്.\nറാഫിള് നറുക്കെടുപ്പ് ജൂലൈ 20 ന് മൂന്നു മണിക്ക് കോണ്‍ഫറന്‍സ് വേദിയില് നടക്കും. നറുക്കെടുപ്പ് നടത്തുന്നത് ചെറി ലെയ്ന് സെന്റ് ഗ്രീഗോറിയോസ് ഇടവകാംഗം ജോണ് തോമസ് സിപിഎയുടെ ഉടമസ്ഥതയിലുള്ള പിസി ടച്ച് സര്‍വീസ് എന്ന സ്വതന്ത്ര ഓഡിറ്റിംഗ് ഏജന്‍സിയുടെ മേല് നോട്ടത്തിലാണ്.\nകോണ്‍ഫറന്‍സില് വിതരണം ചെയ്യുവാനുള്ള സുവനീറിന്റെ പ്രിന്റിംഗ് പുരോഗമിച്ചുകൊണ്ടിരിക്കുന്നതായി ചീഫ് എഡിറ്റര് ഡോ. റോബിന് മാത്യു അറിയിച്ചു. എഡിറ്റോറിയല് ബോര്‍ഡിലുള്ള അംഗങ്ങള്‍ക്കുള്ള നന്ദി അദ്ദേഹം അറിയിച്ചു.


ജാക്കിവെച്ച് ഉയർത്താനുള്ള ശ്രമം പാളി; ഇരുനില വീട് പൂർണമായും തകർന്നു | Madhyamam\ndate_range 14 Jan 2021 7:33 AM GMT\nജാക്കിവെച്ച് ഉയർത്താനുള്ള ശ്രമം പാളി; ഇരുനില വീട് പൂർണമായും തകർന്നു\nഫറോക്ക്: തുടരെയുള്ള വെള്ളപ്പൊക്കഭീഷണിയിൽനിന്ന് രക്ഷപ്പെടാൻ വീട് ഉയർത്തിവെക്കാനുള്ള ജോലിക്കിടെ ശ്രമം പാളിയതിനാൽ ഇരുനില വീട് പൂർണമായും തകർന്നു. അടിഭാഗത്തെ ചുമരുകൾ തകർന്നതിനാൽ ഒന്നാംനില ഒരു ഭാഗത്തേക്കു ചരിഞ്ഞ് ഏതു നിമിഷവും നിലംപൊത്താവുന്ന അവസ്ഥയിലാണ്.\nഫറോക്ക് ചുങ്കത്തെ കോഴിക്കച്ചവടക്കാരൻ മങ്കുഴിപ്പൊറ്റ പാലശ്ശേരി ഹനീഫയുടെ വീടാണ് തകർന്നത്. ഈ മാസം 25ന് വീട് ഉയർത്തിനൽകുമെന്നായിരുന്നു കരാറെന്ന് ഹനീഫ പറഞ്ഞു. ചതുരശ്ര അടിക്ക് 2500 രൂപപ്രകാരം അഞ്ചു ലക്ഷം രൂപ ചെലവ് വരും. മുൻകൂറായി ഒരു ലക്ഷം നൽകിയതായും അദ്ദേഹം പറഞ്ഞു.\nതുടർച്ചയായുള്ള പ്രളയത്തിൽനിന്ന് കരകയറാനാണ് പ്രവൃത്തിക്ക് മുതിർന്നതെന്നും ഇദ്ദേഹം പറഞ്ഞു. നിലവിലുള്ള വീട് പൊളിച്ച് പുതിയത് നിർമിക്കാൻ സാമ്പത്തികശേഷിയില്ല. സമീപത്ത് രണ്ടു വീടുകൾ ഇത്തരത്തിൽ ഒരു മീറ്ററോളം ഉയർത്തിയത് കണ്ടാണ് താനും ഇതിനിറങ്ങിയത്. രണ്ടു പെൺമക്കളുടേതടക്കം വീട്ടിലെ മുഴുവൻ ഫർണിച്ചറുകളും മുകൾനിലയിലാണുള്ളത്.\nവീട്ടുകാർ താൽക്കാലികമായി മറ്റൊരു വീട്ടിൽ വാടകക്കാണ് താമസിക്കുന്നത്. ഡിസംബർ 25നാണ് വീട് ഉയർത്തുന്ന പ്രവൃത്തി ആരംഭിച്ചത്. തറയുടെ എല്ലാ ഭാഗത്തും ജാക്കിവെക്കുന്ന ജോലി അവസാനഘട്ടത്തിലായിരുന്നു. നൂറിൽപരം ജാക്കികൾ സ്ഥാപിച്ചിട്ടുണ്ട്. എന്നാൽ, കഴിഞ്ഞ ദിവസങ്ങളിൽ പെയ്ത മഴകാരണം താഴ്ന്ന പ്രദേശമായ ഇവിടെ വെള്ളം നിറഞ്ഞ് മണ്ണുകുതിർന്ന് ഒരു വശത്തെ ജാക്കികൾ ഒഴിഞ്ഞതാവാം കാരണമെന്ന് കരാറുകാരൻ പറഞ്ഞു. എം.എസ് ബിൽഡിങ് എന്ന കമ്പനിയാണ് പ്രവൃത്തി നടത്തുന്നത്.\nതകർന്ന ഈ വീടി‍െൻറ 200 മീറ്റർ ചുറ്റളവിൽ രണ്ടു വീടുകൾ കഴിഞ്ഞ ആഴ്ചയും ഈ ആഴ്ചയുമായി ഇതേ കമ്പനി ഉയർത്തിയിട്ടുണ്ട്. തകർന്ന വീട് പൂർണമായും പൊളിച്ചുമാറ്റാനും പ്രയാസമാണ്. സമീപത്തൊക്കെ വീടുകളാണ്. മണ്ണുമാന്തിയന്ത്രം ഉപയോഗിച്ചും പൊളിക്കാൻ കഴിയില്ല.\nമുകൾനില പൂർണമായും ഒരു വശത്തേക്ക് ചരിഞ്ഞുനിൽക്കുന്നതിനാൽ ഈ ഭാഗത്തേക്ക് പ്രവേശിക്കാനും പറ്റാത്ത അവസ്ഥയിലാണ്. സമീപവാസികളോട് മാറിത്താമസിക്കാൻ സ്ഥലത്തെത്തിയ ഫറോക്ക് പൊലീസ് ആവശ്യപ്പെട്ടിട്ടുണ്ട്.\nTAGS:griham home destroyed


03 May, 2021 04:57:02 PM\nതിരുവനന്തപുരം: മെഡിക്കല് കോളജ് മോര്‍ച്ചറിയില് സൂക്ഷിച്ചിരുന്ന കൊവിഡ് രോഗിയുടെ മൃതദേഹം കാണാനില്ല. മാറിപ്പോയതാകാമെന്നാണ് ആശുപത്രി അധികൃതരുടെ വിശദീകരണം. പ്രാഥമിക അന്വേഷണത്തിന്റെ ഭാഗമായി സെക്യൂരിറ്റി ജീവനക്കാരനെ സസ്‌പെന്‍ഡ് ചെയ്തു. ആശുപത്രി അധികൃതര്‍ക്കെതിരെ നടപടി വേണമെന്നാണ് ബന്ധുക്കളുടെ ആവശ്യം.\nനെയ്യാറ്റിന്‍കര സ്വദേശി പ്രസാദിന്റെ മൃതദേഹമാണ് കാണാതായത്. ശാരീരിക അസ്വസ്ഥതകളെ തുടര്‍ന്ന് കഴിഞ്ഞ വെള്ളിയാഴ്ചയാണ് പ്രസാദിനെ നെയ്യാറ്റിന്‍കര ജനറല് ആശുപത്രിയില് പ്രവേശിപ്പിച്ചത്. ആരോഗ്യനില വഷളായ സാഹചര്യത്തില് ശനിയാഴ്ച മെഡിക്കല് കോളജില് എത്തിച്ചെങ്കിലും ജീവന് രക്ഷിക്കാന് കഴിഞ്ഞില്ല. കൊവിഡ് പോസിറ്റീവ് ആയതിനെ തുടര്‍ന്ന് മൃതദേഹം മോര്‍ച്ചറിയിലേക്ക് മാറ്റി. ഞായറാഴ്ച ബന്ധുക്കള് മൃതദേഹം കൊണ്ടുപോകാനായി എത്തിയപ്പോള് 47കാരനായ പ്രസാദിന് പകരം 68 വയസുകാരനായ പ്രസാദിന്റെ മൃതദേഹമാണ് ജീവനക്കാര് നല്‍കിയത്. എന്നാല് രജിസ്റ്ററില് നെയ്യാറ്റിന്‍കര സ്വദേശി പ്രസാദിന്റ മൃതദേഹത്തെ കുറിച്ചാണ് സൂചിപ്പിച്ചിരിക്കുന്നത്.\nമൃതദേഹം കണ്ടെത്തണമെന്നും ആശുപത്രി അധികൃതര്‍ക്കെതിരെ നടപടിയെടുക്കണമെന്നാവശ്യപ്പെട്ട് ബന്ധുക്കള് മെഡിക്കല് കോളജ് പൊലീസിന് പരാതി നല്‍കി. മൃതദേഹം മാറിപ്പോയതാകാം എന്നാണ് ആശുപത്രി അധികൃതരുടെ വിശദീകരണം സംഭവത്തില് ആര്‍എംഒയുടെ നേതൃത്വത്തില് പ്രാഥമിക അന്വേഷണം നടത്തി. സെക്യൂരിറ്റി ജീവനക്കാരന് മോഹനകുമാരനെ സസ്‌പെന്‍ഡ് ചെയ്തു.


ബാലഭാസ്‌കറിനെ ലിവറ് കൊണ്ട് അടിച്ചു കൊല്ലുന്നത് കണ്ടു, കലാഭവൻ സോബിയുടെ മരണമൊഴി, വീഡിയോ\nHome Trending ബാലഭാസ്‌കറിനെ ലിവറ് കൊണ്ട് അടിച്ചു കൊല്ലുന്നത് കണ്ടു, കലാഭവൻ സോബിയുടെ മരണമൊഴി, വീഡിയോ\nതിരുവനന്തപുരം: വയലിനിസ്റ്റ് ബാലഭാസ്‌കറിനെ ലിവറ് കൊണ്ട് അടിച്ചു\nകൊലപ്പെടുത്തുന്നത് നേരിട്ട് കണ്ടെന്ന് കലാഭവൻ സോബിയുടെ മരണമൊഴി. തനിക്ക് നേരെ ഉയർന്നിരിക്കുന്ന വധഭീഷണിയുടെ പശ്ചാത്തലത്തിലാണ് ഈ മരണമൊഴിയായി വീഡിയോ റെക്കാർഡ് ചെയ്യുന്നതെന്നും സോബി പറയുന്നു. റിപ്പോർട്ടർ ടി.വിയാണ് സോബിയുടെ മരണമൊഴി പുറത്ത് വിട്ടത്. ബാലഭാസ്‌ക്കറിനെ കൊലപ്പെടുത്തിയതിന് ശേഷം വാഹനാപകടം കൃത്രിമമായി സൃഷ്ടിച്ചതാണെന്നാണ് സോബി പറയുന്നത്.\nബാലഭാസ്‌കർ സഞ്ചരിച്ച നീല ഇന്നോവ വന്നുനിൽക്കുന്നതും അതിന്റെ ഗ്ലാസ് അടിച്ചു തകർക്കുന്നതും താൻ കണ്ടുവെന്നും സംഭവസ്ഥലത്ത് മറ്റൊരു ഇന്നോവ വന്നുനിന്നുവെന്നും സോബി വീഡിയോയിൽ വ്യക്തമാക്കുന്നു. താൻ കൊല്ലപ്പെടാൻ സാധ്യതയുള്ളത് കൊണ്ടാണ്\nതന്റെ അഭിഭാഷകനായ രാമൻ കർത്തയ്ക്കും ബാലഭാസ്‌കറിന്റെ കസിൻ പ്രിയ വേണുഗോപാലിനും വേണ്ടി താൻ ഈ വീഡിയോ റെക്കോർഡ് ചെയ്യുന്നതെന്നും സോബി പറയുന്നുണ്ട്. മുമ്പ് അപകടസ്ഥലത്ത് വെച്ച് സ്വർണ്ണക്കടത്ത് കേസിലെ മുഖ്യപ്രതി സരിത്തിനെ കണ്ടിരുന്നു എന്ന് സോബി വെളിപ്പെടുത്തിയിരുന്നു. സ്വർണ്ണക്കടത്ത് കേസുമായി ബന്ധപ്പെട്ട് മാധ്യമങ്ങളിൽ പ്രസിദ്ധീകരിച്ച ഫോട്ടോ കണ്ടപ്പോഴാണ് താൻ സരിത്തിനെ ഓർമ്മിച്ചതെന്നും സോബി പറഞ്ഞു.\nപറയാൻ ബാക്കിവച്ചതാണ് പറയുന്നത്. നേരിട്ട് തെളിയിക്കണമെന്നായിരുന്നു ആവശ്യം. എന്നാൽ അതിനാകുമോ എന്നറിയില്ല. അതുകൊണ്ടാണ് സത്യസന്ധതയ്ക്ക് വേണ്ടി ഈ മരണമൊഴി റിക്കാർഡ് ചെയ്ത് എന്റെ അഭിഭാഷകനായ രാമൻ കർത്തയ്ക്കും ബാലഭസ്‌കറിന്റെ കസിൻ സിസ്റ്ററായ പ്രിയ വേണുഗോപാലിനും നൽകുന്നത്. ഇതിന്റെ വിവിധ രൂപങ്ങൾ ഞാൻ മുമ്പ് തന്നെ സിഡിയിലും പെൻഡ്രൈവിലും റെക്കോർഡ് ചെയ്ത് സൂക്ഷിച്ചിട്ടുണ്ട്. ഞാൻ മരണപ്പെടുകയോ മരണതുല്യമായ അവസ്ഥയിൽ കിടക്കുകയോ ആണെങ്കിൽ മാത്രമേ ദയവ് ചെയ്ത് ഈ വീഡിയോ രണ്ചുപേരും പുറത്തുവിടാവൂ എന്നും സോബിൻ അഭിഭാഷകനോടും പ്രിയയോടും അഭ്യർഥിക്കുന്നുണ്ട്. അല്ലെങ്കിൽ അന്വേഷണ ഉദ്യോഗസ്ഥരുടെ അടുക്കൽ എനിക്കിത് പറയേണ്ടിവരും. എന്നാൽ അവിടംവരെ എന്നെ അവരെത്തിക്കില്ല തീർച്ചയാണ്.\nഎന്റെ ജീവിതം അപകടത്തിലാകും. പുറത്തു പറയാത്ത കുറച്ചു കാര്യങ്ങളുണ്ട്.\nചാലക്കുടിയിൽ മകളുടെ വിവാഹ നിശ്ചയം കഴിഞ്ഞ് തിരുന്നൽവേലിക്ക് പോയതുമായി ബന്ധപ്പെട്ടാണ് എല്ലാം മനസ്സിലാക്കിയതെന്ന് സോബി പറയുന്നു. കൊല്ലത്തു നിന്ന് തിരുവനന്തപുരത്തേക്കുള്ള യാത്ര. ഇതിനിടെ ഉറക്കം വന്നപ്പോൾ ഉറങ്ങാനായി വണ്ടിയൊതുക്കി. അപ്പോഴാണ് താൻ ഈ കൊലപാകത്തിന് സാക്ഷിയായതെന്ന് സോബി പറയുന്നു.\nപെട്രോൾ പമ്പിന് അടുത്ത് വണ്ടി ഒതുക്കി നിർത്തി ഉറങ്ങാൻ കിടന്നു. അപ്പോഴാണ് വണ്ടി ബ്രേക്ക് ചെയ്യുന്ന വലിയ ഒരു ശബ്ദം കേട്ടത്. നോക്കുമ്പോൾ ഒരു വെള്ള സ്‌കോർപിയോ റോഡരികിൽ വന്നുനിന്നു.\nഅകിനുള്ളിൽ അഞ്ചാറ് ക്വട്ടേഷൻ ടീമിൽ പെട്ട ആളുകൾ ഇറങ്ങി. കുറച്ചുകഴിഞ്ഞ് ബാലഭാസ്‌കർ സഞ്ചരിച്ചുവെന്ന് പറയപ്പെടുന്ന നീല ഇന്നോവ എത്തി. ബാലഭാസ്‌കറിന്റെ വണ്ടിയുടെ കാർ അവർ അടിച്ചുപൊട്ടിച്ചത് ഞാനെന്റെ കണ്ണുകൊണ്ട് കണ്ടതാ. രണ്ടുസൈഡിലും ആള് നിന്ന ലിവറും കൊണ്ട് അടിച്ചാണ് അവന്റെ ഗ്ലാസ് പൊട്ടിച്ചത്. ആസമയം തിരുവനനന്തപുരത്തേക്കോ കൊല്ലത്തേക്കോ ഒരു വണ്ടിയും പോയിട്ടില്ല എന്നതായിരുന്നു അവരുടെ വിജയം. എന്നാൽ ഞാനിവിടെ കിടക്കുന്നുണ്ടെന്ന കാര്യം അവർക്കറിയില്ലായിരുന്നു. ഞാനാരാണെന്ന് അവർക്ക് മനസിലായിരുന്നെങ്കിൽ അവർ എന്നെ കൊന്നേനെ. സോബി പറയുന്നു.\nPrevious articleവീഡിയോ കോളിൽ ആരാധകർക്കായി പാട്ടുപാടി മമ്മൂട്ടി, വീഡിയോ\nNext articleമരിക്കുന്നതിന് മുമ്പ് വരെ ചിരിച്ചുസംസാരിച്ചു, ഉറങ്ങാൻ കിടന്ന സിസ്റ്റർ എൽസിറ്റ മാത്യു പിന്നെ എണീറ്റില്ല


പരമ്പരാഗത വേഷപ്പകർപ്പുമായി കൊയ്ത്തുപാട്ടിൻ്റെ പശ്ചാതലത്തിൽ സേവ് മണ്ണാർക്കാട് കൂട്ടായ്മയുടെ കൊയ്തുത്സവം.\n02-01-2021 - 08:17 pm\nമണ്ണാർക്കാട് : സേവ് മണ്ണാർക്കാട് ജനകീയ കൂട്ടായ്മയുടെ നേതൃത്വത്തിൽ "നമ്മുടെ മണ്ണ് നമ്മുടെ ജീവൻ " പദ്ധതിയിൽ അരകുർശ്ശിയിൽ സേവ് രക്ഷാധികാരിയും റൂറൽ ബാങ്ക് സെക്രട്ടറിയുമായ എം. പുരുഷോത്തമന്റെ ഉടമസ്ഥതയിലുള്ള രണ്ട് ഏക്കറിൽ ചെയ്ത നെൽകൃഷിയുടെ വിളവെട\nുപ്പ് മണ്ണാർക്കാട് എം.എൽ.എ. അഡ്വ. എൻ. ഷംസുദീൻ ഉൽഘാടനം ചെയ്തു. സേവ് ചെയർമാൻ ഫിറോസ് ബാബു അധ്യക്ഷത വഹിച്ചു. മണ്ണാർക്കാട് മുൻസിപ്പൽ ചെയർമാൻ ഫായിദ ബഷീർ, വൈസ് ചെയർപേഴ്സൺ പ്രസീദ ടീച്ചർ, കൗൺസിലർ അരുൺ കുമാർ പാലകുർശ്ശി, തുടങ്ങിയവർ ആശംസകൾ അർപ്പിച്ചു. സേവ് സെക്രട്ടറി നഷീദ് പിലാക്കൽ,നെൽ കൃഷി കൺവീനർ സി. ഷൗക്കത്ത് അലി, സേവ് ഭാരവാഹികളായ അസ്ലം അച്ചു, റിഫായി ജിഫ്രി, സലാം കരിമ്പന, ഫിറോസ് സി എം , ഉമ്മർ റീഗൽ , സാലി ഓറിസ് , ഫക്രുദീൻ തുടങ്ങിയവർ പങ്കെടുത്തു. കൊയ്ത്തുൽസവത്തിനായി റിഫായി ജിഫ്രി രചന നിർവ്വഹിച്ച കൊയ്ത്തുപാട്\nകൺവീനർ സി. ഷൗക്കത്ത് അലി, സേവ് ഭാരവാഹികളായ അസ്ലം അച്ചു, റിഫായി ജിഫ്രി, സലാം കരിമ്പന, ഫിറോസ് സി എം , ഉമ്മർ റീഗൽ , സാലി ഓറിസ് , ഫക്രുദീൻ തുടങ്ങിയവർ പങ്കെടുത്തു. കൊയ്ത്തുൽസവത്തിനായി റിഫായി ജിഫ്രി രചന നിർവ്വഹിച്ച കൊയ്ത്തുപാട്ട് അമ്മു ടീച്ചറും , സേവ് പ്രവർത്തക സമിതി അംഗങ്ങളും ചേർന്ന് പാടി അവതരിപ്പിച്ചു.\nമണ്ണാർക്കാട്ടെ പോളിംഗ് നിരക്കുകൾcontinue reading\nപാണ്ടിക്കാട് കോളനിയിലെ വിദ്...


തിരുവനന്തപുരം കാര്യവട്ടം കേരള സര്‍വ്വകലാശാല മനശാസ്ത്ര വിഭാഗം ലോക മാനസികാരോഗ്യ ദിനത്തോടനുബന്ധിച്ച് മൂന്ന്ദിവസം നീളുന്ന പരിപാടികള് സംഘടിപ്പിക്കുന്നു. ബോട്ടണി ഹാളില് നടക്കുന്ന പരിപാടികള് ക്ലിനിക്കല് സൈക്കോളജിസ്റ്റായ ഡോ.സതീശന് നായര് ഉദ്ഘാടനം ചെയ്തു. പരിപാടിയോടനുബന്ധിച്ച വിവിധ ശില്പശാലകളും സെമിനാറുകളും സംവാദങ്ങളും സംഘടിപ്പിച്ചിട്ടുണ്ട്.\nമലയാളി- വ്യക്തി സമൂഹം, മലയാളി- വ്യക്തി, കുടുംബം, സമൂഹം, എന്നിവിഷയങ്ങളിലാണ് സെമിനാറും സംവാദവും സംഘടിപ്പിച്ചിരിക്കുന്നത്. ഇതില് ദേശീയതയുടെ വ്യാപാരങ്ങള്, ഫാസിസത്തിന്റെ മനശ്ശാസ്ത്രം, മലയാളിമനസ്സ്- ഭൂതവും വര്‍ത്തമാനവും, മാധ്യമപ്രദീകങ്ങള്, മതവും നിരപേക്ഷതയും, തുടങ്ങിയവുയും സംസ്‌കാരം-വിവേചനം-മനസ്സ്. പാര്‍ശവത്ക്കപ്പെടുന്ന മനസ്സും ജീവിതവും, മനസ്സ്മത്തിലൂടെ ദൃശ്യവിനിമയത്തിലെ മലയാളി മനസ്സ്, ആവിഷ്‌കാര സ്വാതന്ത്ര്യവും പ്രതിരോധമണ്ണും എന്നിവയാണ് പ്രധാനമായും ചര്‍ച്ചചെയ്യുന്നത്.\nമുന് എം പി പന്ന്യന് രവീന്ദ്രന്, സാമൂഹിക ചിന്തകന് ജെ രഘു, മനഃശാസ്ത്രവിദഗ്ദ്ധന് ഡോ ജോര്‍ജ് മാത്യു, മാധ്യമപ്രവര്‍ത്തകന് സി ഗൗരിദാസന് നായര്, ഇസ്ലാമിക പഠന വിഭാഗം പ്രൊഫ. ഡോ അഷറഫ് കടയ്ക്കല്, എഴുത്തുകാരി ഡോ രാധിക സി നായര്, ഡോ ജെ ദേവിക, ട്രാന്‍സ്‌ജെന്റര് ആക്ടിവിസ്റ്റ് ശീതള്‍ശാം, ഡോ എസ് കൃഷണന്, ചലച്ചിത്രനിരൂപകന് സി എസ് വെങ്കിടേശ്വരന്, ബി ശ്രീജന് എന്നിവരാണ് സെമിനാറുകള്‍ക്കും സംവാദചര്‍ച്ചകള്‍ക്കും നേതൃത്വം നല്‍കുന്നത്.\nസരയൂ തീരത്ത് ശ്രീരാമ പ്രതിമ നിര്‍മ്മിക്കാനൊരുങ്ങി യോഗി സര്‍ക്കാര്


Bigg Boss Malayalam Season 3: Rajith Kumar Take A Jibe At Noby, Kidilam Firoz, Adony And Sai - Malayalam Filmibeat\n'ഇങ്ങനെ പേടിച്ചാലോ മക്കളേ'; ബിഗ് ബോസ് താരങ്ങളെ കളിയാക്കുന്ന ട്രോളുമായി രജിത് കുമാർ\n| Published: Friday, March 12, 2021, 16:02 [IST]\nകഴിഞ്ഞ ബിഗ് ബോസ് മലയാളം സീസണിലെ മത്സരാര്‍ത്ഥിയായിരുന്നു രജിത് കുമാര്. ബിഗ് ബോസിലെത്തുന്നതിന് മുമ്പ് തന്നെ വിവാദ നായകനായിരുന്നു രജിത് കുമാര്. സ്ത്രീ വിരുദ്ധ പ്രസംഗങ്ങളുടേയും അശാസ്ത്രീയതയുടേയും പേരില് രജിത്തിനെതിരെ വിമര്‍ശനം ശക്തമായിരുന്നു. ഇതിനിടെയാണ് രജിത് കുമാര് മേക്കോവര് നടത്തി ബിഗ് ബോസ് വീട്ടിലെത്തുന്നത്.\nബിഗ് ബോസിലും വിവാദങ്ങള് രജിത്തിന് കൂട്ടായിരുന്നു. ഒടുവില് സഹമത്സരാര്‍ത്ഥിയുടെ കണ്ണില് മുളക് തേച്ച സംഭവത്തെ തുടര്‍ന്നാണ് രജിത് കുമാര് ബിഗ് ബോസില് നിന്നും പുറത്താകുന്നത്. കൊവിഡിന്റെ തുടക്കക്കാലത്തായിരുന്നു രജിത് ബിഗ് ബോസില് നിന്നും പുറത്ത് വരുന്നത്. ബിഗ് ബോസില് നിന്നും പുറത്ത് വന്ന രജിത്തിനെ കാണാന് ആരാധകര് തടിച്ച് കൂടിയതും വിവാദമായിരുന്നു.\nകഴിഞ്ഞ കൊല്ലം രജിത് നടത്തിയ ഗെയിമുമായാണ് ഇക്കൊല്ലത്തെ മത്സരാര്‍ത്ഥിയായ ഫിറോസ് ഖാനേയും ഭാര്യ സജ്‌നയേയും ചിലര് വിലയിരുത്തുന്നത്. ഇതുവരെ ബിഗ് ബോസ് വീടിനുള്ളില് ഫിറോസ് സൃഷ്ടിച്ച പൊട്ടിത്തെറികളും അടികളുമെല്ലാം ധാരാളമാണ്. ഈ ശീലമാണ് ഇത്തരത്തിലൊരു താരതമ്യത്തിലേക്ക് പ്രേക്ഷകരെ നയിക്കുന്നത്.\nഇപ്പോഴിതാ ബിഗ് ബോസ് താരങ്ങളായ നോബി, കിടിലം ഫിറോസ്, അഡോണി, സായ് വിഷ്ണു എന്നിവരെ കളിയാക്കുന്ന ട്രോള് പങ്കുവച്ചു കൊണ്ട് രജിത് കുമാര് എത്തിയിരിക്കുകയാണ്. ഫിറോസിന്റെ ആരാധകര് തയ്യാറാക്കിയൊരു മീമാണ് രജീത് പങ്കുവച്ചിരിക്കുന്നത്. ഫിറോസ് ഖാനെ രജിത്തുമായി താരതമ്യം ചെയ്യുന്നതാണ് മീം.\nകഴിഞ്ഞ സീസണുകളിലെ ഗെയിമുകളേയും സ്ട്രാറ്റജിയേയും കുറിച്ച് നോബിയും സംഘവും സംസാരിക്കുന്ന രംഗമാണ് ട്രോളായി മാറിയിരിക്കുന്നത്. ഇങ്ങനെ പേടിച്ചാലോ മക്കളേ എന്നാണ് ട്രോളില് പറയുന്നത്. രജിത്തിന്റെ ചിത്രവും ട്രോളിലുണ്ട്. ഫിറോസിനേയും സജ്‌നയേയും കുറിച്ച് സംസാരിക്കുന്ന രംഗമാണ് മീമിലുള്ളത്.\nസജ്‌നയും ഭാഗ്യലക്ഷ്മിയും തമ്മിലുണ്ടായ പ്രശ്‌നമാണ് ചര്‍ച്ചാ വിഷയം. രണ്ട് മൂന്ന് ദിവസം കിച്ചണില് നിന്നും മാറി നില്‍ക്കുകയായിരുന്നു അവര്. അത് ഇതിലേക്ക് എത്തിക്കാനുള്ള ശ്രമമായിരുന്നുവെന്ന് കിടിലം ഫിറോസ് പറഞ്ഞു. ഗാര്‍ഡനും വൃത്തിയാക്കിയില്ലെന്ന് സായി. ഇങ്ങനേയും സ്ത്രീകളുണ്ടോ എന്നായിരുന്നു നോബിയുടെ പ്രതികരണം. ഇങ്ങനെ നോക്കുമ്പോള് ഫിറോസ് പാവമാണെന്നും നോബി പറഞ്ഞു. ഈ വിഷയത്തില് ഫിറോസ് പാവമാണെന്നായിരുന്നു ഇതിന് കിടിലം ഫിറോസ് നല്‍കിയ മറുപടി.\nഒരാള് പ്രശ്‌നമുണ്ടാക്കുന്നതും മറ്റൊരാള് എല്ലാവരുമായി സൗഹൃദം നിലനിര്‍ത്തുന്നതും ഇവരുടെ സ്ട്രാറ്റജിയാണോ എന്ന സംശയം സായ് ഉയര്‍ത്തി. നോമിനേഷനില് വന്നതു കൊണ്ടാണ് ഫിറോസ് മിണ്ടാതിരിക്കുന്നതെന്ന് കിടിലം ഫിറോസ് അഭിപ്രായപ്പെട്ടു. ഈ ആഴ്ചയും അവര് തന്നെ നോമിഷേനില് ടോപ്പിലെത്തുമെന്ന് നോബി. അത് നല്ലതെന്നും ഇവര് അരികുവത്കരിക്കപ്പെടുന്നുവെന്ന് തോന്നിപ്പിക്കുകയാണെന്ന് അഡോണി പ്രതികരിച്ചു.\nഅത് അംഗീകരിച്ചു കൊണ്ട് മുമ്പ് പലരും പ്രയോഗിച്ചിട്ടുള്ളതാണെന്ന് കിടിലം ഫിറോസ് പറഞ്ഞു. വീടിന് അകത്തുള്ളവരെല്ലാം അവര്‍ക്കെതിരെയാണെന്ന് പ്രേക്ഷകരെ കൊണ്ട് തോന്നിപ്പിക്കുകയാണ് ഫിറോസിന്റേയും സജ്‌നയുടേയും ലക്ഷ്യമെന്ന് അഡോണി വിശദീകരിച്ചു നല്‍കി. എന്നാല് നമ്മള് അവരെ പരമാവധി ചേര്‍ത്തു നിര്‍ത്താന് ശ്രമിക്കുന്നതിനാലാണ് ആ തന്ത്രം വിജയിക്കാത്തതെന്ന് കിടിലം ഫിറോസ് പറഞ്ഞു. ഈ രംഗവുമായി ബന്ധപ്പെട്ട് ഫിറോസ് ഖാന് ആരാധകര് തയ്യാറാക്കിയ മീം ആണ് രജിത് കുമാര് പങ്കുവച്ചിരിക്കുന്നത്.\nBigg Boss Malayalam Season 3: Rajith Kumar Take A Jibe At Noby, Kidilam Firoz, Adony And Sai, Read More In Malayalam Here.\nStory first published: Friday, March 12, 2021, 16:02 [IST]


BMW M340i xDrive: ലഭിച്ചത് വന് സ്വീകാര്യത; M340i എക്സ്ഡ്രൈവ് രണ്ടാം ബാച്ചിന്റെ ബുക്കിംഗ് ആരംഭിച്ച് ബിഎംഡബ്ല്യു - Malayalam DriveSpark\nPublished: Thursday, June 24, 2021, 8:30 [IST]\nഈ വര്‍ഷം മാര്‍ച്ച് മാസത്തിലാണ് നിര്‍മാതാക്കളായ ബിഎംഡബ്ല്യു തങ്ങളുടെ M340i പെര്‍ഫോമന്‍സ് സെഡാന് ഇന്ത്യയില് വില്‍പ്പനയ്ക്ക് എത്തിച്ചത്. 69.20 ലക്ഷം രൂപയായിരുന്നു വാഹനത്തിന്റെ എക്സ്ഷോറൂം വില.\nവില്‍പ്പന ആരംഭിച്ചതിന് തൊട്ടുപിന്നാലെ M340i എക്സ്ഡ്രൈവ് ഇന്ത്യയില് വിറ്റ് തീര്‍ന്നതായി അറിയിച്ച് കമ്പനി രംഗത്തെത്തുകയും ചെയ്തിരുന്നു. അടുത്ത ബാച്ചിനെ അധികം വൈകാതെ വില്‍പ്പനയ്ക്ക് എത്തിക്കുമെന്ന് കമ്പനി അറിയിച്ചിരുന്നു.\nഇപ്പോഴിതാ പുതിയ റിപ്പോര്‍ട്ട് അനുസരിച്ച് രണ്ടാം ബാച്ച് ബിഎംഡബ്ല്യു M340i എക്‌സ്‌ഡ്രൈവ് കാറുകളുടെ ബുക്കിംഗ് ഡീലര്‍മാര് സ്വീകരിച്ചു തുടങ്ങിയിരിക്കുകയാണ്. ഓണ്‍ലൈന് ബുക്കിംഗ് ഉടന് തുറക്കുമെന്ന് പ്രതീക്ഷിക്കുന്നുവെന്നും റിപ്പോര്‍ട്ടില് പറയുന്നു.\nരണ്ടാമത്തെ ബാച്ച് കാറുകള് 50 യൂണിറ്റായി പരിമിതപ്പെടുത്തിയേക്കാം, മാത്രമല്ല ഇത് പുതിയ ബ്ലാക്ക് നിറത്തിലും വരാം. ഡെലിവറികള് ഓഗസ്റ്റ് / സെപ്റ്റംബറില് ആരംഭിക്കുമെന്ന് പ്രതീക്ഷിക്കുന്നതയും ചില ഡീലര് വൃത്തങ്ങള് വ്യക്തമാക്കി.\nM340i എക്‌സ്‌ഡ്രൈവിന് M- നിര്‍ദ്ദിഷ്ട ചേസിസ് ട്യൂണിംഗ്, ഓള്-വീല് ഡ്രൈവ്, ഒരു M സ്പോര്‍ട്ട് റിയര് ഡിഫറന്‍ഷ്യല് എന്നിവ ലഭിക്കുന്നു. ഉപഭോക്താക്കള്‍ക്ക് മൂന്ന് 'M പെര്‍ഫോമന്‍സ്' ആക്‌സസറി പാക്കേജുകളില് നിന്ന് തെരഞ്ഞെടുക്കാം.\nട്വിന് ടര്‍ബോ 3.0 ലിറ്റര് ഇന്‍ലൈന്6സിലിണ്ടര് എഞ്ചിനാണ് M340i എക്സ്ഡ്രൈവിന് കരുത്ത് നല്‍കുന്നത്. ഈ യൂണിറ്റ് 5,500 rpm-ല് 377 bhp കരുത്തും 1,850-5,000 rpm-ല് 500 Nm torque ഉം ഉത്പാദിപ്പിക്കുന്നു.\nഎഞ്ചിന് 8 സ്പീഡ് ഓട്ടോമാറ്റിക് ഗിയര്‍ബോക്സുമായി ജോടിയാക്കുകയും ചെയ്യുന്നു. പൂജ്യത്തില് നിന്നും 100 കിലോമീറ്റര് വേഗത കൈവരിക്കാന് ഏകദേശം 4.4 സെക്കന്‍ഡുകള് മാത്രം മതിയെന്നും കമ്പനി അവകാശപ്പെടുന്നു.\nഇന്റഗ്രേറ്റഡ് ഡിആര്‍എല്ലുകളുള്ള നേര്‍ത്ത രൂപത്തിലുള്ള ഹെഡ്‌ലാമ്പുകള്, സിഗ്‌നേച്ചര് ഗ്രില്, സ്പോര്‍ട്ടി ഭാവം നല്‍കുന്ന ബമ്പറുകള്, റിയര് സ്‌പോയിലര്, 18 ഇഞ്ച് അലോയ് വീലുകള് എന്നിവ സവിശേഷതകളാണ്.\nഇക്കോ പ്രോ, കംഫര്‍ട്ട്, സ്‌പോര്‍ട്ട് എന്നിങ്ങനെ മൂന്ന് ഡ്രൈവിംഗ് മോഡുകളും കാറില് കമ്പനി വാഗ്ദാനം ചെയ്യുന്നു. ഡ്രൈവിംഗ് മോഡുകള്‍ക്കൊപ്പം നിരവധി ഡ്രൈവിംഗ് അസിസ്റ്റും കമ്പനി അവതരിപ്പിക്കുന്നു.\nഡ്രാവിറ്റ് ഗ്രേ, സണ്‍സെറ്റ് ഓറഞ്ച്, ടാന്‍സാനൈറ്റ് ബ്ലൂ എന്നീ മൂന്ന് കളര് ഓപ്ഷനുകളില് കാര് ലഭ്യമാണ്. കോണ്‍ട്രാസ്റ്റ് ബ്ലൂ സ്റ്റിച്ചിംഗിനൊപ്പം ബ്ലാക്കില് അല്‍കന്റാര / സെന്‍സടെക് കോമ്പിനേഷന് അപ്ഹോള്‍സ്റ്ററിയും കാറില് ബിഎംഡബ്ല്യു വാഗ്ദാനം ചെയ്യുന്നുണ്ട്.\nBMW Start Accepting M340i xDrive Bookings For The Second Batch, Here Are All The Details. Read in Malayalam.\nStory first published: Thursday, June 24, 2021, 8:30 [IST]


കോടതിയലക്ഷ്യനിയമം ചിലകൂട്ടര് നിരന്തരം ലംഘിക്കുന്നത് സി.പി.എമ്മിന് ഒട്ടും ഇഷ്ടപ്പെട്ടിട്ടില്ല. ആ നിയമത്തോട് പാര്‍ട്ടിക്ക് സിദ്ധാന്തപരമായ എതിര്‍പ്പുണ്ടെന്നത് ശരി. ബൂര്‍ഷ്വാ കോടതിയെക്കുറിച്ചുതന്നെ മതിപ്പ് കുറവാണ്. പക്ഷേ, ശുംഭന്മാരോടൊന്നും ബഹുമാനക്കുറവ് കാട്ടാറില്ല. കോടതിയലക്ഷ്യനിയമത്തെ പല്ലും നഖവും ഉപയോഗിച്ച് പിച്ചിച്ചീന്തും. അത് വേറേക്കാര്യം. ആ നിയമം ലംഘിച്ചെന്നുപറഞ്ഞ് പണ്ട് സഖാവ് ഇ.എം.എസ്സിനെ ശിക്ഷിച്ച കാര്യം മറക്കില്ല പാര്‍ട്ടി. കോടതിക്കും വര്‍ഗസ്വഭാവമുണ്ടെന്ന് പറഞ്ഞതിനാണ് ശിക്ഷിച്ചത്. കോടതിയലക്ഷ്യനിയമം എത്ര മോശം നിയമമായാലും ശരി ഇപ്പോഴത് പാര്‍ട്ടിക്ക് ആവശ്യമുള്ള നിയമമാണ്. പാര്‍ട്ടിയെ പിച്ചിച്ചീന്താന് വരുന്ന മാധ്യമക്കാരെ നേരിടാന് വേറേ ആയുധമൊന്നും കാണുന്നില്ല. ഏത് പിശാചിനെ എപ്പോഴാണ് കൂട്ടുപിടിക്കേണ്ടിവരിക എന്ന് പറയാനാവില്ല.\nഅഭിപ്രായസ്വാതന്ത്ര്യത്തെ ഹനിക്കുന്ന നിയമമാണെന്നതുകൊണ്ടാണ് പാര്‍ട്ടി കോടതിയലക്ഷ്യനിയമത്തെ എതിര്‍ത്തുപോന്നത്. അഭിപ്രായസ്വാതന്ത്ര്യം കൊണ്ട് ജീവിച്ചുപോരുന്ന വിഭാഗമായതുകൊണ്ട് പത്രക്കാര്‍ക്കും പൊതുവേ ഈ നിയമത്തോട് വലിയ കൂറില്ല. കോടതിയലക്ഷ്യം തടയുന്നതിനേക്കാള് പ്രധാനം മാധ്യമസ്വാതന്ത്ര്യംതന്നെ എന്നാണ് പാര്‍ട്ടിയും പത്രക്കാരും പൊതുവേ പറയാറുള്ളത്. എന്നിട്ട് എന്താണിപ്പോള് സംഭവിച്ചത്? മാധ്യമങ്ങളുടെ തലയ്ക്കടിക്കാന് സി.പി.എം. കോടതിയലക്ഷ്യത്തിന്റെ ഇരുമ്പുദണ്ഡ് പുറത്തെടുത്തിരിക്കുന്നു. ജീവനില് കൊതിയുള്ള മാധ്യമക്കാര്‍ക്ക് മണ്ടിപ്പാഞ്ഞ് വല്ല കുണ്ടിലോ കുഴിയിലോ ഒളിക്കാം.\nസി.പി.എം. ഇത്രയും പ്രകോപിതമാകാന് എന്താണ് സംഭവിച്ചതെന്നോ? ഒഞ്ചിയത്തേത് രാജ്യത്തുനടന്ന ആദ്യ രാഷ്ട്രീയക്കൊലപാതകമാണെന്ന മട്ടില് മാധ്യമങ്ങള് മാസമൊന്നായി പാര്‍ട്ടിയെ കടന്നാക്രമിക്കുകയാണ്. കൊന്നത് പാര്‍ട്ടിക്കാരാണെന്നാണ് പോലീസും മാധ്യമക്കാരും പറയുന്നത്. ആരാണ് കൊന്നതെന്ന് പാര്‍ട്ടിക്ക് അറിയില്ല. പാര്‍ട്ടിക്കാരല്ല എന്നറിയാം. അതെങ്ങനെയെന്ന് ചോദിക്കരുത്. അഹിംസാധിഷ്ഠിത ഗാന്ധിയന് പാര്‍ട്ടിയാണ് നമ്മുടേത്. ആരെയും കൊല്ലില്ല. അപൂര്‍വമായി ചിലപ്പോള് വണ്, ടു, ത്രീ എന്നിങ്ങനെ കൊല്ലാറുണ്ടെന്നത് വേറേക്കാര്യം. ഒഞ്ചിയത്തെ കൊല നടത്തിയത് പാര്‍ട്ടിയല്ല. കൊലയുടെ പേരില് പിടികൂടപ്പെടുന്നവര് പാര്‍ട്ടിക്കാരല്ല. പാര്‍ട്ടിക്കാരാണെങ്കില് അവര് കൊലയാളികളല്ല. അവര് പോലീസ് ചോദ്യംചെയ്യലില് കുറ്റം സമ്മതിച്ചിട്ടില്ല. സമ്മതിച്ചിട്ടുണ്ടെങ്കില്‍തന്നെ അടിച്ച് സമ്മതിപ്പിച്ചതാണ്. അതിനാല് അവര് നല്‍കിയ മൊഴിയൊന്നും നിയമപരമായി ബലമുള്ളതല്ല. ആ മൊഴിയൊന്നും പോലീസുകാര് പത്രക്കാര്‍ക്ക് ചോര്‍ത്തിക്കൊടുക്കാന് പാടില്ല. കൊടുത്താല്‍തന്നെ അതൊന്നും പത്രക്കാര് പ്രസിദ്ധപ്പെടുത്താന് പാടില്ല. പ്രസിദ്ധപ്പെടുത്തിയാല്‍തന്നെ ആരും അത് വിശ്വസിക്കാന് പാടില്ല. ഇതാണ് പാര്‍ട്ടിനയം. ആരാണ് കുറ്റവാളി, ആരെയാണ് പിടിക്കേണ്ടത്, ആരാണ് കോടതിയലക്ഷ്യം നടത്തുന്നത് എന്നെല്ലാം പാര്‍ട്ടിക്കറിയാം; പാര്‍ട്ടിക്കോടതിക്കറിയാം. ക്ലിയര് അല്ലേ?\nപോലീസ് കൊടുക്കുന്ന കഥയാണ് പത്രക്കാര് എഴുതുന്നതെന്നതാണ് സി.പി.എമ്മിന്റെ വലിയ പരാതി. ഏതുകേസിലാണ് അങ്ങനെയല്ലാത്തത്? വാചകമടി കുറേ ഉണ്ടാവുമെങ്കിലും കേസുകളില് സ്വന്തമായി അന്വേഷണം നടത്താനൊന്നും പത്രക്കാര്‍ക്ക് ആംപിയര് പോര. നല്ല കഥപറയുന്ന ഉദ്യോഗസ്ഥനെ കണ്ടുപിടിക്കുക, പറഞ്ഞ കഥ വൃത്തിയായി എഴുതുക എന്നതാണ് പത്രപ്രവര്‍ത്തനം. കേസിലെ പ്രതി കുറ്റം സമ്മതിച്ചെന്ന് അന്വേഷണ ഉദ്യോഗസ്ഥന് രഹസ്യമായി പറഞ്ഞാല്, പ്രതിയോട് ചോദിച്ചേ റിപ്പോര്‍ട്ട് കൊടുക്കൂ എന്ന് വാശിപിടിക്കാനൊന്നും സാധ്യമല്ല. സത്യമേ പത്രക്കാരോട് പറയൂ എന്ന ദുര്‍വാശിയൊന്നും നമ്മുടെ നാട്ടിലെന്നല്ല, ഒരു നാട്ടിലും പോലീസുകാര്‍ക്കില്ല. സത്യമേ എഴുതൂ എന്ന വാശി പത്രക്കാര്‍ക്കുമില്ല. ഭരിക്കുന്നത് ഇടതുപക്ഷവും കൊലക്കേസില് പിടിയിലാകുന്നത് കോണ്‍ഗ്രസ്സുകാരും ആണെങ്കിലും പോലീസ് കൊടുക്കുന്ന കഥയേ പത്രങ്ങള് കൊടുക്കൂ.\nപോലീസുകാര് പറഞ്ഞത് അപ്പടി പ്രസിദ്ധപ്പെടുത്തുന്നതിലാണ് പിണറായി വിജയന്റെ പാര്‍ട്ടിക്ക് പത്രങ്ങളോടുള്ള പരിഭവം. കുറച്ചുകൊല്ലംമുമ്പ് പിണറായിക്ക് ഇതില് കൂടുതല് പരിഭവം തോന്നിയത് മുത്തൂറ്റ് കൊലക്കേസില് പോലീസ് പറഞ്ഞതൊന്നും പത്രക്കാര് കൊടുക്കാഞ്ഞതിനാലാണ്. പോലീസ് പറയുന്നത് വിശ്വസിക്കാതെ പത്രക്കാര് സ്വന്തം അന്വേഷണം നടത്തി. നമ്മുടെ പാര്‍ട്ടി ഭരിക്കുമ്പോഴത്തെ പോലീസല്ല മറ്റവന്മാര് ഭരിക്കുന്ന കാലത്തെ പോലീസ് എന്ന് മനസ്സിലാക്കാനുള്ള വിവരമൊന്നും പത്രക്കാര്‍ക്കില്ലാതെപോയി.\nചന്ദ്രശേഖരന്‍കേസില് സി.പി.എമ്മിന് പരിഭവം തോന്നാനിടയാക്കിയ പല ഘടകങ്ങളുമുണ്ട്. അന്വേഷണത്തിന്റെ പോക്ക് നേരായ വഴിക്കല്ലെന്നതുപ്രധാനം. പോലീസിന് അന്വേഷിക്കാന് പലതുമ്പും കൊടുത്തിട്ടും അതെല്ലാം അവഗണിക്കപ്പെട്ടു. കൊന്നവര് വന്ന കാറിന്മേല് അറബിവാക്കുകള് ഉണ്ടായിട്ടും ഒരു അറബിയെപ്പോലും പോലീസ് ചോദ്യം ചെയ്തില്ല! പോട്ടെ, ഒഞ്ചിയം ഭൂമിശാസ്ത്രപരമായി കോഴിക്കോട് പരിധിയില്‍പെട്ട സ്ഥലമല്ലേ ? എന്നിട്ടെന്തിന് നിരപരാധികളും നിഷ്‌കളങ്കരുമായ കൂത്തുപറമ്പ്, പാനൂര്, തലശ്ശേരി, അഞ്ചരക്കണ്ടി, ചെറ്റക്കണ്ടി, കോടിയേരി, പിണറായി പ്രദേശത്തുകാരെ പിടികൂടി ചോദ്യംചെയ്യുന്നു? ലോക്കല് സെക്രട്ടറിയെ ചോദ്യംചെയ്തത് മനസ്സിലാക്കാം, ഓഫീസ് സെക്രട്ടറിയെ പിടികൂടി ക്വസ്റ്റ്യന്‍ചെയ്യാമോ ?\nപോലീസ് സ്വമേധയാ പ്രതികളെ പിടികൂടുന്ന രീതിതന്നെ പാര്‍ട്ടി വിഭാവനംചെയ്യുന്ന ജനാധിപത്യത്തിന്റെ തത്ത്വങ്ങള്‍ക്കെതിരാണ്. കണ്ണൂര് ജില്ലയിലെ വിമോചിതപ്രദേശങ്ങളില് ചില ചിട്ടകള് നിലനില്‍ക്കുന്നുണ്ട്. വഴിയില്‍ക്കാണുന്ന പാര്‍ട്ടിക്കാരെ പിടിച്ചുകൊണ്ടുപോവുക, സ്റ്റേഷനില് കസേരയിലിരുത്തുക, ചായ വാങ്ങിക്കൊടുക്കുക തുടങ്ങിയ നടപടികള് സ്വീകരിക്കുന്നതിനെ പാര്‍ട്ടി എതിര്‍ക്കാറില്ല. അത് വാര്‍ത്തയാക്കുന്നതിലുമില്ല വിരോധം. ഒന്നുരണ്ടാഴ്ച കഴിഞ്ഞ് എല്ലാം ശാന്തമായാല് സ്ഥലം എസ്.ഐ.ക്കോ സി.ഐ.ക്കോ ലോക്കല് സെക്രട്ടറിയെക്കണ്ട് പത്ത് പ്രതികളെ വിട്ടുതരണം എന്നൊരു അപേക്ഷ വാക്കാല് സമര്‍പ്പിക്കാവുന്നതാണ്. പാര്‍ട്ടി പതിനൊന്നുപേരെ വിട്ടുകൊടുക്കും. അത്ര ക്ലീന് പാര്‍ട്ടിയാണ്. കാലക്രമേണ കോടതിയില് വിചാരണ നടത്തി തെളിവുകളെല്ലാം ഇല്ലാതാക്കി പ്രതികളെ വെറുതെ വിടാവുന്നതേ ഉള്ളൂ. പ്രതികള്‍ക്ക് സെന്‍ട്രല് ജയിലില് യോഗാഭ്യാസമോ ചിത്രരചനയോ കവിതാരചനയോ നടത്തി കാലംകഴിക്കാം. ക്രമസമാധാനപാലനത്തില് പോലീസുമായി പാര്‍ട്ടി ഇത്രയേറെ സഹകരിക്കുന്ന ഒരു സമ്പ്രദായം ചൈനയിലോ ക്യൂബയില്‍പോലുമോ ഇല്ല.\nചോദ്യംചെയ്തപ്പോള് പറഞ്ഞ കാര്യങ്ങള് എന്നമട്ടില് വാര്‍ത്താപരമ്പരകള് പത്രത്തില് വരുന്നു. പാര്‍ട്ടി അതിനെതിരെയാണ് കോടതിയില് പോയിട്ടുള്ളത്. ഇങ്ങനെ പണ്ടൊന്നും ഉണ്ടായിട്ടില്ലേ, അന്നൊന്നും പാര്‍ട്ടിയെന്തേ കോടതിയില് പോയില്ല എന്ന് ചോദിക്കുന്നവരുണ്ട്. എല്ലാവരുടെയും വക്കാലത്തൊന്നും പാര്‍ട്ടി ഏറ്റെടുത്തിട്ടില്ല. അടിയന്തരാവസ്ഥയിലെ രാജന് കേസിന്റെയും മറ്റനേകം കേസുകളുടെയും ആദ്യ വിചാരണ പത്രങ്ങളിലാണ് നടന്നത്. എന്തേ പോലീസുകാര്‍ക്ക് കോടതിയില്‍പ്പോയി മാധ്യമങ്ങള്‍ക്കെതിരെ വിധി സമ്പാദിച്ചുകൂടായിരുന്നോ ? കുഞ്ഞാലിക്കുട്ടി-റജീന കേസിന്റെ വിവരങ്ങള് പ്രസ്‌ക്ലബ്ബുകളിലാണ് പൊട്ടിത്തെറിച്ചുകൊണ്ടിരുന്നത്. എന്തേ കുഞ്ഞാലിക്കുട്ടിക്ക് കോടതിയില്‍പ്പോയി പത്രക്കാരെ തടഞ്ഞുകൂടായിരുന്നോ? ശരിതന്നെ. പക്ഷേ, അവരൊന്നും അങ്ങനെ ചെയ്യാതിരുന്നത് സി.പി.എം. ചെയ്യാതിരിക്കാനുള്ള ന്യായമല്ലല്ലോ.\nകോടതിയിലുള്ള കേസിനെക്കുറിച്ച് പരസ്യമായി അഭിപ്രായം പറയുന്നതും പത്രത്തിലെഴുതുന്നതും കോടതിയലക്ഷ്യത്തിന്റെ വകുപ്പില്‍പ്പെടുന്ന കുറ്റമാണ്. അങ്ങനെ നോക്കിയാല് ഈ ലേഖനമെഴുത്തും ചാനല് ചര്‍ച്ചകളുമെല്ലാം കുറ്റകൃത്യമാണ്, ക്രിമിനല് കോടതിയലക്ഷ്യമാണ്. ചതിക്കരുതേ....


പ്രമേഹ രോഗികള്‍ക്ക് ഈ ഫലങ്ങള് ധൈര്യമായി കഴിക്കാം\nഅമിതമായ ദാഹം, ശരീരഭാരം കുറയല് പോലുള്ള പ്രശ്‌നങ്ങളും പ്രമേഹത്തെ തുടര്‍ന്ന് ഉണ്ടാകാം.\nPublished on : 16 Nov, 2020 , 11:29 am\nഡയബറ്റിസ് അഥവാ പ്രമേഹം പൊതുവായി കാണപ്പെടുന്ന രോഗമാണ്. പാന്‍ക്രിയാസ് എന്ന ഗ്രന്ഥിയിലെ ബി കോശങ്ങളില് ഉല്‍പ്പാദിപ്പിക്കപ്പെടുന്ന ഇന്‍സുലിന് എന്ന ഹോര്‍മോണിന്റെ അപര്യാപ്തതയാണ് ഡയബറ്റീസിന്റെ മൂലകാരണം. ഇന്‍സുലിന്റെ അപര്യാപ്തത രക്തത്തില് ക്രമാതീതമായി ഗ്ലൂക്കോസ് അടിഞ്ഞുകൂടാന് ഇടയാക്കും.\nഡയബറ്റീസ് പ്രധാനമായും രണ്ടു തരം ഉണ്ട്. ഇന്‍സുലിന്‍കൊണ്ടു മാത്രം നിയന്ത്രിക്കാവുന്ന ടൈപ്പ്-1 ഡയബറ്റീസ്, മരുന്നുകൊണ്ട് നിയന്ത്രിക്കാവുന്ന ടൈപ്പ് -2 ഡയബറ്റീസ്. ടൈപ്പ് - 1 ഡയബറ്റീസ് സാധാരണമായി കുട്ടികളിലും, ടൈപ്പ്-2 ഡയബറ്റീസ് 35 വയസ്സിന് മുകളില് ഉള്ളവരിലുമാണ് കണ്ടുവരുന്നത്.\nരക്തത്തിലെ ഗ്ലുക്കോസിന്റെ അളവ് കൂടിയാല് വിശപ്പും, ക്ഷീണവും സ്വാഭാവികമാണ്. അമിതമായ ദാഹം, ശരീരഭാരം കുറയല് പോലുള്ള പ്രശ്‌നങ്ങളും പ്രമേഹത്തെ തുടര്‍ന്ന് ഉണ്ടാകാം. രക്തത്തിലെ ഗ്ലുക്കോസിന്റെ അളവ് നിയന്ത്രിക്കുക എന്നതുമാത്രമാണ് ഇതിനൊരു പരിഹാരം. പ്രമേഹ രോഗികള് ഭക്ഷണ ശൈലിയില് നല്ലപോലെശ്രദ്ധിക്കേണ്ടതുണ്ട്. പ്രമേഹ രോഗികള്‍ക്ക് കഴിക്കാന് സാധിക്കുന്ന ചില പഴവര്‍ഗങ്ങള് എന്തൊക്കെയാണെന്ന് നോക്കാം.\nഒന്ന്, പ്രമേഹമുള്ളവര്‍ക്ക് കഴിക്കാന് കഴിയുന്ന ഫലമാണ് ആപ്പിള്. മധുരമുണ്ടെങ്കിലും ഫൈബര് ധാരാളമായി അടങ്ങിയിട്ടുള്ള ഈ ഫലവര്‍ഗം പ്രമേഹത്തിന് മാത്രമല്ല ദഹനസംബന്ധമായ പ്രശ്‌നങ്ങള്‍ക്കും ഒരു പരിഹാരമാണ്. അതുപോലെ ധാരാളം വിറ്റാമിനും ധാതുക്കളും അടങ്ങിയിട്ടുള്ള മറ്റൊരു പഴവര്‍ഗ്ഗമാണ് ഓറഞ്ച്. ആസിഡ് അംശമുള്ള ഓറഞ്ചും പ്രമേഹ രോഗികള്‍ക്ക് കഴിക്കാവുന്നതാണ്.\nരക്തത്തിലെ പഞ്ചസാരയുടെ അളവ് നിയന്ത്രിക്കാന് കഴിയുന്ന ഒരു ഫലമാണ് നെല്ലിക്ക. പ്രമേഹ രോഗികളെല്ലാം സ്ഥിരമായി നെല്ലിക്ക ജ്യൂസ് കഴിക്കുന്നത് ശരീരത്തിന് ഏറെ ഗുണം ചെയ്യും. സ്‌ട്രോബെറി, ബ്ലാക്‌ബെറി പോലുള്ള പഴങ്ങളും രക്തത്തിലെ പഞ്ചസാരയുടെ അളവ് നിയന്ത്രിക്കാന് കഴിയുന്നവയാണ്. ഫൈബറും, ആന്റി ഓക്‌സിഡന്റും അടങ്ങിയിട്ടുള്ള ഓറഞ്ചും പ്രമേഹ രോഗികള്‍ക്ക് ഭക്ഷണ ശൈലിയുടെ ഒരു ഭാഗമാക്കാം. വീട്ടുമുറ്റത്തു നിന്നുള്ള പേരയ്ക്കയും പ്രമേഹത്തിന് വളരെ നല്ലതാണ്. അതുകൊണ്ട് ദിവസവും ഓരോ പേരയ്ക്കയും ആരോഗ്യത്തിന് ഗുണം ചെയ്യും. രക്തത്തിലെ പഞ്ചസാരയുടെ അളവ് നിയന്ത്രിക്കാന് കഴിയുന്ന മറ്റൊരു ഫലമാണ് അവക്കാഡോ. ഇത്തരം പഴവര്‍ഗങ്ങള് കഴിക്കുന്നതിലൂടെ പ്രമേഹം മൂലം ഉണ്ടാകുന്ന ശാരീരികാസ്വസ്ഥതകള് കുറയ്ക്കാനാകും എന്നാണ് പഠനങ്ങള് പറയുന്നത്.


ബിക്കാനീര് എക്‌സ്പ്രസ് അപകടം ; മരണം ഏഴായി | Pathanamthitta Media\nMonday, January 24, 2022 5:22 pm\nബിക്കാനീര് എക്‌സ്പ്രസ് അപകടം ; മരണം ഏഴായി\nകോല്‍ക്കത്ത : പശ്ചിമബംഗാളില് ബിക്കാനീര്-ഗോഹട്ടി എക്‌സ്പ്രസ് ട്രെയിന് പാളം തെറ്റിയുണ്ടായ അപകടത്തില് മരിച്ചവരുടെ എണ്ണം ഏഴായി. 45 പേര്‍ക്ക് പരിക്കേറ്റു. കേന്ദ്ര റെയില്‍വേ മന്ത്രി അശ്വിനി വൈഷ്ണവ് അപകടസ്ഥലം ഇന്ന് രാവിലെ സന്ദര്‍ശിക്കും. അപകടത്തില്‍പ്പെട്ട 10 പേരുടെ ആരോഗ്യനില അതീവഗുരുതരാവസ്ഥയിലാണെന്നാണ് റിപ്പോര്‍ട്ട്. പരിക്കേറ്റവരില് 24 പേരെ ജല്‍പയ്ഗുരി ജില്ലാ ആശുപത്രിയിലും 16പേരെ മൊയ്‌നാഗുരി സര്‍ക്കാര് ആശുപത്രിയിലും പ്രവേശിപ്പിച്ചു.അപകടത്തില് ഗുരുതര പരിക്കേറ്റവരെ നോര്‍ത്ത് ബംഗാളിലെ സിലിഗുരിയിലുള്ള മെഡിക്കല് കോളേജിലേക്കു മാറ്റും. ട്രെയിനിലെ കോച്ചുകള്‍ക്കുള്ളില് നിരവധി യാത്രക്കാര് കുടുങ്ങി കിടക്കുന്നതായാണ് വിവരം. ഇവരെ രക്ഷിക്കാനുള്ള ശ്രമം പുരോഗമിക്കുകയാണ്.\nവ്യാഴാഴ്ച വൈകുന്നേരം അഞ്ചിന് ബംഗാളിലെ ജല്‍പായ്ഗുരി ജില്ലയിലെ മൈനാഗുരിക്ക് സമീപമാണ് ട്രെയിന് പാളം തെറ്റിയത്. 10 ബോഗികളാണ് പാളം തെറ്റിയതെന്ന് വടക്കുകിഴക്കന് റെയില്‍വെ പിആര്‍ഒ ഗുനീത് കൗര് പറഞ്ഞു. രാജസ്ഥാനിലെ ബിക്കാനീറില് നിന്ന് പാറ്റ്ന വഴി അസമിലെ ഗോഹട്ടിയിലേക്ക് പോവുകയായിരുന്ന ട്രെയിനാണ് അപകടത്തില്‍പ്പെട്ടത്. പാളം തെറ്റിയ ബോഗികള് ഒന്നിനു മുകളിലൊന്നായി കിടക്കുന്നത് അവിടെനിന്നുള്ള ദൃശ്യങ്ങളില് കാണാം.\nനാട്ടുകാരാണ് ആദ്യം രക്ഷാപ്രവര്‍ത്തിന് എത്തിയത്. റെയില്‍വെ പോലീസും ദേശീയ ദുരന്തനിവരാണ സേനയും സ്ഥലത്തെത്തിയിരുന്നു. മരിച്ചവരുടെ കുടുംബത്തിന് അഞ്ച് ലക്ഷം രൂപ നഷ്ടപരിഹാരം റെയില്‍വെ പ്രഖ്യാപിച്ചു. ഗുരുതര പരിക്കേറ്റവര്‍ക്ക് ഒരു ലക്ഷം രൂപയും നിസാര പരിക്കുകള് ഉള്ളവര്‍ക്ക് 25,000 രൂപയും ധനസഹായം നല്‍കും. സംഭവത്തില് അന്വേഷണവും പ്രഖ്യാപിച്ചിട്ടുണ്ട്.\nPrevious articleകൊച്ചി മെട്രോ രണ്ടാംഘട്ടം ; രണ്ട് വില്ലേജുകളിൽ സ്ഥലം ഏറ്റെടുത്തു\nNext articleഐ.ടി.എസ്.ആര് കാമ്പസ് നവീകരിക്കുന്നതുമായി ബന്ധപ്പെട്ട് രാഹുല് ഗാന്ധി കേന്ദ്ര ട്രൈബല് വകുപ്പ് മന്ത്രി അര്‍ജുന് മുണ്ടക്ക് കത്തയച്ചു\nമെഡിക്കൽ കോളേജ് ആശുപത്രിയിൽ 17 ജീവനക്കാർക്കു കൂടി കോവിഡ്


ഷഹീന്‍ബാഗിലും ബുള്‍ഡോസര് രാജ്; റോഡില് ഇരുന്ന് പ്രതിഷേധിച്ച് പ്രദേശവാസികള്\nBy Azhimukham Desk Mon,9May 2022\nഡല്‍ഹി ജഹാംഗീര്‍പുരിക്ക് പിന്നാലെ ഷെഹീന്‍ബാഗിലും ബുള്‍ഡോസറുകള് ഉപയോഗിച്ച് കെട്ടിടങ്ങള് പൊളിച്ചുനീക്കാനുള്ള നടപടിക്കെതിരെ പ്രതിഷേധം ശക്തം. സൗത്ത് ഡല്‍ഹി മുനിസിപ്പല് കോര്‍പറേഷന്റെ മേല്‍നോട്ടത്തിലാണ് ബുള്‍ഡോസര് ഉപയോഗിച്ച് കെട്ടിടങ്ങള് ഇടിച്ചുനിരത്താന് നടപടി ആരംഭിച്ചത്. എന്നാല് കോര്‍പറേഷന് നടപടിക്കെതിരെ പ്രതിഷേധവുമായി പ്രദേശവാസികള് രംഗത്തെത്തുകയായിരുന്നു.\nപൊതുസ്ഥലത്തെ അനധികൃത കൈയേറ്റങ്ങളാണ് പൊളിക്കുകയെന്ന് കോര്‍പറേഷന് അധികൃതര് മാധ്യമങ്ങളോട് പറഞ്ഞത്. സ്ഥലത്ത് വന് പൊലീസ് സംഘം ക്യാമ്പ് ചെയ്യുന്നുണ്ട്. കെട്ടിടങ്ങള് ഇടിച്ചുനിരത്താന് എത്തിയ ബുള്‍ഡോസറുകള് തടഞ്ഞുകൊണ്ട് റോഡില് ഇരുന്നാണ് പ്രദേശവാസികള് പ്രതിഷേധിക്കുന്നത്. തൊഴിലാളികളും ഉദ്യോഗസ്ഥരും ബുള്‍ഡോസറുകളും തയാറാണ്. തുഗ്ലക്കാബാദ്, സംഗം വിഹാര്, ന്യൂ ഫ്രണ്ട്‌സ് കോളനി, ഷഹീന് ബാഗ് എന്നിവിടങ്ങളിലെ കൈയേറ്റങ്ങള് നീക്കം ചെയ്യുമെന്നും സൗത്ത് ഡല്‍ഹി മുനിസിപ്പല് കോര്‍പറേഷന് സെന്‍ട്രല് സോണ് സ്റ്റാന്‍ഡിങ് കമ്മിറ്റി ചെയര്‍മാന് രാജ്പാല് വ്യക്തമാക്കി.\nകഴിഞ്ഞ വെള്ളിയാഴ്ച കെട്ടിടങ്ങള് പൊളിച്ച് നീക്കണമെന്നായിരുന്നു നേരത്തെ മുനിസിപ്പല് കോര്‍പറേഷന് അധികൃതര് തീരുമാനിച്ചിരുന്നത്. എന്നാല് വേണ്ടത്ര പൊലീസ് സേന ലഭ്യമാകാത്തത് കാരണം പൊളിക്കല് തിങ്കളാഴ്ചയിലേക്ക് നീട്ടുകയായിരുന്നു. ഇന്ന് രാവിലെ 11 മണിയോടെയായിരുന്നു മുനിസിപ്പാലിറ്റി അധികൃതര് സ്ഥലത്തെത്തിയത്. ബി.ജെ.പിയാണ് മുനിസിപ്പല് കോര്‍പറേഷന് ഭരിക്കുന്നത്. നേരത്തെ ഉത്തര്‍പ്രദേശ്, രാജസ്ഥാന്, മധ്യപ്രദേശ്, മുസ്‌ലിം ഭൂരിപക്ഷ പ്രദേശമായ ഡല്‍ഹിയിലെ ജഹാംഗീര്‍പുരി എന്നിവിടങ്ങളിലും വീടുകളും കടകളും ഇത്തരത്തില് പൊലീസ് സഹായത്തോടെ പൊളിച്ചുമാറ്റിയിരുന്നു.